fraud on classified advertising platforms olx quikr ഒറ്റ ക്ലിക്കില് അക്കൗണ്ട് കാലിയാകും; ക്ലാസിഫൈഡ് പരസ്യ പ്ലാറ്റ്‌ഫോമുകളില് വ്യാപക തട്ടിപ്പ്\nഒറ്റ ക്ലിക്കില് അക്കൗണ്ട് കാലിയാകും; ക്ലാസിഫൈഡ് പരസ്യ പ്ലാറ്റ്‌ഫോമുകളില് വ്യാപക തട്ടിപ്പ്\nഓണ്‍ലൈനായി സാധനങ്ങള് വില്‍ക്കാനും വാങ്ങാനും ഉപയോഗിക്കുന്ന പ്ലാറ്റ്‌ഫോമുകളില് വ്യാപകമായി തട്ടിപ്പുകള് നടക്കുന്നതായി പരാതി. മലയാളികള് ഉള്‍പ്പെടെ കൂടുതലായി ആശ്രയിക്കുന്ന ഒഎല്‍എക്‌സ്, ക്വിക്കര് എന്നി പ്ലാറ്റ്‌ഫോമുകളിലാണ് സാധനങ്ങള് വില്‍ക്കാന് ശ്രമിക്കുമ്പോള് അബദ്ധം പിണയുന്നത്. ഡിജിറ്റല് പണമിടപാടു രീതികളില് അറിവില്ലാത്തവരാണ് തട്ടിപ്പുകാരുടെ വലയില് വീഴുന്നത്.\nRead Also : ഹാക്കിംഗ് ഭീഷണി; ഗൂഗിള് ക്രോം ഉടന് അപ്‌ഡേറ്റ് ചെയ്യണമെന്ന് നിര്‍ദേശം നല്‍കി സൈബര് സുരക്ഷ ഏജന്‍സി\nകഴിഞ്ഞ മെയ് മാസം ഒഎല്‍എക്‌സ് പോലുള്ള ക്ലാസിഫൈഡ് പരസ്യ പ്ലാറ്റ്‌ഫോമുകളില് സജീവമായി പ്രവര്‍ത്തിക്കുന്ന സൈബര് കുറ്റവാളികളുടെ സംഘത്തെ ഡല്‍ഹി പൊലീസ് അറസ്റ്റ് ചെയ്തിരുന്നു. കാര് വാങ്ങാന് ഒഎല്‍എക്സ് ഉപയോഗിക്കുന്നതിനിടെ 71,949 രൂപ നഷ്ടപ്പെട്ടതായി പൊലീസിന് പരാതി ലഭിക്കുകയായിരുന്നു. തുടര്‍ന്നുള്ള അന്വേഷണത്തിലാണ് സംഘത്തെ പൊലീസ് അറസ്റ്റ് ചെയ്തത്. സാധനങ്ങളുടെ വില ഓണ്‍ലൈനായി തരാമെന്ന വാഗ്ദാനമാണ് എല്ലാവര്‍ക്കും വിനയാകുന്നത്. യൂണിഫൈഡ് പെയ്മെന്റ് ഇന്റര്‍ഫെയ്സ് (യുപിഐ) ഉപയോഗിച്ചു നടത്തുന്ന പണമിടപാടുകളുടെ പ്രാഥമിക വിവരങ്ങള് പോലും അറിയില്ലാത്തവരാണ് തട്ടിപ്പില് വീണിരിക്കുന്നവരെല്ലാം.\nഎങ്ങനെയാണ് തട്ടിപ്പ് നടത്തുന്നത് ?\nസാധനങ്ങള് വില്‍ക്കാന് ശ്രമിക്കുമ്പോളാണ് തട്ടിപ്പുകള് ഏറെയും നടന്നിരിക്കുന്നത്. സാധനങ്ങള് വില്‍ക്കാനുള്ളവര് പരസ്യം പോസ്റ്റ് ചെയ്യുന്നതിന് പിന്നാലെ സാധനം വാങ്ങാന് താത്പര്യം പ്രകടിപ്പിച്ച് തട്ടിപ്പുകാര് സമീപിക്കും. പരസ്യത്തില് ആവശ്യപ്പെട്ടതോ അതില് കൂടുതലോ തുകയ്ക്ക് സാധാനം വാങ്ങാമെന്ന് അറിയിക്കും. കച്ചവടം ഉറപ്പിച്ച് കഴിഞ്ഞാല് ഓണ്‍ലൈനായി പണം അയച്ച് നല്‍കാം വാഗ്ദാനം ചെയ്യും. എന്നാല് പണം അയക്കുന്നതിന് പകരം യുപിഐ ആപ്പുകളിലൂടെ പണം ആവശ്യപ്പെടുകയായിരിക്കും ( റിക്വസ്റ്റ് മണി) തട്ടിപ്പുകാര് ചെയ്യുക. ആരെങ്കിലും വരുന്ന എസ്എംഎസ് വായിക്കാന് നില്‍ക്കാതെ ഒടിപി ഷെയര് ചെയ്യുമ്പോള് അവര് തട്ടിപ്പുകാരുടെ ഇരകളായി തീരുന്നു. പണം അയയ്ക്കുമ്പോള് തങ്ങള്‍ക്ക് ഒടിപി വരില്ലെന്ന് അറിയില്ലാത്തവരോ, മറന്നു പോകുന്നവരോ ആണ് വഞ്ചിതരായവരില് മിക്കവരും. ഇത് തട്ടിപ്പുകാരുടെ ഒരു രീതി മാത്രമാണ്. യുപിഐ പണമിടപാടുകളിലൂടെ അക്കൗണ്ടിലെ പണം ചോര്‍ത്താന് വേറെയും ഹൈടെക്ക് മാര്‍ഗങ്ങള് ഇത്തരക്കാരുടെ പക്കലുണ്ട്.\nവില്‍ക്കാന് ശ്രമിച്ച സാധനത്തിന്റെ പല മടങ്ങ് വില ട്രാന്‍സ്ഫര് ചെയ്തു എന്ന് തെറ്റുധരിപ്പിക്കലാണ് തട്ടിപ്പുക്കാരുടെ മറ്റൊരു രീതി. ഇതിനായി നിങ്ങളുടെ അക്കൗണ്ടില് കാശ് ക്രെഡിറ്റായാല് ലഭിക്കുന്നതിന് സമനമായ വ്യജാ എസ്എംഎസ് അയക്കും. അബദ്ധത്തില് കൂടുതല് പണം അയച്ചതാണെന്നും തുക തിരികെ തരണമെന്നും അറിയിക്കും. പണം മറ്റൊരു അക്കൗണ്ടിലേക്ക് അയച്ച് തരാന് ആവശ്യപ്പെടും. പണം നല്‍കിയതിന് ശേഷമാണ് പലപ്പോഴും വഞ്ചിതരായി എന്ന് മനസിലാക്കുക.\nഅതേസമയം, കഴിഞ്ഞ ആറു മാസത്തിനിടെ തട്ടിപ്പുകാരാണെന്ന സംശയത്തില് നൂറുകണക്കിനു നമ്പറുകള് തങ്ങള് ബ്ലോക്ക് ചെയ്തതായാണ് ഒഎല്‍എക്സിന്റെ വിശദീകരണം. എല്ലാ ദിവസവും ഒഎല്‍എക്സില് പോസ്റ്റു ചെയ്യാന് ശ്രമിക്കുന്ന പരസ്യങ്ങളില് 25 ശതമാനം തങ്ങള് നിരസിക്കാറുമുണ്ട്. 100,000 ലേറെ സംശയാസ്പദമായ അക്കൗണ്ടുകള് എല്ലാ മാസവും തങ്ങള് നിരോധിക്കാറുണ്ടെന്നും ഒഎല്‍എക്‌സ് വ്യക്തമാക്കി.\nStory Highlights – fraud on classified advertising platforms\nRead more on: online cheating\nവിധവകൾക്ക് ധനസഹായം വാഗ്ദാനം ചെയ്ത് തട്ടിപ്പ്; കൊല്ലത്തെ സ്ഥാപനം പൊലീസ് അടച്ചുപൂട്ടി\nഈ ലിങ്കിൽ ക്ലിക്ക് ചെയ്തതോടെ ബാങ്കിൽ നിന്നും നഷ്ടമായത് 60,000 രൂപ !\nമലപ്പുറത്ത് ഓൺലൈൻ സാമ്പത്തിക തട്ടിപ്പ് നടത്തിയ രണ്ട് വിദേശികൾ അറസ്റ്റിൽ\nമുബൈയില് ബാങ്ക് തട്ടിപ്പ്; കവര്‍ന്നത് 143കോടി രൂപ\nഓണ്‍ലൈന് സാമ്പത്തിക തട്ടിപ്പ്; പെരിന്തല്‍മണ്ണ സ്വദേശികള് പിടിയില്\nഇടപാടുകാരന്റെ അശ്രദ്ധയില് നഷ്ടമായ പണം എസ്ബിഐ തിരിച്ച് നല്‍കണമെന്ന് കോടതി


റൈസിംഗ് കാശ്‌മീർ എഡിറ്റർ ഷുജാത് ബുഖാരിയെ ഭീകരർ വധിച്ചു\nJune 14, 2018, 7:52 pm\nശ്രീനഗർ: പ്രമുഖ മാദ്ധ്യമപ്രവർത്തകനും റൈസിംഗ് കാശ്മീർ ദിനപത്രത്തിന്റെ പത്രാധിപരുമായ ഷുജാത് ബുഖാരിയെ ബെക്കിലെത്തിയ മൂന്ന് ഭീകരർ വെടിവച്ചു കൊന്നു. പെരുന്നാളിന്റെ തലേ ദിവസമായ ഇന്നലെ വൈകിട്ട് ഇഫ്താർ വിരുന്നിന് പോകാനായി ഓഫീസിൽ നിന്ന് ഇറങ്ങിയപ്പോഴാണ് അദ്ദേഹത്തിന് വെടിയേറ്റത്.\nശ്രീനഗർ പ്രസ് കോളനിയിലെ ഓഫീസിനു പുറത്ത് നിറുത്തിയിട്ട വാഹനത്തിലേക്ക് കയറുന്നതിനിടെയാണ് ബുഖാരിക്ക് വെടിയേറ്റതെന്ന് പൊലീസ് പറഞ്ഞു.\nഉടൻ ആശുപത്രിയിലെത്തിച്ചെങ്കിലും രക്ഷിക്കാനായില്ല. ഷുജാത് ബുഖാരിയുടെ സുരക്ഷയ്ക്കായി നിയോഗിച്ച രണ്ട് അംഗരക്ഷകർക്കും വെടിയേറ്റു. ഇവരിലൊരാൾ ആശുപത്രിയിൽ വെച്ച് മരിച്ചെന്നാണ് വിവരം. രണ്ടാമന്റെ നില ഗുരതരമാണ്.\n1997 മുതൽ 2012 വരെ ഹിന്ദു ദിനപത്രത്തിന്റെ ശ്രീനഗർ പ്രത്യേക ലേഖകനായിരുന്നു അദ്ദേഹം. ഫ്രണ്ട‌്ലൈൻ മാസികയിലും പിന്നീട് പ്രവർത്തിച്ചു. പാകിസ്ഥാനുമായുള്ള അനുര‌ഞ്ജനത്തിനുള്ള സമാന്തര ചർച്ചകളിൽ പങ്കാളിയായിരുന്നു.\n2000 ത്തിൽ ഇദ്ദേഹത്തിനു നേരെ വധശ്രമമുണ്ടായിരുന്നു. ഇതിന് ശേഷമാണ് രണ്ട് പോലീസുകാരെ സുരക്ഷയ്ക്കായി നിയോഗിച്ചത്. സംഭവത്തിൽ മുഖ്യമന്ത്രി മെഹബൂബ മുഫ്തി ദുഃഖം രേഖപ്പെടുത്തി. പുണ്യദിനമായ റംസാനിൽ വരെ ഭീകരതയുടെ കറുത്ത കരങ്ങൾ പ്രവർത്തിച്ചു തുടങ്ങി. കണ്ണിൽ ചോരയില്ലാത്ത ഈ ആക്രമണത്തെ അപലപിക്കുന്നുവെന്നും മെഹബൂബ പറഞ്ഞു.\nകാശ്മീർ മുൻ മുഖ്യമന്ത്രി ഒമർ അബ്ദുള്ള സംഭവത്തിൽ നടുക്കം രേഖപ്പെടുത്തി. ആഭ്യന്തരമന്ത്രി രാജ്നാഥ് സിംഗ്, കോൺഗ്രസ് അദ്ധ്യക്ഷൻ രാഹുൽ ഗാന്ധി, പത്രാധിപ സംഘടനയായ എഡിറ്റേഴ്സ് ഗൈഡ്, പ്രമുഖ മാദ്ധ്യമപ്രവർത്തകർ തുടങ്ങിയവർ അനുശോചനം രേഖപ്പെടുത്തി.


നിര്‍ഭയ കേസ്; പുതിയ മരണവാറണ്ട് പുറപ്പെടുവിക്കുന്നത് നീളും; കോടതി വളപ്പില് പ്രതിഷേധം - Pravasishabdam\nരാജ്യത്ത് കൊവിഡ് രോഗം ബാധിച്ച് മരിച്ചവരുടെ എണ്ണം 68 ആയി: രോഗം സ്ഥിരീകരിച്ചത് 2902…\nHome Crime നിര്‍ഭയ കേസ്; പുതിയ മരണവാറണ്ട് പുറപ്പെടുവിക്കുന്നത് നീളും; കോടതി വളപ്പില് പ്രതിഷേധം\nദില്ലി: രാജ്യത്തെ നടുക്കിയ നിര്‍ഭയ കേസ് പ്രതികളുടെ വധശിക്ഷ വീണ്ടും നീളാന് സാധ്യത. പുതിയ മരണവാറണ്ട് പുറപ്പെടുവിക്കണമെന്നാവശ്യപ്പെട്ട് നിര്‍ഭയയുടെ കുടുംബം സമര്‍പ്പിച്ച ഹര്‍ജി പരിഗണിക്കുന്നത് തിങ്കളാഴ്ചത്തേക്കാണ് മാറ്റിവെച്ചത്. ദില്ലി പട്യാല ഹൗസ് കോടതിയുടേതാണ് നടപടി.പ്രതികൾ സമർപ്പിച്ച ദയാഹർജികളിലും തിരുത്തൽ ഹർജികളിലും അന്തിമ തീരുമാനം കാത്തിരുന്നതിനെ തുടർന്നാണ് മുൻപ് രണ്ട് തവണ പുറപ്പെടുവിച്ച മരണവാറണ്ടുകളും റദ്ദായിപ്പോയത്. സുപ്രീം കോടതിയിൽ തങ്ങളുടെ പുതിയ ഹർജികൾ ഉണ്ടെന്നും വെള്ളിയാഴ്ച കോടതി ഇത് പരിഗണിക്കാൻ ഇരിക്കുകയാണെന്നും പുതിയ മരണവാറണ്ട് ആവശ്യപ്പെട്ടുള്ള ഹർജികൾ പരിഗണിക്കവെ പ്രതികളുടെ അഭിഭാഷകർ കോടതിയെ അറിയിച്ചു.\nകേസിലെ പ്രതിയായ പവൻ ഗുപ്തയുടെ അഭിഭാഷകൻ പിന്മാറിയതിനെ തുടർന്ന് കേസ് ഏറ്റെടുത്ത പുതിയ അഭിഭാഷകൻ കേസ് പഠിക്കാൻ കൂടുതൽ സമയം ആവശ്യപ്പെട്ടു. ഇതോടെയാണ് കോടതി ഹർജി പരിഗണിക്കുന്നത് തിങ്കളാഴ്ചത്തേയ്ക്ക് മാറ്റിയത്. കേസിലെ മറ്റൊരു പ്രതിയായ വിനയ് ശർമ സമർപ്പിച്ച ഹർജിയിൽ സുപ്രീം കോടതി തിങ്കളാഴ്ച വിധി പറയും.വികാരഭരിതയായാണ് നിർഭയയുടെ അമ്മ കോടതി ഉത്തരവ് കേട്ടത്. തങ്ങൾക്ക് ഇനി എന്നാണ് നീതി ലഭിക്കുക എന്ന് ആശാ ദേവി ചോദിച്ചു. തങ്ങൾക്ക് നീതി നിഷേധിക്കുകയാണെന്ന് ആരോപിച്ച് ഇവർ ഇന്നലെ പാട്യാല ഹൗസ് കോടതി വളപ്പിൽ മുദ്രാവാക്യം വിളിച്ച് പ്രതിഷേധിച്ചിരുന്നു. അതേ സമയം വധശിക്ഷ നടപ്പിലാക്കുന്നത് റദ്ദാക്കണമെന്ന് പ്രതികളുടെ ബന്ധുക്കളും ആവശ്യപ്പെട്ടു.\nരാജ്യ തലസ്ഥാനത്ത് 23 കാരിയായ പെൺകുട്ടിയെ നിഷ്ഠൂരമായി ബലാത്സംഗം ചെയ്ത് മൃതപ്രായയാക്കിയ കേസാണിത്. രണ്ട് ആഴ്ച മരണത്തോട് മല്ലടിച്ച് പെൺകുട്ടി പൊരുതി നിന്നപ്പോൾ രാജ്യം മുഴുവൻ അലയടിച്ച പ്രതിഷേധമാണ് ഈ വിധിക്ക് ഏറ്റവും കൂടുതൽ പ്രാധാന്യം നൽകിയത്. സുഹൃത്തിനൊപ്പം സിനിമ കണ്ട് മടങ്ങിയ പെൺകുട്ടിയെ ആറംഗ സംഘമാണ് ഓടുന്ന ബസിൽ ബലാത്സംഗത്തിന് ഇരയാക്കിയത്.ദ്വാരകയിൽ നിന്ന് മുനിർക്കയിലേക്ക് ഓട്ടോ കാത്ത് നിന്ന പെൺകുട്ടിക്കും സുഹൃത്തിനും ലഭിച്ചത് ബസാണ്. ബസ് യാത്ര തുടങ്ങിയപ്പോഴേക്കും ജാലകങ്ങളെല്ലാം അടയ്ക്കുകയും പിന്നീട് മറ്റൊരു വഴിയിലൂടെ ബസ് നീങ്ങുകയും ചെയ്തു. ഈ സമയത്താണ് പെൺകുട്ടിയുട സുഹൃത്ത് ബസ് നിർത്താൻ ആവശ്യപ്പെട്ടത്. എന്നാൽ ഈ സമയത്ത് ബസിനകത്തുണ്ടായിരുന്ന ആറ് പേരും ചേർന്ന് ഇയാളെ കീഴ്‌പ്പെടുത്തിയ ശേഷം പെൺകുട്ടിയുടെ നേരെ തിരിഞ്ഞു\n.പെൺകുട്ടിയും സുഹൃത്തും ചെറുത്തുനിൽക്കാൻ ശ്രമിച്ചപ്പോൾ അതിക്രൂരമായ ആക്രമണമാണ് ഇവർ ഓടുന്ന ബസിനകത്ത് അഴിച്ചുവിട്ടത്. ഇതിന് ശേഷമായിരുന്നു പെൺകുട്ടിയെ ആറുപേർ ചേർന്ന് ബലാത്സംഗത്തിനിരയാക്കിയത്. പിന്നീട് പെൺകുട്ടിയെയും സുഹൃത്തിനെയും ബസിൽ നിന്ന് പുറത്തേക്ക് വലിച്ചെറിയുകയായിരുന്നു. രാത്രി 11 മണിയോടെ ഇതുവഴി പോയ ഒരു യാത്രക്കാരനാണ് ഇവരെ സഫ്‌ദർജങ് ആശുപത്രിയിൽ എത്തിച്ചത്. ഡിസംബർ 29 ന് സിംഗപ്പൂരിലെ ആശുപത്രിയിൽ പെൺകുട്ടി മരിച്ചു. സുഹൃത്ത് നാളുകൾ നീണ്ട ചികിത്സയ്ക്ക് ശേഷം പൂർണ ആരോഗ്യം കൈവരിച്ചു.ആ പെൺകുട്ടി ജനിച്ചതും വളർന്നതുമെല്ലാം ഡൽഹിയിലായിരുന്നു. അവളുടെ മാതാപിതാക്കൾ പക്ഷെ ഉത്തർപ്രദേശിലെ ബാലിയ ജില്ല സ്വദേശികളാണ്. ഫിസിയോതെറാപ്പി പരിശീലന വിദ്യാർഥിയായിരുന്ന പെൺകുട്ടിയുടെ പഠനാവശ്യത്തിനായി അച്ഛൻ കുടുംബസ്വത്തായി കിട്ടിയ ഭൂമി വിറ്റിരുന്നു. പെൺകുട്ടിക്കൊപ്പമുണ്ടായിരുന്ന സുഹൃത്ത്, ഗോരഖ്‌പൂറിൽ നിന്നുള്ള സോഫ്റ്റ്‌വെയർ എൻജിനീയറായിരുന്നു.കാട്ടുതീ പോലെയാണ് പെൺകുട്ടി ബലാത്സംഗത്തിനിരയായ വാർത്ത രാജ്യത്തിനകത്തും പുറത്തും പടർന്നത്. തുടർന്ന് തലസ്ഥാനത്ത് യാതൊരു പ്രേരണയുമില്ലാതെ ജനങ്ങൾ ഒഴുകിയെത്തി. റൈസിന കുന്നിലും ഇന്ത്യാ ഗേറ്റിലുമായി ഡിസംബർ 21 ന് പ്രതിഷേധ കൂട്ടായ്മ നടന്നു. പൊലീസിന്റെയും ഭരണാധികാരികളുടെയും കണക്കൂകൂട്ടലുകളെ അപ്പാടെ തകിടം മറിച്ച് ആയിരക്കണക്കിന് പേരാണ് ഇരു സ്ഥലത്തുമായി ഒത്തുചേർന്നത്.\nnirbhaya parents plea\npatiala house court will consider\nPrevious articleബെഹ്‌റ ഡിജിപിയായി തുടരുന്നത് സേനയ്ക്ക് അപമാനമെന്ന് വി.എം സുധീരന്;മുഖ്യമന്ത്രിക്ക് കത്ത് നല്‍കി\nNext articleട്രംപിന്റെ ഇന്ത്യാ സന്ദര്‍ശനം;ട്രംപ് കാണാതിരിക്കാന് ഗുജറാത്തിലെ ചേരികള് മതില് കെട്ടി മറയ്ക്കുന്നു\nകൊറോണ വൈറസ് ബാധിതന്റെ മരണം: പോത്തന്‍കോട് പൂര്‍ണമായും അടച്ചു\nകോവിഡ് ബാധിതരുടെ എണ്ണം ഇന്ത്യയില് 2300 കടന്നു; 56 മരണം\nസംസ്ഥാനത്ത് 24 പേര്‍ക്ക് കൂടി കോവിഡ്, 12 പേര് കാസര്‍കോട്


13 June, 2020 10:06:12 AM\nചെന്നൈ: ടിക്ടോക് വീഡിയോ ഷൂട്ടിനായി ജീവനുള്ള മീന് വിഴുങ്ങിയ യുവാവ് ശ്വാസംമുട്ടി മരിച്ചു. ചെന്നൈ ഹൊസൂര് പാര്‍വതി നഗറില് താമസിക്കുന്ന എസ്. വെട്രിവേലാണ് (22) മരിച്ചത്. ഇയാള് മദ്യലഹരിയിലായിരുന്നുവെന്ന് പോലീസ് പറയുന്നു.\nതേര്‍പേട്ടയ്ക്കടുത്തുള്ള തടാകക്കരയില് കഴിഞ്ഞ ദിവസമായിരുന്നു സംഭവം. കെട്ടിടനിര്‍മാണ തൊഴിലാളിയായ ഇയാള് രണ്ട് സുഹൃത്തുക്കള്‍ക്കൊപ്പമാണ് മീന്‍പിടിക്കാനായി തടാകത്തിലെത്തിയത്. എല്ലാവരും മദ്യലഹരിയിലായിരുന്നു. ഇതിനിടയിലാണ് പിടികൂടിയ മത്സ്യത്തെ വിഴുങ്ങി അതിന്റെ വീഡിയോ ടിക്ടോക്കിലിടാമെന്ന് സുഹൃത്തുക്കള് ചേര്‍ന്ന് തീരുമാനിച്ചത്.\nഇതോടെ വെട്രിവേല് മീന് വിഴുങ്ങി. സുഹൃത്തുക്കള് ഇതിന്റെ വീഡിയോ ചിത്രീകരിച്ചുകൊണ്ടിരുന്നപ്പോള് തന്നെ യുവാവ് ശ്വാസം കിട്ടാതെ മരണവെപ്രാളം കാട്ടിത്തുടങ്ങി. ഇതോടെ ചിത്രീകരണം ഉപേക്ഷിച്ച് സുഹൃത്തുക്കള് യുവാവിനെ ഹൊസൂരിലെ സര്‍ക്കാര് ആശുപത്രിയിലെത്തിച്ചു. എന്നാല് ആശുപത്രിയില് എത്തും മുന്‍പ് മരണം സംഭവിച്ചതായി ഹൊസൂര് ടൗണ് പോലീസ് പറഞ്ഞു.


അധ്യാപകര് വഴികാട്ടികള് – Utharadesam\nSeptember 5, 2020 Published Time: 5:19 PM\nപുതുതലമുറയെ വാര്‍ത്തെടുക്കുന്ന ഗുരുനാഥന്‍മാരെ ആദരവോടെ സ്മരിക്കാന് സെപ്തംബര്5നാം അധ്യാപക ദിനമായി ആചരിക്കുന്നു. ഭാരതം കണ്ട വിദ്യാഭ്യാസ വിചക്ഷണരില് അഗ്രഗണ്യനായിരുന്ന, നമ്മുടെ ആദ്യ ഉപരാഷ്ട്രപതിയും പിന്നീട് ഭാരതരത്‌നം നല്‍കി രാജ്യം ആദരിച്ച രാഷ്ട്രപതിയുമായ ഡോ. സര്‍വ്വേപ്പിളളി രാധാകൃഷ്ണന്റെ ജന്മദിനമാണ് നാം അധ്യാപക ദിനമായി ആചരിക്കുന്നത്. തമിഴ്‌നാട്ടിലെ തിരുത്തണിയില് 1888 സെപ്തം. 5ന് ജനിച്ച അദ്ദേഹം മികച്ച വാഗ്മിയും ഗ്രന്ഥ രചയിതാവും പണ്ഡിതനും ഭരണാധികാരിയും തത്വചിന്തകനും മാര്‍ഗ്ഗദര്‍ശ്ശിയുമായിരുന്നു. നിരവധി സര്‍വ്വകലാശാലകളില് സേവനമനുഷ്ഠിച്ച അദ്ദേഹം ഇന്ത്യന് വിദ്യാഭ്യാസ മേഖലക്ക് നല്‍കിയ സംഭാവനകള് അളവറ്റതാണ്. അധ്യാപകരുടെ അധ്യാപകനായി അദ്ദേഹം അറിയപ്പെടുന്നു.\nആധുനിക വിദ്യാഭ്യാസം ക്രമപ്പെടുത്തുന്നതിന് നേതൃത്വം നല്‍കിയ അദ്ദേഹം വിദ്യാഭ്യാസം പാവപ്പെട്ടവനും പണക്കാരനും ഒരു പോലെ പ്രാപ്യമാകും വിധമുള്ള നിരവധി നിര്‍ദ്ദേശങ്ങളാണ് നല്‍കിയിരുന്നത്. യൂണിവേഴ്‌സിറ്റി ഗ്രാന്റ്‌സ് കമ്മീഷന് രൂപീകരണം ഉള്‍പ്പെടെ നടന്നത് 1949 ല് അദ്ദേഹം നല്‍കിയ റിപ്പോര്‍ട്ടിന്റെ അടിസ്ഥാനത്തിലാണ്. മേല് കാരണങ്ങളൊക്കെ പരിഗണിച്ചാല് അദ്ദേഹത്തോട് നാം കാണിച്ച ബഹുമാനമായി ഈ ദിനത്തെ പരിഗണിക്കാം. പുതു തലമുറയെ അധ്യാപനത്തിന്റെ മഹത്വം അറിയിക്കാനായി 1994 മുതല് യുനെസ്‌ക്കോ ഒക്ടോബര്5ലോക അധ്യാപക ദിനമായും പ്രഖ്യാപിച്ചിട്ടുണ്ട്.\nതികച്ചും സവിശേഷമായ സാഹചര്യത്തിലാണ് ഈ വര്‍ഷത്തെ അധ്യാപക ദിനമെത്തുന്നത്. ലോകത്താകെയാകെ വിറപ്പിച്ച് കൊറോണ വൈറസ് നടത്തുന്ന താണ്ഡവത്തിന് ഇനിയും അവസാനമായിട്ടില്ല. ലോകത്താകെ2കോടി 60 ലക്ഷത്തിലേറെ ജനങ്ങള് കോവിഡ് 19 രോഗത്തിന് വിധേയമാകുകയും ലക്ഷകണക്കിന് മനുഷ്യ ജീവനുകള് നഷ്ടപ്പെടുകയും ചെയ്തിരിക്കുന്നു. രാജ്യത്തും സ്ഥിതി വ്യത്യസ്തമല്ല.\nസംസ്ഥാനത്തിനകത്ത് മികച്ച ആരോഗ്യ സംവിധാനങ്ങളുടെ ഫലപ്രദമായ ഉപയോഗത്തിലൂടെ മരണം ഒരു പരിധി വരെ തടഞ്ഞു നിര്‍ത്താന് കഴിയുന്നുണ്ടെങ്കിലും രോഗവ്യാപന തോത് കുറഞ്ഞിട്ടില്ല. ലോക സമൂഹത്തിന് നിരവധി പുതിയ പാഠങ്ങള് നല്‍കി കൊണ്ടാണ് മഹാമാരിയായ കോവിഡും മറ്റ് പ്രകൃതി ദുരന്തങ്ങളും ഇപ്രാവശ്യവും പെയ്തിറങ്ങിയത്. വിദ്യാഭ്യാസമെന്നത് കേവലം പാഠപുസ്തക പഠനത്തിനപ്പുറം മറ്റു പലതുമാണെന്ന ഒരു ബോധ്യം സമൂഹത്തിലുണ്ടാക്കാന് ഇത്തരം ദുരന്തങ്ങള്‍ക്ക് സാധിക്കുന്നു. വികസനത്തിന്റെ പേരില് പരിസ്ഥിതിയെ മറന്നാല് പ്രകൃതി ചില വികൃതികള് കാണിച്ചു കൊണ്ടേയിരിക്കുമെന്ന പാഠം നമ്മെ ഓര്‍മ്മിപ്പിക്കും വിധമാണ് കാര്യങ്ങള് മുന്നോട്ട് പോകുന്നത്.\nആധുനിക കാലത്ത് ഉയര്‍ന്നു വരുന്ന ഇത്തരം പുത്തന് വെല്ലുവിളികളെ നേരിടാന് കുട്ടികളേയും പൊതു സമൂഹത്തെ ആകെത്തന്നെയും ഒരുക്കി നിര്‍ത്തുന്നതില് വലിയൊരു പങ്ക് വഹിക്കാന് കഴിയുക അധ്യാപകര്‍ക്കാണെന്ന കാര്യത്തില് സംശയമില്ല.\nകാലം മാറുന്നതിനനുസരിച്ച് വിദ്യാഭ്യാസ രംഗത്തും കാതലായ മാറ്റങ്ങള് സംഭവിച്ചുകൊണ്ടിരിക്കുന്നു. കമ്പ്യൂട്ടറിന്റേയും സ്മാര്‍ട്ട് ഫോണുകളുടേയും ഇന്റര്‍നെറ്റിന്റേയും വിദ്യാഭ്യാസ ആപ്പുകളുടേയും പുതിയ ലോകത്ത് പുത്തന് അറിവുകള് കുട്ടികള്‍ക്ക് ഉള്‍പ്പെടെ വിരല്‍തുമ്പില് ലഭ്യമാകും വിധമാണ്. ലോകത്ത് പലയിടത്തും ഇത്തരം ആധുനിക സംവിധാനങ്ങള് ഫലപ്രദമായി ഉപയോഗിക്കാന് കുട്ടികള് പ്രാപ്തരായി കഴിഞ്ഞു. നമ്മുടെ രാജ്യത്തിനകത്തും വിദ്യഭ്യാസ രംഗത്ത് വന് കുതിച്ചു ചാട്ടം ഉണ്ടാകുന്നുണ്ട്. പക്ഷേ അത് എല്ലാ വിഭാഗം വിദ്യാര്‍ത്ഥികള്‍ക്കും ലഭിക്കുന്നുണ്ടോ എന്ന് നാം ആഴത്തില് ചിന്തിക്കേണ്ടിയിരിക്കുന്നു. കോവിഡ് 19ന്റെ സവിശേഷ പശ്ചാത്തലത്തില് ലോകത്താകെയും നമ്മുടെ രാജ്യത്തിനകത്തും സംസ്ഥാനത്തും ഇനിയും വിദ്യാലയങ്ങള് തുറന്നു പ്രവര്‍ത്തിക്കാന് ആയിട്ടില്ല. വൈറസിനെ തുരത്താന് ശാരീരിക അകലം പാലിക്കല് ഒരു പ്രധാന കാര്യമായതിനാലും 10 വയസ്സില് താഴെയുള്ള കുട്ടികള് അപകട സാധ്യത കൂടുതലുള്ള വിഭാഗത്തില് ആയതിനാലും ഓണ്‍ലൈന് പഠന പ്രവര്‍ത്തനങ്ങളാണ് നടന്നു വരുന്നത്.\nനമ്മുടെ രാജ്യത്ത് ഇത് എല്ലായിടത്തും ഫലപ്രദമായി നടക്കുന്നു എന്ന് പറയാന് നിര്‍വ്വാഹമില്ല. കേരളമുള്‍പ്പെടെയുള്ള ചുരുക്കം ചില സംസ്ഥാനങ്ങളില് ഒരു പരിധി വരെ കുഴപ്പമില്ലാതെ മുന്നോട്ട് പോകുന്നു. സംസ്ഥാനത്തെ പൊതു വിദ്യാഭ്യാസ രംഗം ഏറെ ശക്തിപ്പെട്ടത് ഇതിന് ഗുണകരമായി തീര്‍ന്നിട്ടുണ്ട്. പഠന പിന്തുണ സംവിധാനങ്ങള് ഫലപ്രദമായി നടപ്പിലാക്കുന്നതില് അധ്യാപകര് നല്ല താല്‍പര്യം കാണിക്കുന്നുണ്ടെന്നത് അഭിമാനകരമാണ്.\nമഹാമാരിക്കെതിരായ ബോധവല്‍ക്കരണ പ്രവര്‍ത്തനങ്ങളിലും അധ്യാപക സമൂഹം മുന്നില് തന്നെയുണ്ട്.\nരാജ്യത്തെ വിദ്യാഭ്യാസ രംഗത്ത് സമൂലമായ മാറ്റം നിര്‍ദ്ദേശിക്കുന്ന ഡോ.കസ്തൂരി രംഗന് ശുപാര്‍ശ കേന്ദ്ര സര്‍ക്കാര് നിയമമാക്കി കഴിഞ്ഞു. സ്വാഗതാര്‍ഹമായ ചില നിര്‍ദ്ദേശങ്ങള് ഇതിനകത്ത് ഉണ്ടെങ്കിലും വരികള്‍ക്കിടയില് വായിച്ചാല് അനവധി അപകടങ്ങള് പതിയിരിക്കുന്നതും കാണാന് കഴിയും. കണ് കറന്റ് ലിസ്റ്റില് പ്പെട്ട വിദ്യാഭ്യാസ രംഗത്തിന്റെ വികേന്ദ്രീകരണത്തിന് പകരം ഒരു കേന്ദ്രീകരണം നടത്താനുള്ള മന:പൂര്‍വ്വമായ നീക്കം നാം കാണാതിരുന്നു കൂടാ. ചില ഭാഷകളെ മഹത്വവല്‍ക്കരിക്കാന് ശ്രമം നടക്കുമ്പോള് ചില ഭാഷകളെ മറന്നു പോകുന്നതും പ്രത്യേക ലക്ഷ്യങ്ങള് വച്ചു തന്നെയാണ്. വിദ്യാഭ്യാസവൈവിധ്യവല്‍ക്കരണത്തിന്റെ കടക്കല് കത്തി വെക്കുന്ന ഒന്നായി ഇത് മാറുമോ എന്ന് പുരോഗമന സമൂഹം ആശങ്കപ്പെടുന്നു. മെച്ചപ്പെട്ട നിലയില് പൊതുവിദ്യാഭ്യാസം മുന്നോട്ട് പോകുന്ന സംസ്ഥാനങ്ങളില് അതിനൊരു തടസ്സമായി ഈ നിയമം മാറിക്കൂടാ തന്നെ. ഏതെങ്കിലും തരത്തിലുള്ള വര്‍ഗ്ഗീയ ജാതീയ രാഷ്ട്രിയ ചേരിതിരിവുകള് കുട്ടികളില്‍ഉണ്ടാക്കും വിധമുള്ള വിദ്യാഭ്യാസ പരിഷ്‌കരണങ്ങള് ഉണ്ടാവരുത്. ഇന്ത്യന് ഭരണഘടന അനുശാസിക്കുന്ന മതേതരത്വവും,ജനാധിപത്യവും സോഷ്യലിസവും ഊട്ടിയുറപ്പിക്കുന്നതാവണം നമ്മുടെ വിദ്യാഭ്യാസം.\nകേരള സര്‍ക്കാര് ഏറ്റെടുത്ത് നടപ്പാക്കുന്ന നാല് മിഷനുകളില് ഒന്നായ പൊതുവിദ്യാഭ്യാസ സംരക്ഷണ യജ്ഞം പരിപാടി മുന്നോട്ട് വെക്കുന്ന ആശയം മുഴുവന് കുട്ടികള്‍ക്കും ആഗോള നിലവാരത്തിലുള്ള വിദ്യാഭ്യാസം ലഭ്യമാക്കുക എന്നുള്ളതാണ്. സംസ്ഥാനത്തെ ഭൂരിഭാഗം വിദ്യാലയങ്ങളിലും ഐ.ടി അധിഷ്ഠിതമായ പഠനത്തിനുള്ള സാഹചര്യങ്ങള് ഉണ്ടായി കഴിഞ്ഞു. 45000 സ്മാര്‍ട് ക്ലാസ് മുറികള് വലിയ മുന്നേറ്റമാണ്.\nഎന്നാല് ചില പ്രദേശങ്ങളില് എങ്കിലും അടിസ്ഥാന സൗകര്യങ്ങളുടെ അപര്യാപ്തത ഒരു കീറാമുട്ടിയായി നിലകൊള്ളുന്നു. ശക്തമായ പി.ടി.എ, എസ്.എം.സി സംവിധാനങ്ങളും കരുത്തുറ്റ അധ്യാപക സമൂഹവും പൊതു വിദ്യാലയം പൊതു ഇടമാണെന്ന ധാരണയോടെ പൂര്‍വ്വ വിദ്യാര്‍ത്ഥികള് കൂടി ഉള്‍പ്പെട്ട ബഹുജന സമൂഹവും കൈകോര്‍ത്ത് പിടിച്ചാല് നമ്മുക്ക് ആഗോള നിലവാരത്തിലേക്ക് ഉയരുക അപ്രാപ്യമല്ല. പുത്തന് അറിവുകളുടെ ലോകത്ത് വ്യാപരിക്കാന് അധ്യാപക സമൂഹവും തയ്യാറാവണം. പാഠപുസ്തകത്തിന് പുറത്തുള്ള വലിയ ലോകത്തെ കുറിച്ചും അവിടെ നടക്കുന്ന സംഭവ വികാസങ്ങള് സംബന്ധിച്ചും വിദ്യാര്‍ത്ഥികള് നിരന്തരം സംശയമുയര്‍ത്തി വരുമ്പോള് അവരെ കണ്ണുരുട്ടി പേടിപ്പിക്കുന്നതിനു പകരം അതിന് തൃപ്തികരമായ മറുപടി നല്‍കാന് കഴിയുന്ന ഒരാളായി മാറാന് അധ്യാപകനാവണം. കുട്ടികളോടൊപ്പം നിന്ന് അവര്‍ക്ക് വേണ്ടപ്പെട്ട ആളാണെന്ന തോന്നലുണ്ടാക്കാന് അധ്യാപകന് സാധിക്കണം.കുട്ടികളില് വളര്‍ന്നു വരുന്ന ദു:ശീലങ്ങള് മുളയിലേ നുളളിക്കളയാന് കുട്ടികളുമായുളള അടുപ്പം അധ്യാപകന് തുണയാകും.\nസവിശേഷ സാഹചര്യത്തില് ഇത്തവണത്തെ അധ്യാപക ദിനം ആഘോഷമെന്നതിലുപരി നമ്മുടെ സഹജീവികളോടുള്ള സ്‌നേഹം ഉറക്കെ പ്രഖ്യാപിക്കാനും, അപ്രതീക്ഷിത ദുരന്തങ്ങളില് പെട്ട ജനതയോടുള്ള ഐക്യപ്പെടലിനുമുള്ള ഒരു ദിനമാക്കി മാറ്റാന് നമ്മുക്ക് കഴിയണം. ഓണാഘോഷങ്ങള് ഉള്‍പ്പെടെ പരിസ്ഥിതി ബോധം വളര്‍ത്താന് ഉതകുംവിധം ആകണമെന്ന സന്ദേശം നാം ഉള്‍കൊണ്ട് കഴിഞ്ഞു.\nപല ജില്ലകളിലും നിരവധി വിദ്യാലയങ്ങള് ഉള്‍പ്പെടെയാണ് കോവിഡ് പ്രതിരോധ കേന്ദ്രങ്ങളും പ്രളയ ദുരിതാശ്വാസ കേന്ദ്രങ്ങളുമായത്. ജീവിതത്തില് ഇതു വരെ പൊതുവിദ്യാലയമെന്ന് കേട്ടാല് നെറ്റി ചുളിച്ചിരുന്നവര്‍ക്കും അഭയ കേന്ദ്രമായത് പൊതു വിദ്യാലയങ്ങളാണ്. കഴിഞ്ഞ രണ്ടു വര്‍ഷങ്ങളിലായി ഉണ്ടായ പ്രളയവും, ഈ വര്‍ഷത്തെ മഹാമാരിയും ഉണ്ടാക്കിയ നഷ്ടത്തിന്റെ കണക്ക് അതിഭീകരമാണ്.\nപുനരധിവാസവും പുനര്‍നിര്‍മ്മാണവും പുരോഗമിച്ച് വരുന്നതോടൊപ്പം കോവിഡ് മഹാമാരിയെ പിടിച്ചു കെട്ടാന് ആത്മവിശ്വാസത്തോടെയുള്ള നടപടികളുമായാണ് സര്‍ക്കാര് മുന്നോട്ട് നീങ്ങുന്നത്.കഴിഞ്ഞ രണ്ടു വര്‍ഷങ്ങളിലേയും പ്രളയ നാളുകളില് രക്ഷാപ്രവര്‍ത്തനങ്ങളില് എല്ലാം മറന്ന് നാം ഒറ്റക്കെട്ടായി നിന്ന നാം ഈ പ്രതിസന്ധിയും അതിജീവിക്കുമെന്ന കാര്യത്തില് സംശയമില്ല. അതിജീവന സന്ദേശം സമൂഹത്തില് എത്തിക്കുന്നതില് മുന്നില് നില്‍ക്കാന് അധ്യാപകര്‍ക്കാവണം.\nകക്ഷി-രാഷ്ട്രീയ-ജാതി-മത-വര്‍ഗ്ഗ-വര്‍ണ്ണ -സാമ്പത്തിക വേര്‍തിരിവുകള് ഏതുമില്ലാതെ പൊതു കാര്യങ്ങളില് നാം എല്ലാവരും ഒന്നാണെന്ന ഏകതാ ബോധം വിദ്യാര്‍ത്ഥികളില് ഉണ്ടാക്കി, സുസ്ഥിര വികസന സങ്കല്‍പത്തിന്റെ അമരക്കാരായി, നാളത്തെ നാടിന്റെ നായകരായി അവരെ വളര്‍ത്തി കൊണ്ടുവരാന് അധ്യാപകര്‍ക്കാവണം.\nമേല് പറഞ്ഞ വേര്‍തിരിവുകളില് നിന്നും ആദ്യം പുറത്തു വരാനുള്ള ആര്‍ജ്ജവം അധ്യാപക സമൂഹത്തിനുണ്ടായാല് ഭാവിതലമുറയുടെ വഴികാട്ടികളായി മാറാന് അധ്യാപകര്‍ക്ക് സാധിക്കുമെന്ന കാര്യത്തില് യാതൊരു വിധ സംശയവുമില്ല.\n( എ.കെ.എസ്.ടി.യു . കാസര്‍കോട് ജില്ലാ സെക്രട്ടറിയാണ് ലേഖകന്)


ഹണിമൂൺ ട്രിപ്പ് സാധ്യമായത് 32–ാം വിവാഹ വാർഷികത്തിൽ: അറിയാം അപൂർവ യാത്രയുടെ കഥ | 32 wedding anniversary celebration in goa\nഹണിമൂൺ ട്രിപ്പ് സാധ്യമായത് 32–ാം വിവാഹ വാർഷികത്തിൽ: അറിയാം അപൂർവ യാത്രയുടെ കഥ\nപൊന്നു ടോമി December 03, 2019 11:50 AM IST\nസാധാരണ ഹണിമൂൺ ട്രിപ്പ് പോകുന്നത് കല്യാണം കഴിഞ്ഞ് അടുത്ത ദിവസങ്ങളിലൊക്കെയാണല്ലോ. നമ്മുടെ ഈ കഥയിലെ നായിക- നായകനും അങ്ങനെയൊക്കെ തന്നെയായിരുന്നു പ്ലാൻ ചെയ്തതും. എന്നാൽ അത് സാധ്യമായത് 32 വർഷങ്ങൾക്കിപ്പുറമായിപ്പോയി എന്നു മാത്രം. ആ കഥയൊന്ന് കേൾക്കാം.\nഹണിമൂൺ പൊളിച്ചത് സ്വന്തം അമ്മ\nഎറണാകുളം സ്വദേശിയായ ടോമി അയൽജില്ലയായ കോട്ടയത്തുനിന്നാണ് തന്റെ നല്ല പാതിയെ കണ്ടെത്തിയത്. ഒരു പ്രമുഖ കമ്പനിയിൽ അതിന്റെ മുതലാളിയുടെ സ്വന്തം ഡ്രൈവറായി ജോലി ചെയ്തിരുന്ന ടോമി ഒട്ടുമിക്ക സംസ്ഥാനങ്ങളിലും പോയിട്ടുണ്ട്. യാത്രകളോട് ഏറെ ഇഷ്ടമുള്ളയാൾ കൂടിയായിരുന്ന അദ്ദേഹം വിവാഹത്തിന് ശേഷം കോട്ടയത്തിനപ്പുറം വേറെ രാജ്യം കണ്ടിട്ടില്ലാത്ത സഹധർമ്മിണി മേരിയെ ഗോവ കാണിക്കാൻ തീരുമാനിച്ചു.\nവിവാഹം കഴിഞ്ഞ് അടുത്ത ആഴ്ച തന്നെ പോകാനായിരുന്നു തീരുമാനം. ബാഗും പെട്ടിയും എല്ലാം റെഡിയാക്കി രണ്ടുപേരും കാത്തിരുന്നു ആ ദിവസത്തിനായി. എന്നാൽ ആ ദിവസത്തിന് മുമ്പ് അവർക്ക് ഒരു പണിയും കിട്ടി അതും സ്വന്തം അമ്മ വഴി. ഇവരുടെ ഇടവക ദേവാലയത്തിൽ നിന്നായിരുന്നു ഈ ട്രിപ്പ് സംഘടിപ്പിച്ചിരുന്നത്.\nഇനി പണിയിലേക്ക് വരാം. പോകാൻ ഉള്ള ദിവസം അടുത്തപ്പോൾ ടോമിയുടെ അമ്മ പറഞ്ഞു , നിങ്ങൾ ചെറുപ്പക്കാർ അല്ലേ നിങ്ങൾക്ക് ഇനിയും സമയമുണ്ട് ഞാനും ഭർത്താവും വയസ്സായി അതുകൊണ്ട് യാത്ര ഞങ്ങൾ അങ്ങ് പോയേക്കാം നിങ്ങൾക്ക് സമയം ഉള്ളതുപോലെ പിന്നീട് പോയാൽ മതി എന്ന്. അമ്മയുടെ വാക്കിന് മറുവാക്കില്ലാത്ത മകൻ അത് അക്ഷരംപ്രതി അനുസരിക്കുകയും ചെയ്തു. അന്നു മുടങ്ങിയ ആ യാത്രയാണ് 32 വർഷങ്ങൾക്കിപ്പുറം രണ്ടുപേരും ചേർന്ന് പൂർത്തിയാക്കിയത്.\nതങ്ങളുടെ മുപ്പത്തിരണ്ടാം വിവാഹവാർഷികം ഗോവയിൽ ആഘോഷിക്കാൻ അങ്ങനെ ഇരുവരും തീരുമാനിച്ചു. എന്നാൽ അവരുടെ യാത്രയ്ക്ക് ഒരു പ്രത്യേകത കൂടിയുണ്ടായിരുന്നു പണ്ട് തനിയെ പോകാൻ തീരുമാനിച്ച ആ സഞ്ചാരം ഇത്തവണ പക്ഷേ പൂർത്തീകരിച്ചത് കൊച്ചു മക്കൾക്കൊപ്പം ആയിരുന്നു എന്ന് മാത്രം.\nഹണിമൂൺ ട്രിപ്പ് ഒന്നുമല്ലല്ലോ ഒറ്റയ്ക്ക് പോകാൻ അതുകൊണ്ട് മക്കളെയും കൂട്ടി എന്നാണ് ഇതിന് മറുപടിയായി ഇരുവരും പറഞ്ഞത്. ട്രെയിൻ യാത്രകളോട് രണ്ടുപേർക്കും അത്ര താല്പര്യമില്ല. എന്നാൽ വിമാനക്കമ്പനികളുടെ കൊള്ള നിരക്ക് കേട്ടപ്പോൾ ട്രെയിൻ തന്നെ ഉറപ്പിച്ചു. ടോമിയുടെയും മേരിയുടെയും യാത്രകളെല്ലാം സംഭവിക്കുന്നത് അവിചാരിതം ആയിട്ടായിരിക്കും. ആരുമറിയാതെ ആരെയും അറിയിക്കാതെ രണ്ടുപേരും ഒരു പോക്ക് പോകും. മക്കൾ രണ്ടുപേരോടും ചോദിച്ചപ്പോൾ മകൻ ഇപ്പോൾ യാത്ര വേണോ എന്നും മകൾ പോയേക്കാം എന്നും പറഞ്ഞ യാത്രയിൽ അവർക്ക് കൂട്ടായി ഒടുവിൽ മകളെയും ചെറുമക്കളെയും കൂട്ടുകയായിരുന്നു.\nഭക്തിനിർഭരമായ യാത്ര നടത്താനാണ് രണ്ടുപേർക്കും താല്പര്യം. എങ്ങനെയൊക്കെ പോയാലും ഏതെങ്കിലും ഒരു പള്ളിയിൽ കയറിയിട്ടേ അവർ യാത്ര അവസാനിപ്പിക്കാറുള്ളു. ഈ പറഞ്ഞ ഗോവൻ യാത്രയും അത്തരത്തിലൊന്ന് തന്നെയായിരുന്നു. നേരത്തെ പറഞ്ഞില്ലേ ഗോവയിലേക്ക് പള്ളിയിൽ നിന്ന് ട്രിപ്പ് പോകുമെന്ന്. അതുകേട്ട് ചിരിക്കണ്ട, പള്ളികളിൽ നിന്ന് ഗോവയ്ക്ക് കൊണ്ടുപോകും, കാരണം ക്രിസ്ത്യാനികളെ സംബന്ധിച്ച് ഗോവ ഒരു തീർത്ഥാടനകേന്ദ്രം കൂടിയാണ്. ഇന്ത്യയിലെ പ്രശസ്ത തീർത്ഥാടന കേന്ദ്രമായ സെന്റ് സേവ്യർ ദേവാലയം സ്ഥിതിചെയ്യുന്നത് ഗോവയിലാണ്. ഇവിടെയെത്തുന്ന സഞ്ചാരികളെല്ലാം തന്നെ ഈ ദേവാലയത്തിൽ ദർശനം നടത്തും. തീർത്ഥാടന കേന്ദ്രവും വിനോദസഞ്ചാര കേന്ദ്രവും ഒക്കെയായ ആ ദേവാലയം ആയിരുന്നു ഇവരുടെയും ലക്ഷ്യം.\nഒരു വെളുപ്പാൻ കാലത്താണ് രണ്ടുപേരും ഗോവയിൽ ചെന്നിറങ്ങിയത്. അവിടെ സഹായത്തിനായി വൈദികനായ ഒരു ബന്ധു ഉണ്ടായിരുന്നതുകൊണ്ട് നേരെ പള്ളിയിലേക്ക് തന്നെ വച്ചുപിടിച്ചു. ബന്ധുവായ വൈദികന് അത്യാവശ്യം ആ ദേവാലയത്തിൽ പരിചയം ഉണ്ടായിരുന്നതുകൊണ്ട് ഇരുവർക്കും വലിയ തടസ്സങ്ങളില്ലാതെ പള്ളിക്കകത്ത് കയറാൻ സാധിച്ചു. അങ്ങനെ തങ്ങളുടെ ദീർഘനാളത്തെ കാത്തിരിപ്പിനു വിരാമമായി. തിരിച്ച് ട്രെയിൻ ബുക്ക് ചെയ്തിരിക്കുന്നത് മൂന്ന് ദിവസം കഴിഞ്ഞാണ്. അതായത്3ദിവസം ഗോവയിൽ തന്നെ. പള്ളിയിൽ പോവുക എന്നതു മാത്രമായിരുന്നു തങ്ങളുടെ ലക്ഷ്യമെന്നും ഇനി ഞങ്ങളെ നീയങ്ങ് ഏറ്റെടുത്തോയെന്ന് മകളോട് പറഞ്ഞു. ഗോവയിലെ പ്രധാന ബീച്ചുകൾ ആയ ബാഗ, അഞ്ജുന, കലംഗുട്ടെ എന്നിവിടങ്ങളും നോർത്ത് ഗോവയും ഓൾഡ് ഗോവയും ഭൂരിഭാഗവും രണ്ടുപേരും കണ്ടു തീർത്തു ഈ മൂന്നു ദിവസം കൊണ്ട്. ഫിലിം ഫെസ്റ്റിവൽ നടക്കുന്ന സമയമായതിനാൽ അവിടവും കണ്ടു തൃപ്തരായി.\nനേരത്തെ പറഞ്ഞില്ലേ ഇവരുടെ പല യാത്രകളും ആകസ്മികമാണെന്ന്. അതുപോലെ ഒരു യാത്രയുടെ വിശേഷം പങ്കു വയ്ക്കാം. ടോമി മലപ്പുറത്ത് ജോലി ചെയ്യുന്ന കാലം. ഒരുദിവസം തന്റെ ബുള്ളറ്റും എടുത്ത് മേരിയേയും കൂട്ടി അദ്ദേഹം ഇറങ്ങി. മലപ്പുറത്തേക്ക് എന്നാണ് വീട്ടിൽ പറഞ്ഞത് മക്കളോട് പോലും ഒരു വാക്ക് മിണ്ടിയില്ല. മലപ്പുറത്തുനിന്നും രണ്ടുപേരും ആരോടും ഒന്നും പറയാതെ നേരെ പോയത് മൈസൂർക്കായിരുന്നു. തൻറെ ജീവിതത്തിൽ ഒരിക്കലും മറക്കാനാവാത്ത യാത്രയായിരുന്നു അത് എന്നാണ് മേരി ഇതിനെ വിശേഷിപ്പിച്ചത്. ആദ്യം ബുള്ളറ്റിന് പോകാൻ തീരുമാനിച്ചെങ്കിലും പിന്നീട് മഴ കാരണം ബസിലാക്കി. കോഴിക്കോട് നിന്നും അങ്ങനെ രണ്ടാളും മൈസൂർക്കുള്ള ബസ് പിടിച്ചു. കോഴിക്കോട് നിന്നും ബന്ദീപ്പൂർ ദേശീയോദ്യാനം വഴി മൈസൂരിലേക്ക് പോകുന്ന കെഎസ്ആർടിസി ബസിൽ യാത്ര ചെയ്തവർക്കറിയാം ആ വഴി എങ്ങനെയാണെന്ന്.\nഒരു 15 കൊല്ലം മുമ്പത്തെ കാര്യമാണ് ഇനി പറയുന്നത്. അന്ന് ബന്ദിപ്പൂർ ഒക്കെ കൊടും കാടാണ്. രാത്രിയിലാണ് ബസിലെ യാത്ര. സഞ്ചാരം പുരോഗമിക്കവേ കൊടും കാടിന് നടുവിൽ ബസ് നിന്നു. പെരും മഴയത്ത് റോഡിൽ വെള്ളം പൊങ്ങിയതിനാൽ വാഹനത്തിന് മുന്നോട്ടുപോകാൻ ആവുന്നില്ല. വളരെ കുറച്ച് ആളുകൾ മാത്രമുള്ള ആ ബസ്സിനകത്ത് മേരി മാത്രമായിരുന്നു ഒരു സ്ത്രീ. ഒരു മിന്നാമിനുങ്ങിന്റെ നുറുങ്ങുവെട്ടം പോലും ഇല്ലാത്ത ആ കൂറ്റാകൂരിരുട്ടിൽ തനിക്ക് നേരെ നടന്നു വരുന്ന രൂപം കണ്ട് മേരി പേടിച്ചരണ്ടു. നേരത്തെ വീരപ്പൻ അതിവസിക്കുന്ന കാടാണിതെന്ന് പറഞ്ഞ ടോമിയുടെ വാക്കുകൾ ആ ഭയം ബലപ്പെടുത്തി. നടന്നടുക്കുന്ന രൂപത്തെ കണ്ടു അലറിവിളിച്ച മേരിയെ ആശ്വസിപ്പിക്കാൻ താൻ ഏറെ പണിപ്പെട്ടുവെന്ന് ടോമി. മൈസൂർ മുഴുവൻ കണ്ടെങ്കിലും ഏറെനാൾ ആ ഭയം തന്നെ പിന്തുടർന്നതായി മേരി. തിരികെ പോരും വഴി കാട്ടാന കൂട്ടത്തെ തൊട്ടടുത്ത് കണ്ടിട്ടും പുള്ളിക്കാരി കുലുങ്ങിയില്ലത്രേ.\nവലിയ യാത്ര ലക്ഷ്യങ്ങൾ ഒന്നുമില്ല രണ്ടുപേർക്കും. ഇനി അവശേഷിക്കുന്നത് ഒന്നു മാത്രമാണ് വിശുദ്ധനാട് സന്ദർശനം.ഗോവ പോലെ തന്നെ ഇസ്രയേലും മനസിൽ കയറിക്കൂടിയിട്ട് നാളേറെയായി.ഇസ്രയേൽ വരെ ഒന്ന് പോയി വരിക എന്നത് മാത്രമാണ് തങ്ങളുടെ അടുത്ത ലക്ഷ്യം എന്ന് രണ്ടുപേരും പറഞ്ഞു അവസാനിപ്പിക്കുന്നു. ആ യാത്രയ്ക്ക് ആയുള്ള തയ്യാറെടുപ്പിലാണ് ഇരുവരും.


ലൈംഗിക ബന്ധത്തിനിടെ കങ്കണയുടെ ശബ്ദമുയര്‍ന്നത് പണിയായി ! | Webdunia Malayalam\nറേഷന് കാര്‍ഡ് സ്മാര്‍ട്ടായപ്പോള് വീട്ടമ്മ കാജല് അഗര്‍വാള് ആയി!\nഅമിതമായ ലൈംഗികത പ്രദര്‍ശിപ്പിച്ചെന്ന കാരണത്താലാല് കങ്കണ റാണാവതിന്റെ പുതിയ സിനിമയായ സിമ്രാന് സെന്‍സര് ബോര്‍ഡിന്റെ വെട്ടിമാറ്റല്. ഏതാണ്ട് പത്തോളം സ്ഥലത്ത് സെന്‍സര് ബോര്‍ഡ് അംഗങ്ങള് കത്രിക വെച്ചതായി റിപ്പോര്‍ട്ടുണ്ട്.\nസിനിമയിലെ ചില അശ്ലീല വാക്കുകള്, കങ്കണയുടെ അമിതമായ ശബ്ദം തുടങ്ങിയവയാണ് വെട്ടിമാറ്റിയത്. ലൈംഗിക ബന്ധത്തിനിടെയുള്ള കങ്കണയുടെ അശ്ലീല ശബ്ദമാണ് വെട്ടിമാറ്റിയത്. സിനിമയില് യഥാര്‍ഥത്തില് അത്തരമൊരു ശബ്ദത്തിന്റെ ആവശ്യമില്ലെന്നും അത് ആളുകളെ വഴിതെറ്റിക്കുമെന്നാണ് സെന്‍സര്‍ബോര്‍ഡിന്റെ നിര്‍ദ്ദേശം. ഇതു സംബന്ധിച്ച വിവരം ഡെക്കാന് ക്രോണിക്കലാണ് റിപ്പോര്‍ട്ട് ചെയ്തത്.\nഡയരക്ടര് ഹന്‍സാല് മെഹ്തയുടെ സിനിമയാണ് സിമ്രാന്. സിനിമയിലെ ലൈംഗിക അതിപ്രസരം റിലീസിന് മുന്നേ സംസാരവിഷയമായിരുന്നു. എന്നാല്, സെന്‍സര് ബോര്‍ഡ് കത്രികവെച്ചതോടെ പ്രേക്ഷകരില് ഇടിവുണ്ടാകുമെന്ന ആശങ്കയിലാണ് അണിയറ പ്രവര്‍ത്തകര്.\nദിലീപിന് ജാമ്യം ലഭിക്കുമോ എന്ന ചോദ്യത്തിനുമുന്നിലാണ് ഇപ്പോള് മലയാളികള് തങ്ങളുടെ ...


Janmabhumi| കരുവന്നൂര് ബാങ്ക് കേസിലെ പ്രതികള് എവിടെ? നാട്ടുകാരുടെ ചോദ്യത്തിന് ഉത്തരമില്ല; ക്രൈംബ്രാഞ്ച് പ്രതികളെ രക്ഷിക്കാന് ഗൂഡാലോചന നടത്തുന്നതായി ആരോപണം\nJuly 31, 2021, 10:41 p.m.\n00 കോടി രൂപയുടെ കരുവന്നൂര് ബാങ്ക് വായ്പാത്തട്ടിപ്പു കേസില് സിപിഎം ഭാരവാഹികളും ജീവനക്കാരുമായ നാല് പ്രതികളെ ജൂലായ് 25ന് തൃശൂരിലെ അയ്യന്തോളില് നിന്നും ക്രൈബ്രാഞ്ച് കസ്റ്റഡിയിലെടുത്തു എന്ന് വാര്‍ത്തയുണ്ടായിട്ടും പ്രതികള് ഇപ്പോഴും കാണാമറയത്ത്. ഒരാഴ്ചയായിട്ടും പ്രതികളുടെ അറസ്റ്റ് ക്രൈംബ്രാഞ്ച് രേഖപ്പെടുത്തിയിട്ടില്ല. ഇവരെ ഇതുവരെ കോടതിയിലും ഹാജരാക്കിയിട്ടില്ല.\nടി.ആര്. സുനില്‍കുമാര്, ബിജു കരിം, സി.കെ. ജില്‍സ്, എ.കെ. ബിജോയ് (ഇടത്ത് നിന്നും വലത്തോട്ട്)\nതൃശൂര്: 300 കോടി രൂപയുടെ കരുവന്നൂര് ബാങ്ക് വായ്പാത്തട്ടിപ്പു കേസില് സിപിഎം ഭാരവാഹികളും ജീവനക്കാരുമായ നാല് പ്രതികളെ ജൂലായ് 25ന് തൃശൂരിലെ അയ്യന്തോളില് നിന്നും ക്രൈബ്രാഞ്ച് കസ്റ്റഡിയിലെടുത്തു എന്ന് വാര്‍ത്തയുണ്ടായിട്ടും പ്രതികള് ഇപ്പോഴും കാണാമറയത്ത്. ഒരാഴ്ചയായിട്ടും പ്രതികളുടെ അറസ്റ്റ് ക്രൈംബ്രാഞ്ച് രേഖപ്പെടുത്തിയിട്ടില്ല. ഇവരെ ഇതുവരെ കോടതിയിലും ഹാജരാക്കിയിട്ടില്ല.\nഅറസ്റ്റ് ചെയ്താല് 24 മണിക്കൂറുകള്‍ക്കകം കോടതിയില് ഹാജരാക്കണമെന്ന വ്യവസ്ഥയും ക്രൈംബ്രാഞ്ച് പാലിച്ചിട്ടില്ല. ജൂലായ് 25ന് ലോക്കല് പോലീസും സ്‌പെഷ്യല് ബ്രാഞ്ചും അറിയാതെയാണ് ക്രൈംബ്രാഞ്ച് നാല് പ്രതികളെ അവര് ഒളിവില് കഴിഞ്ഞിരുന്ന അയ്യന്തോളിലെ ഫ്‌ളാറ്റില് നിന്നും കസ്റ്റഡിയിലെടുത്തതെന്ന് പറയപ്പെടുന്നു. ഇവരെ പിപിഇ കിറ്റ് അണിയിച്ച് ഫ്‌ളാറ്റില് നിന്നും ഇറക്കിക്കൊണ്ടുപോയതായി നാട്ടുകാര് പറയുന്നു. കരുവന്നൂര് ബാങ്കിന്‍റെ സെക്രട്ടറിയും സിപിഎം കരുവന്നൂര് ലോക്കല് കമ്മിറ്റി അംഗവുമായിരുന്ന ടി.ആര്. സുനില്‍കുമാര് മുന് മാനേജരും പൊറത്തിശേരി ലോക്കല് കമ്മിറ്റി അംഗവുമായ ബിജുകരീം, സീനിയര് അക്കൗണ്ടന്‍റും തൊടുപറമ്പ് ബ്രാഞ്ച് അംഗവുമായ സി.കെ. ജില്‍സ്, കമ്മിഷന് ഏജന്‍റ് എ.കെ. ബിജോയ് എന്നിവരാണ് കസ്റ്റഡിയിലായതെന്ന് പറയുന്നു. വായ്പത്തട്ടിപ്പിലെ പ്രധാന ഇടനിലക്കാരന് കരുവന്നൂര് പൊറത്തിശേരി കിരണ്, ബാങ്ക് നടത്തുന്ന സൂപ്പര്‍മാര്‍ക്കറ്റിലെ അക്കൗണ്ടന്റ് റെജി അനില് എന്നിവര് ഇപ്പോഴും ഒളിവിലാണ്.എന്നാല് പ്രതികളെ ആരെയും പിടികൂടിയിട്ടില്ലെന്നും ഇവര് ഒളിവില് തന്നെയാണെന്നുമാണ് ക്രൈംബ്രാഞ്ച് എസ്പി കെ.എസ്. സുദര്‍ശന് മാധ്യമങ്ങളെ അറിയിച്ചിരിക്കുന്നത്.\nബാങ്ക് വായപാത്തട്ടിപ്പില് ഒരാഴ്ച മുന്‍പ് ആറ് പേര്‍ക്കെതിരെ ഇരിങ്ങാലക്കുട പൊലീസ് കേസ് രജിസ്റ്റര് ചെയ്തതിന് പിന്നാലെ പ്രതികളെല്ലാം ഒളിവില് പോയിരുന്നു. സുനില് കുമാറിന്‍റെ നേതൃത്വത്തില് നാല് പ്രതികള് തൃശൂര് അയ്യന്തോളിലെ ഫ്‌ളാറ്റിലുണ്ടെന്ന് അന്വേഷണ സംഘത്തിന് വിവരം ലഭിച്ചു. മൊബൈല് ഫോണ് ഉപേക്ഷിച്ച് നാല് ദിവസമായി ഇവര് ഫ്‌ളാറ്റില് കഴിയുകയായിരുന്നു. ഫ്‌ളാറ്റിന് താഴെയുള്ള സൂപ്പര് മാര്‍ക്കറ്റില് ഇവര് എത്തിയതു സിസിടിവി ദൃശ്യങ്ങളില് പതിഞ്ഞതായി സൂചനയുണ്ട്. രഹസ്യമായി ഫ്‌ളാറ്റിലെത്തിയ ക്രൈംബ്രാഞ്ച് സംഘം നാല് പേരെയും കസ്റ്റഡിയിലെടുത്ത് എന്നാണ് സൂചന.\nഎന്നാല് സാധാരണ ഒരാഴ്ചയായിട്ടും പ്രതികളെ പിടിക്കാന് കഴിയാതിരുന്നാല് ലുക്കൗട്ട് നോട്ടീസ് പുറപ്പെടുവിക്കുന്ന പതിവുണ്ട്. പ്രതികള് സംസ്ഥാനവും രാജ്യവും വിട്ടുപോകാതിരിക്കാനാണ് ഈ പതിവ്. എന്നാല് ഇക്കാര്യത്തില് ഈ പതിവും തെറ്റിച്ചിരിക്കുകയാണ്. അന്വേഷണസംഘത്തിന്‍റെ കസ്റ്റഡിയില് ഉള്ളതിനാലാണ് ലുക്കൗട്ട് നോട്ടീസ് പുറപ്പെടുവിക്കാത്തതെന്ന് സംശയമുണ്ട്.മാത്രമല്ല രണ്ട് പ്രധാന പ്രതികള് ഇപ്പോഴും ഒളിവിലാണ്. ഇവര് രാജ്യം വിട്ടുപോയതായും അഭ്യൂഹമുണ്ട്.\nക്രൈംബ്രാഞ്ചും സിപിഎമ്മും ചേര്‍ന്ന് ഭരണസ്വാധീനം ഉപയോഗിച്ച് കേസ് ഒതുക്കിതീര്‍ക്കുകയാണെന്ന് ബിജെപിയും കോണ്‍ഗ്രസും ആരോപിക്കുന്നു. പ്രതികളെ രഹസ്യമായി ചോദ്യം ചെയ്ത് കേസിലെ തെളിവുകള് നശിപ്പിക്കുകയാണ് ക്രൈംബ്രാഞ്ചിന്‍റെ ലക്ഷ്യമെന്ന് പരാതിയുണ്ട്. പ്രതികള് കസ്റ്റഡിയിലായി എന്ന സൂചനയുണ്ടായിട്ടും അഞ്ച് ദിവസം കഴിഞ്ഞിട്ടും അറസ്റ്റിനെക്കുറിച്ച് ക്രൈംബ്രാഞ്ച് ഒരക്ഷരം പുറത്ത് പറയാത്തത് ദുരൂഹതയേറ്റുന്നു.


പൊൻകുന്നത് നിന്നും സ്വന്തം മുത്തശ്ശിയുടെ മാലപൊട്ടിച്ചു കടന്ന യുവതി എറണാകുളത്ത് പിടിയില് | kanjirappallyNEWS.com\nപൊന്‍കുന്നം: സ്വന്തം മുത്തശ്ശിയുടെ കണ്ണില് മുളകു സ്‌പ്രേയടിച്ച് സ്വര്‍ണമാല പൊട്ടിച്ച് രക്ഷപ്പെട്ട യുവതി പിടിയില്.\nപൊന്‍കുന്നത്തു നിന്ന് വ്യാഴാഴ്ച കടന്ന തെക്കേത്തുകവല കുമ്പളാനിക്കല് സുറുമി (നിഷ -24) എറണാകുളം നോര്‍ത്തിലാണ് വെള്ളിയാഴ്ച പിടിയിലായത്.\nതെക്കേത്തുകവല കുമ്പളാനിക്കല് വീട്ടില് താമസിക്കുന്ന മുത്തശ്ശി സുബൈദ (71) യുടെ 10 ഗ്രാം തൂക്കമുള്ള സ്വര്‍ണമാലയാണ് സുറുമി തട്ടിയെടുത്തത്. ഏറെക്കാലമായി വീടുവിട്ടുനിന്ന യുവതി സുബൈദയുടെയടുത്ത് പണം ചോദിച്ച് വ്യാഴാഴ്ചയാണ് എത്തിയത്. പണമില്ലെന്ന് പറഞ്ഞപ്പോള് കൈയില് കരുതിയിരുന്ന കുരുമുളകുസ്‌പ്രേ സുബൈദയുടെ മുഖത്തേക്ക് ചീറ്റിച്ച് മാലപൊട്ടിച്ച് കടന്നുകളയുകയായിരുന്നു.\nമുമ്പ് വിവിധ ക്രിമിനല് കേസ്സുകളില് പ്രതിയായ സുറുമിയുടെ ഇപ്പോഴത്തെ താവളം എറണാകുളം നോര്‍ത്തിലാണെന്ന് പോലീസിന് സൂചനയുണ്ടായിരുന്നു. പൊന്‍കുന്നം പോലീസിന്റെ സന്ദേശമനുസരിച്ച് നോര്‍ത്തിലെ സ്‌ക്വാഡ് സുറുമിയെ കസ്റ്റഡിയിലെടുത്തു. പൊന്‍കുന്നം സി.ഐ. വി.പി.മോഹന്‍ലാലിന്റെ നേതൃത്വത്തിലുള്ള സംഘം സുറുമിയെ നോര്‍ത്ത് പോലീസില് നിന്ന് വെള്ളിയാഴ്ച രാത്രി കസ്റ്റഡിയില് വാങ്ങി. ശനിയാഴ്ച കോടതിയില് ഹാജരാക്കും.\nവിവിധ തട്ടിപ്പുകേസുകളില് സുറുമി മുമ്പ് പിടിക്കപ്പെട്ടിട്ടുണ്ട്. സ്‌കൂള് വിദ്യാഭ്യാസ കാലത്ത് മുത്തശ്ശി സുബൈദക്കൊപ്പമായിരുന്നു സുറുമി താമസിച്ചിരുന്നത്. പിന്നീട് പിണങ്ങി വീടുവിട്ടുപോയതിനു ശേഷം പലയിടത്തായി ചുറ്റിത്തിരിയുകയായിരുന്നു.\nഇതിനിടെ 2011 ആഗസ്തില് ആലുവ തോട്ടയ്ക്കാട്ടുകരയില് സ്പിരിറ്റു കടത്തിയതിന് അറസ്റ്റിലായി. 11500 ലിറ്റര് സ്പിരിറ്റ് ഇവിടെ ഒരു സംഭരണശാലയില്‍നിന്ന് പിടിക്കപ്പെട്ടതോടെയാണ് സുറുമിയുടെ പങ്ക് വെളിവായത്.\nആഡംബര കാറിന്റെ മുന്‍സീറ്റില് സുറുമി യാത്രചെയ്ത് ഡിക്കിയില് സ്പിരിറ്റ് യഥാസ്ഥാനത്ത് എത്തിച്ചുകൊടുക്കുകയായിരുന്നു. സീരിയല് നടിയും മോഡല് ഗേളുമെന്ന ലേബലിലായിരുന്നു സുരക്ഷിതമായ സ്പിരിറ്റുകടത്തല്. പലരില്‍നിന്ന് പണം തട്ടിയ സംഭവത്തിലും സുറുമി മുമ്പ് ഉള്‍പ്പെട്ടിട്ടുണ്ട്. മദ്യലഹരിയില് ബസ്സില് യാത്രക്കാരെ മര്‍ദ്ദിച്ചതിനും പിടിക്കപ്പെട്ടിട്ടുണ്ട്.


രണ്ട് സ്‌ക്രീനുകളുമായി എല്‍ജി ജി 8 എക്സ് തിന്‍ക്യു; ഇന്ത്യയില് വില്‍പനയ്ക്ക്\nരണ്ട് സ്‌ക്രീനുകളുമായി ...\n23 Dec 2019 12:24 PM GMT\nഈ വര്‍ഷം സെപ്റ്റംബറില് ഐഎഫ്എ 2019 ല് എല്‍ജി അവതരിപ്പിച്ച പ്രീമിയം സ്മാര്‍ട്ട് ഫോണായ എല്‍ജി ജി 8 എക്സ് തിന്‍ക്യു ഇന്ത്യയില് വില്‍പന ആരംഭിച്ചു. 49,999 രൂപയാണ് ഫോണിന്റെ വില. രണ്ട് സ്‌ക്രീനുകളാണ് ഫോണിന്. രണ്ടാമത്തെ സ്‌ക്രീന് ഒരു സാധാരണ സ്മാര്‍ട്ട്ഫോണായി മാറ്റാനായി അത് എളുപ്പത്തില് നീക്കംചെയ്യാം. എല്‍ജി ജി 8 എക്സ് തിന്‍ക്യു 6.4 ഇഞ്ച് എഫ്എച്ച്ഡിയും ഒഎല്‍ഇഡി ഫുള്‍വിഷനും 2340-1080 പിക്സല് റെസല്യൂഷനോടുകൂടിയതാണ്. പ്രധാന ഉപകരണം രണ്ടാമത്തെ സ്‌ക്രീനില് സമാനമായ റെസല്യൂഷനും മുന്‍വശത്ത് 2.1 ഇഞ്ച് മോണോ ഡിസ്പ്ലേയും ഘടിപ്പിച്ചിരിക്കുന്നു, അത് തീയതി, സമയം, ബാറ്ററി ലൈഫ്, അറിയിപ്പുകള് എന്നിവ പോലുള്ള നോട്ടിഫിക്കേഷന് വിവരങ്ങള് പ്രദര്‍ശിപ്പിക്കുന്നു. 360 ഡിഗ്രി കോണില് ഫോണ് ഉപയോഗിക്കാന് ഹിംഗഡ് സംവിധാനം ഉപയോക്താക്കളെ അനുവദിക്കുന്നു. 120 ഡിഗ്രി കോണില് ഗെയിം കണ്‍ട്രോളറായും 140 ഡിഗ്രി കോണില് മിനി ലാപ്ടോപ്പായും 180 ഡിഗ്രി കോണില് പരന്നതായും 270 ഡിഗ്രി കോണില് ഒരു സ്റ്റാന്‍ഡിലോ ട്രൈപ്പോഡിലോ ഫോണ് ഉപയോഗിക്കാന് അനുയോജ്യമാണെന്ന് കമ്പനി പറയുന്നു. ഇന്‍ഡിസ്പ്ലേ ഫിംഗര്‍പ്രിന്റ് സെന്‍സറുള്ള ഇത് ഐപി 68 ഡസ്റ്റ് പ്രൂഫ്, വാട്ടര് റെസിസ്റ്റന്റ് സാങ്കേതികവിദ്യയും ഫോണില് ഉപയോഗിച്ചിരിക്കുന്നു.\n6 ജിബി റാമും 128 ജിബി സ്റ്റോറേജ് സ്പെയ്സും ഉള്ള ക്വാല്‍കോമിന്റെ സ്നാപ്ഡ്രാഗണ് 855 പ്രോസസറാണ് ഫോണിന്റെ കരുത്ത്.2ടിബി മൈക്രോ എസ്ഡി കാര്‍ഡ് ഉപയോഗിച്ച് ഇത് കൂടുതല് വികസിപ്പിക്കാനാകും. ഇത് ആന്‍ഡ്രോയിഡ് 9.0 പൈയില് പ്രവര്‍ത്തിക്കുന്നു.\n12 എംപി സ്റ്റാന്‍ഡേര്‍ഡും 13 എംപി സൂപ്പര് വൈഡ് ആംഗിള് ലെന്‍സും അടങ്ങുന്ന ഡ്യുവല് റിയര് ക്യാമറ സജ്ജീകരണമാണ് ഫോണിനുള്ളത്. മുന്‍വശത്ത് ഫോണിന് 32 എംപി സ്റ്റാന്‍ഡേര്‍ഡ് ലെന്‍സ് ഉണ്ട്. കണക്റ്റിവിറ്റിക്കായി4ജി എല്‍ടിഇ, വൈഫൈ 802.11, ബ്ലൂടൂത്ത് 5.0, എന്‍എഫ്സി, യുഎസ്ബി ടൈപ്പ്സി എന്നിവ സവിശേഷതകളാണ്. കൂടാതെ സ്റ്റീരിയോ സ്പീക്കറുകള്, ബൂംബോക്സ് സ്പീക്കര്, ഹൈഫൈ ക്വാഡ് ഡിഎസി, ഡിടിഎസ്: എക്സ്3ഡി, എച്ച്ഡിആര് 10 എന്നിവയാല് മെച്ചപ്പെടുത്തിയ ഓഡിയോ, വീഡിയോ പ്രകടനം ഇതില് കാണാം. 4,000 എംഎഎച്ച് ബാറ്ററിയാണ് ഇതിലുള്ളത്. ക്വാല്‍കോമിന്റെ ക്വിക്ക് ചാര്‍ജ് 3.0 സാങ്കേതികവിദ്യ ലഭ്യമാണ്. ഇന്ത്യയില് അറോറ ബ്ലാക്ക് കളര് വേരിയന്റില് ഫോണ് വില്‍പനയ്ക്കുണ്ട്.


ഊഷ്മളമാക്കാം ബന്ധങ്ങള് | Shalom Times Malayalam\nവിശുദ്ധ ഡോണ് ബോസ്‌കോയുടെ ബാല്യകാലം വളരെ ദുരിതപൂര്‍ണമായിരുന്നു. രണ്ടു വയസാകുന്നതിനുമുന്‍പേ പിതാവ് മരിച്ചു. പിന്നീട് വലിയ കഷ്ടപ്പാടിലാണ് ജോണ് ബോസ്‌കോ (പിന്നീടാണ് ഡോണ് ബോസ്‌കോ ആയത്)യുടെ കുടുംബം കഴിഞ്ഞുപോന്നത്. അതീവ ബുദ്ധിശാലിയും സൗമ്യനും ശാന്തനുമായിരുന്ന ജോണിനെ ദാരിദ്ര്യദുഃഖത്തെക്കാള് ഏറെ സങ്കടപ്പെടുത്തിയിരുന്നത് പിതാവിന്റെ ആദ്യഭാര്യയിലുണ്ടായ സഹോദരന് ആന്റണിയുടെ അസൂയയും അതില്‍നിന്നുളവായ ക്രൂരതയുമായിരുന്നു.\nവിദ്യാവിഹീനനായിരുന്ന ആന്റണി, പഠനത്തില് സമര്‍ത്ഥനായിരുന്ന ജോണിനെ പലവിധത്തില് ദ്രോഹിച്ചുകൊണ്ടിരുന്നു. ജോണിന് പന്ത്രണ്ടു വയസായിരുന്ന സമയത്ത് ഒരിക്കല് അവന് സ്‌കൂളില് പോകുന്നതിനെയും പുസ്തകം വായിക്കുന്നതിനെയും എതിര്‍ത്ത പതിനെട്ടുകാരന് ആന്റണി അവനെ പൊതിരെ തല്ലി. ജോണിന് നിസഹായനായി കരയുവാനേ കഴിഞ്ഞുള്ളൂ. അസൂയ മൂത്ത ആന്റണി ജോണിനെ അപായപ്പെടുത്തിയേക്കുമോയെന്ന് ഭയന്ന്, അമ്മ മാര്‍ഗരറ്റ് നിവൃത്തിയില്ലാതെ കണ്ണുനീരോടെ ജോണിനെ വീട്ടില്‍നിന്നകറ്റി അകലെയുള്ള മോളിയ എന്ന കൃഷിക്കാരന്റെ ഫാമില് ജോലിക്കയച്ചു. അങ്ങനെ 1827 ഫെബ്രുവരി മുതല് 1829 നവംബര് വരെ മൂന്നു വര്‍ഷക്കാലം പഠിക്കാന്‍പോലും കഴിയാതെ കോമോണ് ഫെറാറ്റോ കുന്നിന്റെ താഴ്‌വരയില് പശുക്കളെ മേയ്ക്കുന്ന ജോലി ചെയ്ത് ജോണ് ജീവിച്ചു.\nയാക്കോബ് ശ്ലീഹാ മുന്നറിയിപ്പ് നല്കുന്നു: ”എവിടെ അസൂയയും സ്വാര്‍ത്ഥമോഹവും ഉണ്ടോ അവിടെ ക്രമക്കേടും എല്ലാ ദുഷ്‌ക്കര്‍മങ്ങളും ഉണ്ട്” (യാക്കോബ് 3:16). ആദാമിന്റെ മക്കളുടെ കാലംമുതല് ഇന്നുവരെ വ്യാപകമായി കണ്ടുവരുന്ന ഒരു മഹാതിന്മയാണ് അസൂയ. ഏതെങ്കിലും തരത്തില് നമ്മെക്കാള് ഉയരുന്നവരോട് തോന്നുന്ന നീരസം അഥവാ വെറുപ്പാണ് അസൂയ. സമൂഹത്തിലും സഹോദരങ്ങള്‍ക്കിടയിലും ആത്മീയമേഖലയിലും ശുശ്രൂഷാരംഗങ്ങളിലുമെല്ലാം അസൂയക്കാര് നിരവധിയാണ്. പ്രഭാഷകന് അറിയിക്കുന്നു:\n”അസൂയാലുവിന്റെ കണ്ണ് കുടിലമാണ്. അവന് മറ്റുള്ളവരെ അവഗണിച്ച് മുഖം തിരിച്ച് കളയുന്നു” (പ്രഭാഷകന് 14:8). അപവാദങ്ങള് പറഞ്ഞു പരത്തുവാനും മാനഹാനി ഉണ്ടാക്കുവാനും കലഹം ഇളക്കി വിടുവാനും മടിക്കാത്ത ഇക്കൂട്ടര് വ്യക്തികള്‍ക്കിടയില് ഭിന്നതകള് സൃഷ്ടിക്കുകയും ചെയ്യും. സഭാപിതാവായ വിശുദ്ധ ഹെസിക്കിയോസ് എഴുതിയിരിക്കുന്നു: ”സര്‍പ്പത്തിന്റെ വിഷത്തെക്കാള് മാരകമായ മറ്റൊരു വിഷവുമില്ല എന്നതുപോലെ സ്വാര്‍ത്ഥസ്‌നേഹത്തെക്കാള് അപകടകരമായി മറ്റൊരു ദൂഷ്യവുമില്ല. അവനവനോടുള്ള സ്‌നേഹത്തിന്റെ സന്തതിയാണ് അസൂയ” (ഫിലോകാലിയ).\nയാക്കോബ്ശ്ലീഹാ ഉദ്‌ബോധിപ്പിക്കുന്നു: ”ഉത്തമവും പൂര്‍ണവുമായ എല്ലാ ദാനങ്ങളും ഉന്നതത്തില്‍നിന്ന്, മാറ്റമോ മാറ്റത്തിന്റെ നിഴലോ ഇല്ലാത്ത പ്രകാശങ്ങളുടെ പിതാവില്‍നിന്നു വരുന്നു” (യാക്കോബ് 1:17). നമുക്ക് ലഭിച്ചിരിക്കുന്ന എല്ലാ അനുഗ്രഹങ്ങളുടെയും ഉറവിടം പിതാവായ ദൈവമാണ്. മഹാസമ്പന്നനും അനന്ത ജ്ഞാനിയുമായ ദൈവം നമുക്കായി ഒരുക്കിയിരിക്കുന്ന വരദാനങ്ങള് നമ്മിലേക്ക് ചൊരിയുന്നത് പരിശുദ്ധാത്മാവിലൂടെയാണ്. ദൈവഹിതമനുസരിച്ച് വിശുദ്ധര്‍ക്കുവേണ്ടി മാധ്യസ്ഥം വഹിക്കുന്ന പരിശുദ്ധാത്മാവ്, തന്റെ ഇച്ഛയ്‌ക്കൊത്ത് ഓരോരുത്തര്‍ക്കും പ്രത്യേക പ്രത്യേക ദാനങ്ങള് നല്കുന്നു (1 കോറിന്തോസ് 12:11). ഓരോരുത്തര്‍ക്കും ലഭിക്കുന്നത് നന്ദിപൂര്‍വം സ്വീകരിക്കുവാനല്ലാതെ മറ്റുള്ളവര്‍ക്ക് കൂടുതല് ലഭിച്ചതില് പരാതിപ്പെടുവാനോ അവരോട് നീരസം പ്രകടിപ്പിക്കുവാനോ ആര്‍ക്കും യാതൊരവകാശവുമില്ല.\nഅനുഗ്രഹങ്ങള് കൂടുതല് ലഭിച്ച വ്യക്തിയെ വെറുക്കുകയും അവര്‍ക്കെതിരെ പ്രതികരിക്കുകയും ചെയ്യുമ്പോള് ദൈവികസ്വാതന്ത്ര്യത്തിനും ദൈവേഷ്ടത്തിനുമെതിരായി നാം പോരാടുകയാണ് ചെയ്യുന്നത്. അപ്രകാരമുള്ള പ്രവൃത്തികള് ആത്മാവിനെ വേദനിപ്പിക്കുന്നു. ആത്മാവിനെതിരായ ദൂഷണങ്ങള് ക്ഷമിക്കപ്പെടുകയില്ലെന്ന് തിരുവചനം മുന്നറിയിപ്പ് നല്കിയിട്ടുണ്ട്. അസൂയ പരിശുദ്ധാത്മാവിനെതിരായ പാപമാകുന്നു. അസൂയാലുവിനെ നയിക്കുന്നത് സാത്താനാണ്. താലന്തുകള് സ്വീകരിക്കുവാനുള്ള വ്യക്തികളുടെ യോഗ്യതയും ശേഷിയും അനുസരിച്ച് ലഭിച്ച താലന്തുകളില് വൈവിധ്യവും ഏറ്റക്കുറച്ചിലുകളും ഉണ്ടാകാം. എന്നാല് എല്ലാ അനുഗ്രഹങ്ങളും ലഭിച്ചവരായിട്ടോ ഒന്നും കിട്ടാത്തവരായിട്ടോ ആരുമില്ല. അവനവന് ലഭിച്ചിരിക്കുന്ന കൃപകളെയും അനുഗ്രഹങ്ങളെയും നന്മകളെയും സ്വയം കണ്ടെത്തുവാനാണ് നാം ആദ്യമായി ശ്രമിക്കേണ്ടത്. സ്വന്തം ജീവിതത്തെ വിജയത്തിലേക്ക് നയിക്കുന്ന ഒരു ശക്തി എല്ലാവരിലും കുടികൊള്ളുന്നുണ്ട്.\nയേശുനാഥന് പഠിപ്പിച്ചു: പരിശുദ്ധാരൂപി വന്നു കഴിയുമ്പോള് പാപത്തെയും നീതിയെയും ന്യായവിധിയെയുംകുറിച്ച് ലോകത്തെ ബോധ്യപ്പെടുത്തും (യോഹന്നാന് 16:8). ഒന്നാമതായി ഈ തിന്മയില്‍നിന്ന് മോചനം നേടുവാന് ആത്മാര്‍ത്ഥമായി ആഗ്രഹിക്കണം. സ്‌നേഹത്തിന്റെ ഉറവിടമായ പരിശുദ്ധാത്മാവിന്റെ നിറവിനായി പ്രാര്‍ത്ഥിച്ചുകൊണ്ട് ദൈവതൃക്കരങ്ങളില് നമ്മെ പൂര്‍ണമായി സമര്‍പ്പിക്കണം. ഏതു പാപിയെയും വിശുദ്ധനാക്കാന് കഴിയുന്ന അവിടുന്ന് നമ്മോട് കരുണ കാണിക്കാതിരിക്കുകയില്ല.\nഒരമ്മ സ്വന്തം മക്കളുടെ ഉത്ക്കര്‍ഷത്തില് അസൂയപ്പെടുകയില്ലെന്നു മാത്രമല്ല, അളവറ്റ് സന്തോഷിക്കുകയും ചെയ്യും. സ്‌നേഹത്തിലധിഷ്ഠിതമായ ചിന്തകളിലൂടെയും പ്രവൃത്തികളിലൂടെയും സ്‌നേഹമാര്‍ഗം പരിശീലിച്ചാല് ഹൃദയത്തില് സ്‌നേഹമുണ്ടാകും. ”സ്‌നേഹം അസൂയപ്പെടുന്നില്ല” (1 കോറിന്തോസ് 13:4). യാക്കോബ്ശ്ലീഹാ ഉപദേശിക്കുന്നു: ”നിങ്ങള്‍ക്ക് കടുത്ത അസൂയയും ഹൃദയത്തില് സ്വാര്‍ത്ഥമോഹവും ഉണ്ടാകുമ്പോള്, ആത്മപ്രശംസ ചെയ്യുകയോ സത്യത്തിന് വിരുദ്ധമായി വ്യാജം പറയുകയോ അരുത്” (യാക്കോബ് 3:14).\nകുയില് മനോഹരമായി പാടും, സ്വരമാധുരി അവര്‍ണനീയം. പക്ഷേ കാണാന് ചന്തം തീരെ കുറവ്. മയിലിനാണെങ്കില് ഏഴഴക്. പക്ഷേ ശബ്ദം കര്‍ണകഠോരം. റോസാപ്പൂ എത്ര മനോഹരം. പക്ഷേ ചെടിയില് നിറയെ മുള്ളുകള്. ആന്തൂറിയംപൂവിന് ആയുസ് കൂടുതലുണ്ട്. കാഴ്ചയ്ക്ക് നല്ല ഭംഗിയുമുണ്ട്. പക്ഷേ വാസന ഒട്ടുമില്ല. മുല്ലപ്പൂവിനാണെങ്കില് നല്ല വാസന. പക്ഷേ ആയുസ് വളരെ കുറവ്. ചന്ദനമരം ചുറ്റുവട്ടത്തെ സുഗന്ധപൂരിതമാക്കും. പക്ഷേ ഭക്ഷ്യയോഗ്യമായ ഫലങ്ങള് നല്കുന്നില്ല.\nലോകത്തില് പൂര്‍ണതയുള്ളതായി ഒന്നുമില്ല. മനുഷ്യന്റെ അവസ്ഥയും ഭിന്നമല്ല. ആരും പൂര്‍ണരല്ല. എന്നാല് എല്ലാവരിലും ഈശ്വരാംശം കുടികൊള്ളുന്നതിനാല് നന്മയുടെ അംശം എല്ലാവരിലുമുണ്ട്. കുപ്പയില്‍നിന്ന് മാണിക്യത്തെ കണ്ടെത്തുന്നതുപോലെ അല്ലെങ്കില് ആഴക്കടലില്‍നിന്ന് മുത്തിനെ കണ്ടെത്തുന്നതുപോലെ ഏതു ദുഷ്ടനില്‍നിന്നും നന്മയെ കണ്ടെത്തി അവരെ ഉള്‍ക്കൊള്ളുവാനും അംഗീകരിക്കുവാനുമുള്ള മനസും മനോഭാവവും സ്വായത്തമാക്കുവാന് ശ്രമിച്ചാല് അസൂയ താനേ വിട്ടുപോകും. പിന്നെയുള്ള ജീവിതം ആനന്ദകരമായ അനുഭവമായിരിക്കും. ബന്ധങ്ങള് ഊഷ്മളമാകും.\nആകയാല് ജീവിതാന്ത്യം ഓര്‍ത്ത് പരസ്‌നേഹത്തിന്റെ പ്രകാശം ചൊരിഞ്ഞ് അസൂയയുടെ അന്ധകാരത്തെ നിര്‍മാര്‍ജനം ചെയ്ത് സ്വര്‍ഗോന്മുഖമായി ജീവിക്കാം. സങ്കീര്‍ത്തകനെപ്പോലെ നമുക്കും പ്രാര്‍ത്ഥിക്കാം: ”ദൈവമേ, നിര്‍മലമായ ഹൃദയം എന്നില് സൃഷ്ടിക്കണമേ! അചഞ്ചലമായ ഒരു നവചൈതന്യം എന്നില് നിക്ഷേപിക്കണമേ!” (സങ്കീര്‍ത്തനങ്ങള് 51:10) ആമ്മേന്.


തൊഴിൽ സുരക്ഷിതത്വമില്ലായ്മ സാമൂഹികജീവിതത്തെ തകർക്കും | റോഷൻ ചെത്ലാത്ത് (ഞായർ സ്പെഷ്യൽ) - Dweep Diary\nIn culture, literature BY Raihan Rashid On 29 August 2021\nനിലവിലെ വികസനനയങ്ങളുടെ അസ്വീകാര്യതയും പുതിയ ഭാവനയുടെ അനിവാര്യതയും ചൂണ്ടിക്കാണിക്കുകയാണ് ചലച്ചിത്രപ്രവർത്തകനായ റോഷൻ ചെത്ലാത്ത്. "ലക്ഷദ്വീപുകാർക്ക് വേണ്ട വികസനം എന്ത്" എന്ന അന്വേഷണത്തിന്റെ ഭാഗമായി ദ്വീപ് ഡയറിക്ക് വേണ്ടി ഈ അഭിമുഖം തയാറാക്കിയത് അബു ആന്ത്രോത്ത്.\nനിലവിൽ ലക്ഷദ്വീപ് ഭരണകൂടം പുറത്തിറക്കിക്കൊണ്ടിരിക്കുന്ന ഓർഡറുകളും, നടപ്പിൽ വരുത്താൻ പോകുന്ന നിയമങ്ങളുടെ ഡ്രാഫ്റ്റ് നോട്ടിഫിക്കേഷനും ആശങ്കാജനകമാണ്. ഗുണ്ടാനിയമവും LDAR ആക്ടും പാരമ്പര്യ ഭൂസ്വത്തിനുമേലുള്ള വ്യക്തികളുടെ അവകാശത്തെയും ജീവിതശൈലിയേയും പ്രതികൂലമായി ബാധിക്കും.\nദ്വിപിൽ വികസനം അനിവാര്യമാണ് എന്നതിൽ തർക്കമേതുമില്ല. ഇന്നത്തെ സാഹചര്യത്തിൽ ഇൻ്റർനെറ്റ് സംവിധാനങ്ങൾ കാര്യക്ഷമവും കൂടുതൽ വേഗതയേറിയതുമാക്കി മാറ്റണം. ഓൺലെൻ ക്ലാസ്സുകൾ, ഗവേഷണം, വെബിനാറുകൾ, ബിസിനസ്സ് ആവശ്യങ്ങൾക്ക് എല്ലാം ഇതനിവാര്യമാണ്. നിലവിൽ ഇൻ്റർനെറ്റ് സംവിധാനം നല്ലരീതിയിൽ ഉപയോഗപ്പെടുത്താൻ ഭൂരിഭാഗം ദ്വീപുകളിലും സാധ്യമല്ല.\nവികസനത്തിന്റെ പേരിൽ ഇപ്പോൾ നടത്തിക്കൊണ്ടിരിക്കുന്ന കാര്യങ്ങളോട് പലതിനോടും വിയോജിപ്പുണ്ട്. വികസനം ആണ് ലക്ഷ്യമെങ്കിൽ ജനങ്ങൾ അത് സ്വീകരിക്കുമല്ലോ. ഡയറി ഫാം അടച്ചു പൂട്ടുകയും അവിടെ താൽകാലിക ജോലി ചെയ്യുന്നവരെ പിരിച്ചുവിടുകയുമൊക്കെ ചെയ്യുന്നത് വികസനമല്ല. ടൂറിസം മേഖലയിൽ കോർപറേറ്റ് വൽക്കരണമാണ് നടക്കാൻ പോകുന്നത്.\nദ്വിപിൽ വികസനം അത്യാവശ്യമായിട്ടുള്ള മേഖലകൾ പലതുണ്ട്. ആരോഗ്യം, ഗതാഗതം, വിദ്യാഭ്യാസം, കാർഷികം, മത്സ്യബന്ധനം തുടങ്ങിയ മേഖലകളിലെ വികസനത്തെ അനുസരിച്ചാവും ദ്വീപിൻ്റെ സാമൂഹികവും സാമ്പത്തികവുമായ വികസനം സാധ്യമാവുക. നിലവിലെ ഗതാഗത സൗകര്യങ്ങൾ അപര്യാപ്തമാണ്. സമുദ്രഗതാഗതം കൂടുതൽ വികസിപ്പിക്കണം. നിലവിലത് പരിമിതമാണ്. കര ഗതാഗതം ഏറെക്കുറെ പര്യാപ്തമാണ്. മാത്രമല്ല ദ്വീപിൻ്റെ ഭൂമിശാസ്ത്രമനുസരിച്ച് കരമാർഗമുള്ള ഗതാഗതം അത്ര പ്രധാനപ്പെട്ടതല്ല. വലിയ ദ്വീപുകൾ കേന്ദ്രീകരിച്ച് എയർപോർട്ടുകൾ വരുകയാണെങ്കിൽ വ്യോമഗതാഗത മേഖലയെ കാര്യക്ഷമമായി ഉപയോഗപ്പെടുത്താൻ സാധിക്കും. ഇത് സാധ്യമായാൽ ചെറിയ ദ്വീപുകളിലേക്ക് കപ്പലുകളുടെ ഷെഡ്യൂൾ വർദ്ധിപ്പിക്കാനും ഗതാഗത സൗകര്യം വർദ്ധിപ്പിക്കാനും സാധിച്ചേക്കാം.\nആരോഗ്യമേഖലയിൽ നമുക്ക് ഒരു ഗവൺമെൻ്റ് മെഡിക്കൽ കോളേജ് എങ്കിലും ആവശ്യമാണ്. കൂടുതൽ സ്പെഷ്യലിസ്റ്റ് ഡോക്ടർമാരുടെ സേവനം അനിവാര്യമാണ്. ആരോഗ്യമേഖലയിൽ ആധുനിക സാങ്കേതിക സംവിധാനങ്ങൾ ലഭ്യമാക്കണം.\nവിദ്യാഭ്യാസ മേഖലയിൽ പുരോഗതിയുണ്ട്. എന്നാൽ അഭ്യസ്ഥവിദ്യരായവർക്ക് തൊഴിൽ അവസരങ്ങൾ കുറവാണ്. തൊഴിൽ സുരക്ഷ ഉറപ്പു വരുത്തുകയാണ് ആദ്യം ചെയ്യേണ്ടത്. ദ്വിപിലെ വ്യവസായസാധ്യതകൾ പലതുണ്ട്. കടൽ വിഭവങ്ങൾ, കൊപ്ര ഉൽപന്നങ്ങൾ, ടൂറിസം എന്നിവയിൽ നല്ല ആസൂത്രണത്തോടെയും ജനപങ്കാളിത്തത്തോടെയും മികച്ച പദ്ധതികൾ കൊണ്ടുവരാനാവും. കടൽ ഉത്പന്നങ്ങളുടെയും തേങ്ങയുടെയും വിപണി ആവശ്യത്തിന് കിട്ടാറില്ല. ഈ മേഖലയിൽ ഗുണമേന്മയുള്ള ഉൽപന്നങ്ങൾ ഉൽപാദിപ്പിക്കാൻ സാധിച്ചാൽ വിപണിമൂല്യം വർദ്ധിക്കും. അതിനുള്ള പദ്ധതികൾ ആവണം നടപ്പിലാക്കേണ്ടത്.\nദ്വീപിൽ ജനങ്ങളുടെ വിനോദങ്ങൾക്ക് സൗകര്യമുണ്ട്.പക്ഷെ അവയെ പരിപാലിച്ച് നിർത്തുന്നതിലെ വീഴ്ചകൾ പരിഹരിക്കണം. ഇൻഡോർ സ്റ്റേഡിയങ്ങളിൽ അറ്റകുറ്റപ്പണികൾ നല്ല രീതിയിൽ നടക്കണം. കായികതാരങ്ങളെ വളർത്തിക്കൊണ്ടുവരുന്നതിന് ശ്രമങ്ങൾ നടക്കുന്നുണ്ട്. സ്കൂൾ തലത്തിൽ LSG ലക്ഷദ്വീപ് ഗെയിംസ് സംഘടിപ്പിച്ചു വരുന്നു. ഫുട്ബാൾ, ക്രിക്കറ്റ് താരങ്ങൾ ഉണ്ടെങ്കിലും ആ മേഖലയിൽ വളർന്നു വരാൻ സാധിക്കാത്തത് അവരുടെ കഴിവുകളെ പുറത്ത് അറിയാത്തതുകൊണ്ടാവാം.വേണ്ട അവസരങ്ങൾ സാധ്യമാക്കുകയും സ്പോൺസർമാരെ ക്ഷണിക്കുകയും ചെയ്യണം.\nലക്ഷദ്വീപിൽ പ്രകൃതി സൗഹൃദ ടൂറിസത്തിനാണ് സാധ്യതകളുള്ളത്. അതിനെ ജനങ്ങളുടെ സാമൂഹിക ജീവിതത്തെ ബാധിക്കാത്ത തരത്തിൽ ഭരണകൂടം ഉപയോഗപ്പെടുത്തേണ്ടതുണ്ട്. കോർപറേറ്റുകൾക്ക് കൂടുതൽ സ്വാതന്ത്ര്യത്തോടെ പാട്ടത്തിന് കൊടുത്താൽ അവരുടെ ലക്ഷ്യം കൂടുതൽ ലാഭമുണ്ടാക്കുക എന്നതായിരിക്കുമല്ലോ. പ്രകൃതിയെ അമിതമായി ചൂഷണം ചെയ്യുമോ എന്ന ആശങ്കയുണ്ട്. അതുകൊണ്ടുതന്നെ നിയന്ത്രണങ്ങൾ അത്യാവശ്യമാണ്.\nലക്ഷ്വദീപിൽ നിലവിലുള്ള സേനകളും അവരുടെ സേവനങ്ങളും തൃപ്തികരമാണ്. എന്നാൽ നിരോധനമുള്ള ലഹരി കടത്തുന്നതിനെതിരെ കൂടുതൽ കാര്യക്ഷതയോടെ പ്രവൃത്തിക്കേണ്ടതുണ്ട്. ഒരു പൗരനെന്ന നിലയിൽ സുരക്ഷിതത്വത്തെ കുറിച്ച് ഇപ്പോൾ ആശങ്കയുണ്ട്. ഗുണ്ടാ ആക്ട്, LDAR റവന്യു ആക്ട് തുടങ്ങിയവയും മാംസഭക്ഷണ നിരോധനവും നടപ്പിൽ വരുന്നതിനെ ആശങ്കയോടെ കാണുന്നു. ദ്വീപിൽ വേണ്ടത്ര തൊഴിലവസരങ്ങൾ ഇല്ല. നിലവിലെ സാഹചര്യത്തിൽ ഉള്ള താൽകാലിക ജോലിപോലും നഷ്ടപ്പെടുന്നു. തൊഴിൽ സുരക്ഷിതത്വമില്ലായ്മ സാമൂഹിക ജീവിതത്തെ പ്രതികൂലമായി ബാധിക്കും.\nപുതിയ ഭരണപരിഷ്‌കാരങ്ങളിൽ ഏറ്റവും അപകടകരമായതാണ് LDAR 2021. പാരമ്പര്യമായ് ദ്വീപുകാർ കൈവശം വെച്ച പാരമ്പര്യ ഭൂസ്വത്തിനു മേലുള്ള സർക്കാരിൻ്റെ അധികാരം അരക്കിട്ടുറപ്പിക്കുന്നതാണ് ഇത്. റവന്യൂ നിയമപ്രകാരം സർക്കാർ ഏറ്റെടുത്ത ഭൂമിയിൽ ഒരു പെർമിറ്റിൻ്റെ പുറത്ത് അവിടെ തുടരാൻ സർക്കാർ അനുവദിക്കും. കൃത്യസമയത്ത് പെർമിറ്റ് പുതുക്കിയില്ലെങ്കിൽ രണ്ട് ലക്ഷം ആണ് പിഴ. ആദ്യ പിഴ.നിശ്ചിതകാലത്തിനകം പിഴ അടച്ചില്ലെങ്കിൽ തുടർന്നങ്ങോട്ട് പ്രതിദിനം ഇരുപതിനായിരം (20000) രൂപവീതം അഡ്മിനിസ്ട്രേഷന് നൽകിയിരിക്കണം. എന്തുമാത്രം വിചിത്രമാണിത്. സ്വന്തം നാട്ടിൽ അപരവൽക്കരിക്കപ്പെടുകയല്ലെ യഥാർത്ഥത്തിൽ സംഭവിക്കുന്നത്.\nഇതിനെല്ലാമെതിരെ പല പ്രതിഷേധങ്ങൾ നടത്തുന്നുണ്ട്. ഡയറി ഫാം അടച്ചു പൂട്ടിയതിനും സ്കൂളുകളിൽ ബീഫും ചിക്കനും നിരോധിച്ചുകൊണ്ടുമുള്ള ഉത്തരവിനെതിരെയും കോടതിയെ സമീപിച്ചപ്പോൾ ബഹുമാനപ്പെട്ട കേരള ഹൈക്കോടതി അതിന് ഇടക്കാല സ്റ്റേ ഉത്തരവിടുകയുണ്ടായി. കവരത്തി ദ്വീപിൽ കടലിൽ നിന്നും 20 മീറ്റർ കരഭാഗത്തുള്ള നിർമ്മിതികൾ അഞ്ച് ദിവസത്തിനകം പൊളിച്ചുമാറ്റണം എന്ന തീരുമാനവും കോടതി സ്റ്റേ ചെയ്തു. നിയമപരമായ വഴിയിൽ ഇത് കൂടുതൽ വിശ്വാസവും പ്രത്യാശയും നൽകുന്നതാണ് എന്ന് മനസ്സിലാക്കാമല്ലോ.


ലോകം അഭിനന്ദിച്ച മംഗൾയാൻ വിജയം... ചൊവ്വാദോഷത്തിന്റെ ഭാവി തിരുത്തി കുറിക്കുമോ? - രണ്ടാംഭാഗം ~ Vipin C S\nലോകം അഭിനന്ദിച്ച മംഗൾയാൻ വിജയം... ചൊവ്വാദോഷത്തിന്റെ ഭാവി തിരുത്തി കുറിക്കുമോ? - രണ്ടാംഭാഗം\nചൊവ്വായിൽ ജീവികൾ ഉണ്ടോ? ഉത്തരം കണ്ടെത്തുവാനുള്ള ശ്രമങ്ങൾ നടക്കുകയാണ്. ഇപ്പോൾ ജീവികളൊന്നും ഇല്ലായെങ്കിൽ പോലും നേരത്തെ അവിടെ ജീവിവർഗ്ഗം ഉണ്ടായിരിക്കുവാനുള്ള സാദ്ധ്യതയുണ്ടെന്നുള്ള ഒരു ഊഹം പൊതുവായിട്ട് ഉണ്ട്. ചൊവ്വയിൽ പ്രകാശമുള്ള ഭാഗങ്ങളിൽ നെടുകെ ഋജുരേഖകൾ കാണപ്പെടുന്നതായി 1877 ൽ ഇറ്റാലിയൻ ജ്യോതിശാസ്ത്രജ്ഞനായ ജിയോവെന്നി ഷിയോപെരല്ലി കണ്ടെത്തുകയുണ്ടായി. ചൊവ്വായുടെ ധ്രുവപ്രദേശങ്ങളിലെ മഞ്ഞുരുകിയുണ്ടായ വെള്ളം വരണ്ടപ്രദേശങ്ങളിലേക്ക് ഒഴുകിയെത്തിയതിന്റെ ഫലമായുണ്ടായ ‘കനാലു’കളാണിതെന്ന് വ്യാപകമായി വിശ്വസിക്കപ്പെട്ടു. 1897 ൽ എച്ച്. ജി. വെൽസ് പ്രസിദ്ധികരിച്ച ‘ലോകങ്ങളുടെ യുദ്ധം’ (War of Worlds) എന്ന പ്രസിദ്ധമായ ശാസ്ത്രനോവലിന്റെ ഇതിവൃത്തം തന്നെ ചെവ്വായിലെ ജിവികൾ ഭൂമിക്കെതിരെ നടത്തിയ ആക്രമണമായിരുന്നു. നമ്മുടെ അയൽപക്കത്താരൊങ്കിലും ഉണ്ടോയെന്ന ജിജ്ഞാസ നൂറ്റാണ്ടുളായി മനുഷ്യരാശിയെ ഭരിച്ചുകൊണ്ടിരിക്കുകയാണ്.\nഈ നൂറ്റാണ്ടിൽ ചൊവ്വ നിരന്തരമായ ശാസ്ത്ര നിരീക്ഷണത്തിനുവിധേയമായി. 1960 ൽ USSR (റഷ്യ) ആയിരുന്നു ആദ്യ ചൊവ്വാ പര്യവേക്ഷണം തുടങ്ങിവെച്ചത്. കൊറബൽ4എന്ന ആദ്യ ശ്രമം തന്നെ പരാജയമായിരുന്നു. തുടർന്ന് നാസയുടെ മറീനർ3എന്ന ആദ്യശ്രമവും പരാജയപ്പെട്ടു. 1964 ൽ നാസയുടെ മറീനർ4ആണ് ആദ്യമായി വിജയിച്ച ചൊവ്വാ ദൗത്യം. തുടർന്ന് അമേരിക്കയുടെയും റഷ്യയുടെയും യൂറോപ്യൻ സ് പേസ് ഏജൻസിയുടെയും ചൊവ്വാ ദൗത്യങ്ങൾ വിജയിച്ചു. ഇവരെ കൂടാതെ നാലാമതായി ചൊവ്വാ ദൗത്യം വിജയിപ്പിച്ചത് ഇന്ത്യയാണ്. അതും ആദ്യ ശ്രമത്തിൽ തന്നെ വിജയിച്ചുവെന്നുള്ളതും കണക്കുകൂട്ടലുകൾ അല്പം പോലും തെറ്റാതെ കൃത്യമായി ഉപഗ്രഹത്തെ ഭ്രമണപഥത്തിൽ എത്തിച്ചുവെന്നുള്ളതും ഈ വിജയത്തിന്റെ തിളക്കം പതിന്മടങ്ങ് വർദ്ധിപ്പിക്കുന്നു.\nഇന്ത്യയുടെ ചൊവ്വാ പര്യവേഷണത്തിനു ആശംസകൾ നേർന്നുകൊണ്ടുള്ള ഫേസ് ബുക്ക് സന്ദേശത്തിൽ ഇന്ത്യൻ ശാസ്ത്രജ്ഞരോട് കടല കൊറിക്കാൻ നാസ തമാശ പറഞ്ഞത് ഒരു കൗതുക വാർത്തയായിരുന്നു. മംഗൾയാന്റെ അവസാനഘട്ടത്തിനായി ശാസ്ത്രജ്ഞർ തയ്യാറെടുത്തുകൊണ്ടിരിക്കുമ്പോഴായിരുന്നു ഈ കുസൃതി. ഫോർമുല റേസുകളിലും മറ്റും വിജയത്തിനുശേഷം ഷാംപെയിൻ പൊട്ടിക്കുന്നതുപോലുള്ള ഒരു ആചാരമായിക്കഴിഞ്ഞു ഉപഗ്രഹങ്ങളും മറ്റും വിക്ഷേപിക്കുമ്പോൾ നാസയിലെ ശാസ്ത്രജ്ഞർ കടല കൊറിക്കുന്നത്. അന്ന് ഈ പോസ്റ്റ് വന്നപ്പോൾ ഇന്ത്യൻ ശാസ്തരജ്ഞർ കടല കൊറിക്കുമോ അതോ വ്രതം നോക്കുമോ എന്ന് തമാശയ്ക്കാണെങ്കിലും സോഷ്യൽ മീഡിയകളിൽ ഒരു ചർച്ച വന്നിരുന്നു. അങ്ങനെയെല്ല മുന്നൂറു ദിവസത്തിലേറെ നീണ്ട ഈ ചൊവ്വാ വ്രതം അവസാനിപ്പിക്കുന്നതിനായി പരിപ്പ് കഴിക്കുകയാവും ചെയ്യുകയെന്നും ചില വിരുതന്മാർ കുറുമ്പ് പറയുകയുണ്ടായി.


അഫ്ഗാനിസ്താനെ കുറിച്ച് ഏറെ ചര്‍ച്ചകള് കണ്ടിട്ടുണ്ട്. വാഗ്വാദങ്ങളും വക്കാണങ്ങളും കേട്ടിട്ടുണ്ട്. അന്നേരമെല്ലാം അവിടത്തെ മനുഷ്യരെയും അവരുടെ ജീവിതങ്ങളെയും കുറിച്ച് ആലോചിക്കും. അവരുടെ ജീവിതത്തിന് ജീവിതം എന്നു തന്നെയാണോ വിളിക്കേണ്ടത് എന്ന് ഒരുവേള ആശങ്കിക്കും. എന്തെല്ലാം ദുരിതങ്ങള് അവര് കണ്ടിരിക്കുന്നു, എന്തെല്ലാം നീറ്റലുകള്.. ഏതെല്ലാം സാമ്രാജ്യങ്ങളെ അവര് അനുഭവിച്ചിരിക്കുന്നു. ലോകത്തിലെ നാല്‍പതാമത്തെ വലിയ രാജ്യമായ അഫ്ഗാനിസ്താന് നേരിട്ട ആക്രമണങ്ങള്‍ക്കും അധിനിവേശങ്ങള്‍ക്കും കണക്കില്ല.\n1979-ലെ സോവിയറ്റ് അധിനിവേശത്തിന്റെ പശ്ചാത്തലത്തില് അഫ്ഗാനിസ്താന്റെ കഥ പറയുകയാണ് Earth and Ashes എന്ന പുസ്തകത്തില് അതീഖ് റഹീമി. 1.5 മില്യന് അഫ്ഗാനികളാണ് അക്കാലത്ത് കൊല്ലപ്പെട്ടത്. പത്തു ലക്ഷം ജനങ്ങള് രാജ്യം വിട്ടുപോയി. വലിയ അഭയാര്‍ഥി കൂട്ടമായി അഫ്ഗാനികളെ അവര് മാറ്റുകയായിരുന്നു; അഫ്ഗാനിസ്താനെ ഒരു ദുരന്തഭൂമിയായും.\nഅബ്ഖുല് എന്ന ചെറിയ ഗ്രാമത്തിന്റെ കഥയാണ് ആതിഖ് റഹീമി പറയുന്നത്. സോവിയറ്റ് സൈന്യം അവിടേക്ക് പ്രവേശിക്കുകയാണ്. ആണുങ്ങളെയെല്ലാം യുദ്ധത്തിനു വേണ്ടി പിടിച്ചുകൊണ്ടുപോകാന് വന്നതായിരുന്നു അവര്. ആണ്‍കുട്ടികള് ഗ്രാമത്തില്‍നിന്ന് ഓടി രക്ഷപ്പെടുകയോ ഒളിച്ചിരിക്കുകയോ ചെയ്തു. അടുത്തുള്ള ഗ്രാമത്തിലെ മുജാഹിദീനുകള് പതിയിരുന്ന് പട്ടാളക്കാരെ ആക്രമിച്ചു. അതിന് പ്രതികാരമെന്നോണം യുദ്ധ ജെറ്റുകളില് വന്ന് സോവിയറ്റ് സൈന്യം ആ ഗ്രാമത്തെ തന്നെ തുടച്ചുനീക്കി. അതില് രണ്ടു പേര് മാത്രം ശേഷിച്ചു; ദസ്തഗീറും പേരക്കുട്ടി യാസീനും. ദസ്തഗീറിന്റെ ഭാര്യയും മരുമകള് സൈനബും മറ്റൊരു മകനും കൊല്ലപ്പെട്ടു.\nയാസീന് ഇപ്പോള് ചെവി കേള്‍ക്കില്ല. ബോംബിംഗില് കേള്‍വിശക്തി നഷ്ടപ്പെട്ടതാണ്. അവന് ഇടക്കിടെ പിറുപിറുക്കുന്നു... 'വല്യുമ്മ മരിച്ചു, എളാപ്പ മരിച്ചു, ഉമ്മ മരിച്ചു. വല്യുപ്പ കരയുന്നു.......'\nദസ്തഗീറിന്റെ മകന് മുറാദ് അന്നേരം ഗ്രാമത്തില് ഉണ്ടായിരുന്നില്ല. ഖനിത്തൊഴിലാളിയായ അയാള് ജോലിസ്ഥലത്തായിരുന്നു. തന്റെ കുടുംബത്തിനും ഗ്രാമത്തിനും ഉണ്ടായ ഈ ദുരന്തം മകന് മുറാദിനെ അറിയിക്കാന് ദസ്തഗീറും യാസീനും അങ്ങോട്ടേക്ക് യാത്ര ചെയ്യുകയാണ്. ഖനിസ്ഥലത്തേക്ക് ഒരു ദിവസം ഒരു ട്രക്ക് മാത്രമേയുള്ളൂ. അതും കാത്തിരിക്കുകയാണ് അവര്. വേറൊരു കാര്യത്തിന് കുറച്ചപ്പുറത്തേക്ക് അവര് മാറിയപ്പോഴേക്കും ആ ട്രക്കും അവരെ കടന്നുപോയി.\nഎല്ലാവരുടെയും ഒച്ചയെവിടെപ്പോയി എന്ന് അന്നേരം കുഞ്ഞ് യാസീന് ചോദിക്കുന്നുണ്ട്. അവന് എല്ലായിടത്തും കല്ലുകൊണ്ടും വടികൊണ്ടും തട്ടി നോക്കുന്നുണ്ട്. ഒന്നിനും ശബ്ദമില്ല. വണ്ടികള്‍ക്കും വല്യുപ്പാക്കും ആര്‍ക്കും ശബ്ദമില്ലെന്ന് അവന് പരിഭവപ്പെടുന്നു. ബോംബെറിയാന് വന്നവര് നമ്മുടെ ശബ്ദവും കട്ടെടുത്തോ എന്നാണവന്റെ സംശയം. സോവിയറ്റ് സൈന്യത്തിന്റെ കേടുവന്ന ടാങ്കിനടുത്തേക്ക് അവന് പോകുന്നു. ഇനി ശബ്ദമെങ്ങാനും അതിനടിയില് ഒളിപ്പിച്ചുവെച്ചിട്ടുണ്ടെങ്കിലോ....\nഅവിടെ കണ്ട മറ്റൊരാളോട് യാസീന് പറയുന്നുണ്ട്, ഉമ്മയെയും വല്യുമ്മയെയും എളാപ്പയെയുമെല്ലാം വല്യുപ്പ മണ്ണിനടിയില് ഒളിപ്പിച്ചുവെച്ചിരിക്കുകയാണെന്ന്.\nആ കുട്ടിയോടൊന്ന് മിണ്ടാതിരിക്കാന് പറയൂ എന്ന് ഇടക്കിടെ ഗാര്‍ഡ് പറയുന്നുണ്ട്. ഒച്ചയില്ലാത്ത ലോകത്തോടുള്ള അമര്‍ഷം യാസീന് ഒച്ചവെച്ചു തീര്‍ക്കുകയാണ്. മിര്‍സാ ഖാദര് എന്ന കച്ചവടക്കാരന് സാധനം വാങ്ങിയതിന്റെ കാശ് ദസ്തഗീര് നല്‍കുമ്പോള് അദ്ദേഹം വാങ്ങുന്നില്ല. അടുത്ത തവണ എല്ലാം കൂട്ടി വാങ്ങിക്കാം എന്നാണ് പറയുന്നത്. അടുത്ത തവണയാകുമ്പോഴേക്കും നമ്മള് ജീവിച്ചിരിക്കും എന്നതിന് എന്തുറപ്പ് എന്നാണ് അന്നേരം ദസ്തഗീര് ചോദിക്കുന്നത്. നാളെ ജീവിതമുണ്ട് എന്ന പ്രതീക്ഷകളല്ലേ നമ്മെ ജീവിപ്പിക്കുന്നത് എന്ന് മിര്‍സാ ഖാദറിന്റെ മറുപടി.\nഇടക്ക് ദസ്തഗീറിന്റെ മനസ്സിലേക്ക് തന്റെ മരുമകള് സൈനബ് നഗ്നയായി ഓടുന്ന ആ ഭീകരമായ ദൃശ്യം കടന്നുവരും. ബാത്ത്‌റൂമില് അവള് കുളിച്ചുകൊണ്ടിരിക്കെയായിരുന്നു ബോംബാക്രമണം. ഇറങ്ങിയോടിയ അവളെ തീഗോളം വിഴുങ്ങുകയായിരുന്നു.\nEarth and Ashes ഇരുപത് ഭാഷകളിലേക്ക് ഇതിനകം വിവര്‍ത്തനം ചെയ്യപ്പെട്ടിരിക്കുന്നു. സിനിമയായും പുറത്തിറങ്ങി. ഈ പുസ്തകത്തിലൂടെ സഞ്ചരിക്കുമ്പോള് ഗദ്ഗദങ്ങളാല് വലയം ചെയ്യപ്പെട്ട പൊടിക്കാറ്റുകളില് പെട്ടപോലെയാകും നമ്മള്.\nകബാബിന്റെയും ആഷാക്കിന്റെയും മീന് നിറച്ച റാവിയോലിയുടെയും അരിഞ്ഞ ഇറച്ചിയും തൈരുമെല്ലാം ചേര്‍ത്ത മാന്തു പാസ്തയുടെയും അഫ്ഗാനിനെ ഓര്‍ത്ത് കണ്ണൊന്ന് നനയും.


സിംഗപ്പൂരിന്റെ ജീവജലം | Singapore water conservation | Manorama News\nജല പുനരുപയോഗവും അഴിമുഖത്തെ അണക്കെട്ടുകളും; അദ്ഭുതപ്പെടുത്തി സിംഗപ്പൂർ\nസി.കെ. ശിവാനന്ദൻ October 14, 2019 10:19 AM IST\nജലം എവിടെനിന്നെല്ലാം വരുന്നെന്നു നമുക്കറിയാം. എന്നാൽ, ഉപയോഗശേഷം അത് എവിടേക്കു പോകുന്നുവെന്ന് നമ്മളിൽ എത്രപേർ ചിന്തിക്കുന്നു? സിംഗപ്പൂർ എന്ന ചെറു ദ്വീപുരാജ്യം അതിനെ ‘ന്യൂ വാട്ടർ’ എന്നു വിളിക്കും. സ്വന്തം ആവശ്യത്തിനുള്ള വെള്ളത്തിന്റെ 30 ശതമാനവും അവർ കണ്ടെത്തുന്നത് ഉപയോഗിച്ച വെള്ളത്തിൽനിന്നാണ്!\nജലസംരക്ഷണത്തിന്റെയും പുനരുപയോഗത്തിന്റെയും കാര്യത്തിൽ ലോകത്തിനു മാതൃകയാണു സിംഗപ്പൂർ. അഴിമുഖ അണക്കെട്ടുകളടക്കം ഒട്ടേറെ വിസ്മയങ്ങളുടെ നാട്. ഭാരതപ്പുഴയും പെരിയാറും വളപട്ടണം പുഴയും ചാലിയാറും ചന്ദ്രഗിരിപ്പുഴയുമെല്ലാം കടലിൽ ചേരുന്ന ഭാഗങ്ങളിൽ പരിസ്ഥിതിക്കു കോട്ടമുണ്ടാക്കാത്തതും ജനങ്ങളെ കുടിയൊഴിപ്പിക്കാത്തതുമായ അണക്കെട്ടുകളുണ്ടെന്നു സങ്കൽപിച്ചു നോക്കൂ. അത്തരം അണക്കെട്ടുകൾ സിംഗപ്പൂരിലുണ്ട്. നദികളിലെ ജലമാകട്ടെ, നേരിട്ടു കുടിക്കാനാകുന്ന തരത്തിൽ ശുദ്ധീകരിച്ചത്. ഉപ്പുരസം കളഞ്ഞു ശുദ്ധീകരിച്ച കടൽവെള്ളവും ഉപയോഗിക്കുന്നു. ജലസംരക്ഷണരംഗത്തു സിംഗപ്പൂർ കാണിച്ചുതരുന്ന മാതൃകകളിലൂടെ നമുക്കു സഞ്ചരിക്കാം.4സുപ്രധാന ജല‌സ്രോതസ്സുകളുണ്ടവർക്ക്.\nനഗരത്തിലെ കനാലുകൾ വൃത്തിയാക്കുന്നു.\nമണ്ണിലും വെള്ളത്തിലും വീഴുന്ന ഓരോ മഴത്തുള്ളിയും ശുദ്ധീകരണ സംഭരണികളിലേക്കും അണക്കെട്ടുകളിലേക്കും എത്തിക്കുന്നു. 17 അണക്കെട്ടുകളുണ്ട്. മഴവെള്ളം ശേഖരിച്ചു വിതരണം ചെയ്യുന്ന ചുരുക്കം രാജ്യങ്ങളിലൊന്നാണു സിംഗപ്പൂർ. മഴവെള്ളം സംഭരിച്ചു ശുദ്ധീകരിച്ചു വിതരണം ചെയ്യുന്ന അണക്കെട്ടുകളിൽ പ്രധാനമാണു മറീന ബാരേജ്.\n2. ജല ഇറക്കുമതി\n1962ൽ ഉണ്ടാക്കിയ കരാർ പ്രകാരം മലേഷ്യയിലെ ജൊഹോർ നദിയിൽനിന്നു സിംഗപ്പൂരിനു ജലം ലഭിക്കുന്നു. 2061 വരെ കാലാവധിയുള്ള ഈ കരാർവഴി സിഗപ്പൂരിനു പ്രതിദിനം 250 ദശലക്ഷം ഗാലൻ ജലം ജൊഹോർ നദിയിൽനിന്ന് എടുക്കാം. മലേഷ്യയെയും സിഗപ്പൂരിനെയും വേർതിരിക്കുന്ന ജൊഹോർ കോസ്‌വേകളിൽ നിർമിച്ച ടണലുകൾ വഴിയാണു സിംഗപ്പൂരിലേക്കു ജലമെത്തിക്കുന്നത്. ഇപ്പോൾ ആകെ ഉപയോഗത്തിന്റെ 55 ശതമാനവും ഇറക്കുമതി ചെയ്യുന്ന വെള്ളമാണ്.\nഉപയോഗശേഷം അഴുക്കുചാലിലേക്ക് ഒഴുകുന്ന വെള്ളം ശേഖരിച്ചാണ് ‘ന്യൂവാട്ടർ’ ഉണ്ടാക്കുന്നത്. മൊത്തം ജല ആവശ്യത്തിന്റെ 30% നിലവിൽ നിറവേറ്റുന്നത് ന്യൂവാട്ടർ ആണെന്നറിയുമ്പോഴാണു നാം കണ്ണു മിഴിക്കുക. 2060 ആകുമ്പോഴേക്കും ഇത് 55% ആയി ഉയർത്തുകയാണു ലക്ഷ്യം. നിലവിൽ ഈ ജലം കൂടുതലായും വ്യവസായങ്ങൾക്കാണു നൽകുന്നത്.\n4. കടൽവെള്ള ശുദ്ധീകരണം\nകടൽവെള്ളത്തിൽനിന്ന് ഉപ്പുരസം നീക്കി കുടിക്കാൻ യോഗ്യമാക്കുന്ന പ്രക്രിയ വർഷങ്ങൾക്കു മുൻപു തന്നെയുണ്ട്. 2060 ആകുമ്പോഴേക്കും രാജ്യത്തിന്റെ ആകെ ജല ആവശ്യത്തിന്റെ 30% ഇതുവഴിയാക്കാമെന്നാണു കണക്കുകൂട്ടൽ. ന്യൂവാട്ടറും കടൽവെള്ള ശുദ്ധീകരണ പദ്ധതികളും വഴി 85% ജല ആവശ്യം നിറവേറ്റലാണു ലക്ഷ്യം. ഈ രണ്ടു മേഖലകളെയും പ്രോത്സാഹിപ്പിക്കുന്നതു വഴി പരിസ്ഥിതിസംരക്ഷണം ഉറപ്പാക്കുകയും ആഗോളതാപനത്തെ നേരിടുകയും ചെയ്യാമെന്നു രാജ്യം പ്രതീക്ഷിക്കുന്നു.\nസിംഗപ്പൂരിലെ ജനങ്ങൾക്കെല്ലാം നല്ല ജലം ഉറപ്പുവരുത്തുന്നതിനൊപ്പം, അവർക്കിടയിൽ ജലസാക്ഷരത വളർത്തുന്നതിനുള്ള നടപടികളുമുണ്ട്. സിംഗപ്പൂർ ഇന്റർനാഷനൽ ഫൗണ്ടേഷൻ (എസ്‌ഐഎഫ്) പോലുള്ള ഏജൻസികൾ ഇക്കാര്യത്തിൽ സർക്കാരിനെ ഏറെ സഹായിക്കുന്നു. വെള്ളം സൂക്ഷിച്ചുമാത്രം ഉപയോഗിക്കാനുള്ള പ്രത്യേക ബോധവൽക്കരണം വ്യാപകമാണ്. കുളിയുടെ ദൈർഘ്യം പോലും5മിനിറ്റിൽ താഴെയാക്കാൻ കുട്ടികളെ പരിശീലിപ്പിക്കുന്നു.\n10 സെക്കൻഡിൽ വീട് പോയി, ചെളിയിൽ പുതഞ്ഞ് 300 മീറ്ററോളം ഒഴുകി: അതിജീവിച്ച രണ്ട് മനുഷ്യർ\nഅരുവികളുടെ വശങ്ങളും മറ്റും കാടുപിടിച്ചുകിടക്കാതിരിക്കാൻ അവിടെ വ്യായാമ പാർക്കുകളും മറ്റും സജ്ജമാക്കിയിട്ടുണ്ട്. കനാലുകളും മറ്റും സദാസമയവും യന്ത്രങ്ങളുപയോഗിച്ചു ശുദ്ധീകരിക്കുന്നതും പതിവുകാഴ്ച. വീടുകളിലെയും സ്ഥാപനങ്ങളിലെയും ജല ഉപഭോഗം, വിതരണമാരംഭിക്കുന്ന സ്ഥലത്തുതന്നെ അറിയാനുതകുന്ന ആധുനിക സംവിധാനങ്ങളുമൊരുക്കിയിട്ടുണ്ട്. കൂടുതൽ ജലം ഉപയോഗിക്കുന്നവർക്ക് അധിക നികുതിയുണ്ട്.\nവിസ്മയമായി മറീന ബാരേജ്\nസിംഗപ്പൂർ നഗരത്തിലെ ജലവിസ്മയമാണു മറീന ബാരേജ്. അഴിമുഖത്തെ അണക്കെട്ടാണിത്. നഗരത്തിലെ ഏറ്റവും വലിയ ഈ അണക്കെട്ടിന്റെ വൃഷ്ടിപ്രദേശം പതിനായിരം ഹെക്ടറിലാണു വ്യാപിച്ചുകിടക്കുന്നത്.3നദികളും2കനാലുകളുമടക്കം5ജലപ്രവാഹങ്ങൾ മറീന ബാരേജിലേക്കെത്തുന്നു. മറീന ചാനലിനു കുറുകെ 350 മീറ്റർ നീളത്തിലാണിതിന്റെ നിർമിതി. ഈ ശുദ്ധജല അണക്കെട്ടിൽ കയാക്കിങ്, സെയ‌്‌ലിങ്, ഡ്രാഗൺ ബോട്ടിങ് തുടങ്ങിയവയും നടക്കുന്നു.\nമുകളിലേക്കുയർത്തുന്ന ഷട്ടറുകളാണു നമ്മുടെ അണക്കെട്ടുകളിലുള്ളത്. മറീനയിൽ അതു മുകളിൽനിന്നു മുൻവശത്തേക്കു ചായ്ക്കുന്ന ഗേറ്റുകളാണ്. തുറക്കുമ്പോൾ മുകൾപ്പരപ്പിലെ ജലം ആദ്യം പുറത്തേക്ക് ഒഴുകും. താഴെനിന്നു മുകളിലേക്ക് ഉയർത്തുന്ന ഷട്ടർ സംവിധാനമാണെങ്കിൽ, വേലിയേറ്റ സമയത്തും മറ്റും കടൽവെള്ളം അണക്കെട്ടിലെ ശുദ്ധജലവുമായി കലരാൻ സാധ്യതയുണ്ട്. ഇത് ഒഴിവാക്കാനുള്ള ഉപായം കൂടിയാണ് ഈ ഗേറ്റ് സംവിധാനം. 88 അടി ഉയരമുള്ള9ഗേറ്റുകളുണ്ട് മറീനയിൽ.\nകടലിന് അഭിമുഖമായിട്ടാണ് ഇവ. ഇരുവശങ്ങളിലും വലിയ കനാലുകൾ. നഗരത്തിലെ താഴ്ന്ന ഭാഗങ്ങളെ പ്രളയക്കെടുതികളിൽനിന്നു കാക്കുന്നതു മറീന അണക്കെട്ടാണ്. പ്രളയജലം അണക്കെട്ടിലേക്കെത്തുമ്പോൾ മുൻ വശത്തെ ഗേറ്റുകൾ ചായ്ച്ച് അധികജലം കടലിലേക്ക് ഒഴുക്കും. സമാന്തരമായി വശങ്ങളിലെ കനാൽ വഴിയും കടലിലേക്കു ജലമൊഴുക്കും.\nസസ്റ്റെയ്നബിൾ സിംഗപ്പൂർ ഗാലറി\nമറീനയിൽ ഒരുക്കിയിട്ടുള്ള മറ്റൊരു വിസ്മയമാണു സസ്റ്റെയ്നബിൾ സിംഗപ്പൂർ ഗാലറി. ഈ ഗാലറി വഴി കയറിയിറങ്ങുമ്പോഴേക്കും ആരും ജലദുരുപയോഗത്തിന്റെ പ്രത്യാഘാതം എത്രത്തോളമാണെന്നു തിരിച്ചറിയും.\nസിംഗപ്പൂരിനെ ഇന്ത്യയുമായി താരതമ്യം ചെയ്യുന്നത് ഉചിതമാകില്ല. എന്നാൽ, 721 ചതുരശ്ര കിലോമീറ്റർ മാത്രമുള്ള ഒരു രാജ്യം ജലസുരക്ഷയ്ക്കായി ചെയ്യുന്ന കാര്യങ്ങളിൽനിന്ന് ഒട്ടേറെ മാതൃകകൾ നമ്മുടെ നഗരങ്ങൾക്കു സ്വീകരിക്കാം, പ്രത്യേകിച്ചു കടലോരനഗരങ്ങൾക്ക്. കേരളത്തിൽ, ചാലിയാറിൽ കോഴിക്കോട് നഗരത്തിനും പെരിയാറിൽ കൊച്ചിക്കും വളപട്ടണം പുഴയിൽ കണ്ണൂരിനുമെല്ലാമായി അത്തരം പദ്ധതികൾക്കു സാധ്യതയേറെയാണ്. നദികൾ പ്രധാനമായും കായലുകളിലേക്ക് ഒഴുകിയെത്തുന്ന തെക്കൻ കേരളത്തിലും ഇതിന്റെ പ്രായോഗികത പരിശോധിക്കാം.


ഇന്ത്യൻ സിനിമയിലെ ആദ്യകാല നായിക ഉംറ നിർവഹിക്കാൻ പുണ്യഭൂമിയിൽ | Malayalam News\nഇന്ത്യൻ സിനിമയിലെ ആദ്യകാല നായിക ഉംറ നിർവഹിക്കാൻ പുണ്യഭൂമിയിൽ\n2018-02-12 20:15:00 മുസാഫിർ\nനിമ്മി ജിദ്ദയിൽ കുടുംബ സുഹൃത്ത് ഡോ. അംറീന്റെ വസതിയിൽ\nജിദ്ദ- അമ്പതുകളിലെയും അറുപതുകളിലെയും ഹിന്ദി സിനിമാ പ്രേക്ഷകരുടെ മനസ്സിൽ വീരാരാധനയുടെ വിസ്മയ മുദ്രകൾ കൊത്തിവെച്ച പ്രശസ്ത താരം നിമ്മി റാസ പരിശുദ്ധ ഉംറയുടെ നിറവിൽ. ഈ വരുന്ന ഞായറാഴ്ച (ഫെബ്രുവരി 18) 85 വയസ്സ് തികയുന്ന നിമ്മിയെ പുതിയ തലമുറയ്ക്ക് പരിചയം കാണില്ല. പക്ഷേ രാജ്കപൂർ, ദേവ് ആനന്ദ്, ദിലീപ് കുമാർ, സുനിൽദത്ത്, സഞ്ജീവ് കുമാർ തുടങ്ങി ബോളിവുഡിന്റെ ജാതകം തിരുത്തിയെഴുതിയ നായകന്മാരോടൊപ്പം ആടിപ്പാടിയ ഈ താരറാണിയുടെ വശ്യമായ അഭിനയം ഒരിക്കലെങ്കിലും കണ്ടവർക്ക് ഈ മുഖം മറക്കാനുമാവില്ല. ആൻ എന്ന പ്രസിദ്ധ സിനിമയിൽ പാടി അഭിനയിച്ച നിമ്മിയെ ലോകമെങ്ങുമുള്ള ആസ്വാദകർ ഏറ്റുവാങ്ങിയ ഒരു കാലമുണ്ടായിരുന്നു. ഈ സിനിമയുടെ ഇംഗ്ലീഷ് റിമേക്കിലും നായിക നിമ്മി തന്നെ. സാവേജ് പ്രിൻസസ് എന്ന പേരിലിറങ്ങിയ ഇംഗ്ലീഷ് സിനിമയിലെ ചുംബന രംഗം അഭിനയിക്കാൻ ഇവർ വിസമ്മതിച്ചത് ഷൂട്ടിംഗ് ലൊക്കേഷനിൽ അക്കാലത്ത് വിവാദമുണ്ടാക്കി. ഇന്ത്യയിൽ നിന്നെത്തിയ അചുംബിത നായിക എന്നായിരുന്നു നിമ്മിയെക്കുറിച്ച് ലണ്ടൻ പത്രങ്ങളെഴുതിയതത്രേ.\n'പഴയ ആളുകൾ പോലും എന്നെ മറന്നു. പക്ഷേ ഹിന്ദി സിനിമയും മുംബൈയുമാണ് എന്റെ ജീവിതം മാറ്റിമറിച്ചത്. പതിനൊന്നാം വയസ്സിൽ ഉമ്മ മരിച്ചു. ഉമ്മ നല്ല പാട്ടുകാരിയായിരുന്നു. ആഗ്രയിലായിരുന്നു ഞങ്ങളുടെ വീട്. ബാപ്പ അബ്ദുൽ ഹക്കീം സൈനിക ക്യാമ്പിലെ കോൺട്രാക്ടറായിരുന്നു. ഉമ്മയുടെ മരണശേഷം മുത്തശ്ശിയോടൊപ്പം അന്ന് പാക്കിസ്ഥാനിലെ അബോട്ടാബാദിലേക്ക് പോയി. വിഭജന ശേഷം ബന്ധുവായ ജ്യോതിയുടെ ഭർത്താവും പ്രമുഖ സിനിമാ പ്രവർത്തകനുമായ ജി.എം. ദുറാനി വഴിയാണ് മുംബൈയിലെത്തിയത്. ആദ്യ സിനിമാ ഷൂട്ട് - അന്ദാസ് - കാണാൻ പോയി. നിർമാതാവ് മെഹ്ബൂബ് ഖാൻ ആ സിനിമയിൽ നർഗീസിന്റെ ഉപനായികയായി അഭിനയിക്കാൻ ക്ഷണിച്ചെങ്കിലും നാണം കൊണ്ട് ഞാൻ മാറി നിന്നു...'\nജിദ്ദയിൽ ആതിഥേയയായ അസീസിയയിലെ നസീം ജിദ്ദ പോളിക്ലിനിക്കിലെ ഡോ. അംറീന്റെ വീട്ടിലിരുന്ന് നിമ്മിയെന്ന ഈ അഭിനേത്രി പതിറ്റാണ്ടുകൾക്ക് പിറകിലേക്ക് സഞ്ചരിക്കേ ഏറെ നേരം നിർന്നിമേഷയായി. ഓർമകളിൽ പരതുമ്പോഴും ആദ്യകാല നായകരേയും സംവിധായകരേയും ഓർക്കുമ്പോഴും ആ കണ്ണുകളിൽ നനവ് പടർന്നു.\nഅമർ, കുന്ദൻ, ബസന്ത് ബഹാർ, ഭായി ഭായി, മുഗൾ എ അഅ്‌സം തുടങ്ങി നൂറോളം സിനിമകളിൽ വേഷമിട്ട നിമ്മിയെത്തേടി നിരവധി ദേശീയ അന്തർദേശീയ പുരസ്‌കാരങ്ങളുമെത്തി. ആദ്യ നായകൻ പ്രേംനാഥിനെക്കുറിച്ച് പറയവേ അവർ വീണ്ടും മൗനിയായി. 1949 ൽ ആദ്യ സിനിമ - ബർസാത്ത്. അവസാന ചിത്രം മുഗൾ എ അഅ്‌സം. 1986 ൽ പൂർത്തിയാകാത്ത ഒരു ചിത്രം. ഇതോടെ 37 വർഷം നീണ്ട സിനിമാ ജീവിതത്തിന്റെ വെള്ളിവെളിച്ചത്തിൽ നിന്ന് അണിയറയിലേക്ക് പിൻവാങ്ങിയ മഹാപ്രതിഭ. ഒരു പക്ഷേ ഹിന്ദി സിനിമയിൽ ഇന്ന് നക്ഷത്ര ജ്വാലകളായി വെട്ടിത്തിളങ്ങുന്ന മഹാനടന്മാരും നടിമാരും പോലും ഓർക്കുന്നുണ്ടാവില്ല, സായംകാലത്തിലും കെട്ടുപോകാത്ത മഹാസ്മരണകൾ കാത്ത് വെച്ച ഈ പഴയകാല നായികയെ.\nസെക്രട്ടറിയോടും സഹായിയോടുമൊപ്പം ഉംറ നിർവഹിക്കാനെത്തിയ ഇവർ 22 ന് മുംബൈയിലേക്ക് തിരിച്ചുപോകും


പോലീസ് റിപ്പോർട്ട് ഞെട്ടിക്കുന്നത്; കെ എം ബഷീറിന്റെ ഫോൺ നഷ്ടപ്പെട്ടതിൽ അന്വേഷണം വേണം: സിറാജ് മാനേജ്‌മെന്റ് |\n18th August 2019 18th August 2019 MJnewsDesk0Comments\nഐഎഎസ് ഉദ്യോഗസ്ഥൻ ശ്രീറാം വെങ്കിട്ടരാമൻ ഓടിച്ച കാറിടിച്ച് മാധ്യമപ്രവർത്തകൻ കെ എം ബഷീർ കൊല്ലപ്പെട്ട സംഭവത്തിൽ പോലീസ് റിപ്പോർട്ട് തള്ളി സിറാജ് മാനേജ്‌മെന്റ്. പോലീസ് റിപ്പോർട്ട് ഞെട്ടിക്കുന്നതാണെന്ന് സിറാജ് മാനേജർ പ്രതികരിചച്ു.\nപോലീസ് വീഴ്ചകളെ വെള്ള പൂശുന്നതാണ് റിപ്പോർട്ട്. അപകടശേഷം കെ എം ബഷീറിന്റെ ഫോൺ കാണാതായത് ദുരൂഹമാണ്. ഫോൺ നഷ്ടമായി ഒരു മണിക്കൂറിന് ശേഷം ആരോ അത് ഉപയോഗിച്ചു. ഫോൺ കാണാതയ സംഭവത്തിൽ അന്വേഷണം വേണമെന്നും സിറാജ് മാനേജ്‌മെന്റ് ആവശ്യപ്പെട്ടു\nസിറാജ് പത്രത്തിന്റെ മാനേജരുടെ മൊഴി വൈകിയതാണ് രക്തപരിശോധന വൈകുന്നതിന് കാരണമായതെന്നാണ് അന്വേഷണ സംഘം കോടതിയെ അറിയിച്ചത്. മൊഴി നൽകാൻ വൈകിയതിനാൽ കേസ് രജിസ്റ്റർ ചെയ്യാൻ വൈകിയെന്നും റിപ്പോർട്ടിൽ പറയുന്നു.\n← സിപിഎം നേതൃയോഗങ്ങൾക്ക് ഇന്ന് തുടക്കം; സംസ്ഥാന സെക്രട്ടേറിയറ്റ് ചേരുന്നു\n24 മണിക്കൂർ സേവനം ഇനിയുണ്ടാകില്ല; എടിഎം ഇടപാടുകൾക്ക് സമയനിയന്ത്രണം →


ഹര്‍ത്താലിന് ഇനി കടകള് തുറക്കും | Shops to remain open on hartal days - Malayalam Oneindia\nഹര്‍ത്താലിന് ഇനി കടകള് തുറക്കും\nതൃശൂര്: സംസ്ഥാനത്ത് ഇനി ആഹ്വാനം ചെയ്യുന്ന ഏത് ഹര്‍ത്താലിനും കടകള് തുറക്കുമെന്ന് വ്യാപാരി വ്യവസായി ഏകോപന സമിതി പ്രഖ്യാപിച്ചു.\nഹര്‍ത്താല് അനുകൂലികള് അക്രമം കാട്ടുമ്പോള് സംഘടിതമായി നേരിടുമെന്ന് വ്യാപാരി വ്യവസായി ഏകോപന സമിതി ഭാരവാഹികള് വാര്‍ത്താസമ്മേളനത്തില് അറിയിച്ചു.\nഹര്‍ത്താല് ദിവസങ്ങളില് കടകള് തുറക്കാനുള്ള തീരുമാനം എല്ലാ രാഷ്ട്രീയപാര്‍ട്ടികളെയും അറിയിക്കും. ഹര്‍ത്താല് ദിവസങ്ങളില് വ്യത്യസ്ത സമയങ്ങളില് കടകള് തുറക്കുമ്പോള് ആക്രമിക്കപ്പെടാനുള്ള സാധ്യത കണക്കിലെടുത്ത് രാവിലെ പത്ത് മണിക്ക് ഒന്നിച്ചായിരിക്കും കടകള് തുറക്കുന്നത്.\nഹര്‍ത്താലിനുണ്ടാവുന്ന ആക്രമണങ്ങള് ഒഴിവാക്കാന് ഹര്‍ത്താല് ദിവസങ്ങളില് പ്രകടനം നിരോധിക്കണമെന്ന് വ്യാപാരി-വ്യവസായ ഏകോപന സമിതി ആവശ്യപ്പെട്ടു. ജീവനും സ്വത്തിനും പൊലീസിന്റെ സംരക്ഷണം തേടും.\nഹര്‍ത്താലിന് ആക്രമണം മൂലം നാശനഷ്ടമുണ്ടാകുന്നവര്‍ക്ക് സര്‍ക്കാര് നഷ്ടപരിഹാരം നല്‍കണമെന്ന് സമിതി ആവശ്യപ്പെട്ടു.


സുരക്ഷയെ കുറിച്ച് ആശങ്കയുണ്ടെന്ന് ആര്യൻ ഖാൻ കേസ് അന്വേഷിക്കുന്ന ഉദ്യോഗസ്ഥന്റെ ഭാര്യ | Southlive\nസുരക്ഷയെ കുറിച്ച് ആശങ്കയുണ്ടെന്ന് ആര്യൻ ഖാൻ കേസ് അന്വേഷിക്കുന്ന ഉദ്യോഗസ്ഥന്റെ ഭാര്യ\nSunday, 31st October 2021, 9:53 pm\nതന്റെ ഭർത്താവിന്റെയും കുടുംബത്തിന്റെയും സുരക്ഷ അപകടത്തിലാണെന്നും സുരക്ഷ നൽകണമെന്നും ആവശ്യപ്പെട്ട് സമീർ വാങ്കഡെയുടെ ഭാര്യ ക്രാന്തി റെഡ്കർ വാങ്കഡെ. ആര്യൻ ഖാൻ അറസ്റ്റിലായി ജാമ്യത്തിലിറങ്ങിയ ആഡംബര കപ്പലിലെ ലഹരിമരുന്ന് കേസ് അന്വേഷിക്കുന്ന നർക്കോട്ടിക് കൺട്രോൾ ബ്യൂറോ (എൻസിബി) മുംബൈ യൂണിറ്റിന്റെ സോണൽ ഡയറക്ടറാണ് സമീർ വാങ്കഡെ.\n“സമീർ വാങ്കഡെയുടെയും ഞങ്ങളുടെ കുടുംബാംഗങ്ങളുടെയും സുരക്ഷ അപകടത്തിലാണ്. കുറച്ച് ദിവസങ്ങൾക്ക് മുമ്പ് മൂന്ന് പേർ വീട്ടിൽ വന്ന് പരിശോധന നടത്തിയിരുന്നു. ഈ ആളുകൾ വളരെ അപകടകാരികളാണ്, അവർ എന്ത് ചെയ്യും എന്നതിനെ കുറിച്ച് ഒരു സൂചനയും ഇല്ല.” ക്രാന്തി റെഡ്കർ വാങ്കഡെ പറഞ്ഞതായി എ.എൻ.ഐ റിപ്പോർട്ട് ചെയ്തു.\nദേശീയ പട്ടികജാതി കമ്മീഷൻ വൈസ് ചെയർമാൻ അരുൺ ഹൽദാറും ലഹരിമരുന്ന് കേസിന്റെ അന്വേഷണ ചുമതലയുള്ള എൻസിബി ഓഫീസർ സമീർ വാങ്കഡെയുടെ വസതി സന്ദർശിച്ചിരുന്നു. യഥാർത്ഥ രേഖകൾ പരിശോധിക്കാനാണ് അരുൺ ഹൽദാർ വീട്ടിൽ എത്തിയതെന്ന് ക്രാന്തി റെഡ്കർ പറഞ്ഞു. ഇനി തങ്ങൾക്കെതിരെ ആരോപണം ഉന്നയിക്കുന്നവർക്കെതിരെ അന്വേഷണം നടത്തുമെന്നും അവർ പറഞ്ഞു.\n“ഞങ്ങൾ സിസിടിവി ദൃശ്യങ്ങൾ പൊലീസിന് നൽകും. കുടുംബത്തിന് സുരക്ഷ നൽകണം.” തന്റെ കുടുംബത്തിന്റെ സുരക്ഷയെ കുറിച്ച് സംസാരിച്ച സമീർ വാങ്കഡെയുടെ ഭാര്യ പറഞ്ഞു.\n“എന്റെ കുട്ടികൾ വളരെ ചെറുപ്പമാണ്, അവരുടെ സുരക്ഷ വളരെ പ്രധാനമാണ്. ഞങ്ങൾ വീട്ടിലില്ലാത്തപ്പോൾ അവരുടെ സുരക്ഷ ആരു നോക്കും?” ക്രാന്തി റെഡ്കർ ചോദിച്ചു.\nആഡംബര കപ്പലിലെ ലഹരിമരുന്ന് കേസിൽ സമീർ വാങ്കഡെ പക്ഷപാതം കാണിച്ചു എന്ന് നേരത്തെ മഹാരാഷ്ട്ര മന്ത്രി നവാബ് മാലിക് ആരോപിച്ചിരുന്നു. ഇതോടൊപ്പം, പണം തട്ടിയെടുക്കൽ പോലുള്ള ഗുരുതരമായ ആരോപണങ്ങളും ഉന്നയിക്കുകയും വാങ്കഡെയുടെ ജനന സർട്ടിഫിക്കറ്റ്, വിവാഹം എന്നിവയെ കുറിച്ച് ചോദ്യങ്ങൾ ഉന്നയിക്കുകയും ചെയ്തു.\nഒക്‌ടോബർ2നാണ് ഗോവയിലേക്ക് പോവുകയായിരുന്ന കോർഡേലിയ ക്രൂയിസ് കപ്പലിലെ ലഹരിമരുന്ന് പാർട്ടി എൻസിബി സംഘം റെയിഡ് ചെയ്തത്. കേസിൽ ബോളിവുഡ് നടൻ ഷാരൂഖ് ഖാന്റെ മകൻ ആര്യൻ ഖാൻ ഉൾപ്പെടെ 20 പേർ അറസ്റ്റിലായിരുന്നു.


എന്റെ വായനാലോകം: മണ്ഡോദരി റീലോഡഡ് --2\nമണ്ഡോദരി റീലോഡഡ് --2\nഅകാലത്തില് ദിവംഗതനായ ശ്രീ. കാവാലം കുഞ്ചുപിള്ള എഴുതിയ മണ്ഡോദരി എന്ന മനോഹര ദുഃഖകാവ്യമാണിത്. കവിതയോടുള്ള ഇഷ്ടം മൂത്ത് അത് സ്വയം ചൊല്ലി ആഡിയോ ഫയലാക്കുക എന്ന ക്രൂരകൃത്യം കൂടി ചെയ്‌തുകളഞ്ഞിട്ടുണ്ട്. ഒറ്റ ടേക്കില് യാതൊരു എഡിറ്റിംഗും ചെയ്യാതെ പോസ്‌റ്റുകയാണ്. മാന്യ വായനക്കാര് സദയം ക്ഷമിക്കണേ.\nകവി ഒരൊറ്റ പുസ്‌തകം മാത്രമേ പ്രസിദ്ധീകരിച്ചിട്ടുള്ളു. എല്ലാം മനോഹര കവിതകള്. ഭാഷയും കവിതാഭംഗിയുമെല്ലാമുണ്ട് ആ കവിതകളില്. ശ്രീ.കാവാലം നാരായണപ്പണിക്കരുടെ അവനവന് കടമ്പയില് ഒരു പ്രധാനവേഷവും അദ്ദേഹം അവതരിപ്പിച്ചിരുന്നു. വൈലോപ്പിള്ളിയുടെ അങ്കണത്തൈമാവിനും വയലാറിന്റെ അച്ഛനുറങ്ങുന്നു നിശ്ചലത്തിനും മധുസൂദനന് നായരുടെ പന്ത്രണ്ടു മക്കളിനുമൊപ്പം കവിതാമത്സരവേദികളില് നിറഞ്ഞുനിന്ന കവിതയായിരുന്നു മണ്ഡോദരി. അതു കേട്ടിട്ടുള്ളവര്‍ക്ക് എന്റെ പൊട്ടപ്പാരായണം വെറുപ്പുണ്ടാക്കാം. എങ്കിലും......\nശ്രീരാമനെപ്പറ്റി കവിയുടെ കാഴ്‌ച്ചപ്പാടല്ല എനിക്ക്. ജനങ്ങള് ആണ് രാജ്യത്തിന്റെ എല്ലാം എന്ന് കരുതിയിരുന്ന ആ ഭരണാധികാരിയെ എനിക്കിഷ്ടമാണ്. ഇങ്ങനെയൊരു കാഴ്‌ച്ചപ്പാടുണ്ടാക്കിത്തന്നത് ശ്രീ.കെ.സുരേന്ദ്രന്റെ സീതായനമാണ്. കമന്റുകള് ചിന്തിപ്പിക്കുന്നത് എന്ന പോസ്‌റ്റില് ഞാന് അതു പറഞ്ഞിട്ടുമുണ്ട്.\nപിന്നെ ഈ കവിത....മണ്ഡോദരിയെക്കുറിച്ചുള്ള ദുഃഖം, പദ്യത്തിന്റെ കാവ്യഭംഗി ഇതെല്ലാം ആണ് ഈ കവിത എനിക്കേറെ പ്രിയമുള്ളതാക്കിയത്.\nചേച്ചിപ്പെണ്ണ് ഈ കവിത പോസ്‌റ്റിയിട്ടുണ്ട്. അത് അപൂര്‍ണ്ണമാണ്. വിജയിച്ചതെല്ലാം റീലോഡു ചെയ്യുന്ന കാലമല്ലേ. :( അതുപോലെ ഇതും.\nഎഡിറ്റിംഗ് സൗകര്യാര്‍ത്ഥം 02 പോസ്‌റ്റുകളാക്കുന്നു. കവിത jpg ആയി ചേര്‍ക്കുന്നു. വൃത്തിയായി ടൈപ്പിയിട്ടും പോസ്‌റ്റുമ്പോള് വരികള് ശരിയാക്കാന് വലിയ ബുദ്ധിമുട്ട്. അതാണിങ്ങനെ.\nPosted by Sriletha Pillai at 4:33 PM\nSriletha Pillai February 12, 2010 at 4:36 PM\nവേണ്ടെന്റെ സ്വപ്‌നക്കുളിര്‍നിലാവില് പൂത്ത\nപാരിജാതത്തെ തിരിച്ചു തന്നാല് മതി.\nചേച്ചിപ്പെണ്ണ് February 16, 2010 at 9:27 AM\nayyo ithippo dogi kku full coconut kittayamaathiri ..\ni can't hear .. no speaker here....\nചേച്ചിപ്പെണ്ണ് February 16, 2010 at 10:45 AM\nand what's your openion about that great king asahusband ?\nseetha kurachukoodi neethi allenkil karuna arhichirunnille ?\nചേച്ചിപ്പെണ്ണ് February 16, 2010 at 10:49 AM\nmaithreyee ... enikku vayya ..\ngeethanjali innanu kandath ...\nwhere the .... awake\naa varikal !!!!!!!!!!! njan work cheyyunna comm science - labil ente cabinil njan frame cheythu vachittund!!!\nikkuri nee enikku mumbe parannnu !!!!!!\nചേച്ചിപ്പെണ്ണ് February 16, 2010 at 11:02 AM\npls give me ur mail id ..\nvayikkan 3-4 editorials ayachu tharam\nhop u will luv it..!!!!!!!!!!!!!!\nസാരമില്ല, എന്റെ മധുരശബ്ദം കേള്‍ക്കാന് തത്‌ക്കാലം യോഗമില്ലെന്നു കരുതുക. അല്ലങ്കില് ഒരു കവിതാപാരായണ കൊലപാതകം കേള്‍ക്കേണ്ട ദുര്യോഗമില്ലെന്നു സമാധാനിക്കാം.:( . കവിത ഇഷ്ടപ്പെടുന്ന ആളല്ലേ.ഭാഗം -1 വായിച്ചോളൂ മാഷേ..........\nശ്രീരാമന്-സീത.........അത് ബൃഹത് വിഷയമാണ്. ഇനിയൊരിക്കല് ഒരു പോസ്‌റ്റായിത്തന്നെ മറുപടി ഇടാം......\nഗീതാഞ്‌ജലിയില് ഞാന് വിട്ട ആ വരിയുടെ മലയാളം അറിയാമോ.ഏതോ ക്ലാസ്സിലെ പാഠപുസ്‌തകത്തിലുണ്ടെന്ന് സോമദാസന് സാര് പിന്നീട് പറഞ്ഞു.\nചേച്ചിപ്പെണ്ണ് February 16, 2010 at 12:59 PM\nmaid id ?


മലയാള ഐക്യവേദി: February 2014\n2014, ഫെബ്രുവരി 23, ഞായറാഴ്‌ച\nലോകമാതൃഭാഷാദിനമാചരിക്കുന്പോൾ - ഗീത\nലോകം മുഴുവൻ മാതൃഭാഷയ്‌ക്കായി സമർപ്പിച്ച ദിവസമാണ് ഫെബ്രുവരി 21. ലോകത്തിനാകെ ഒരേയൊരു മാതൃഭാഷ എന്നതല്ല സങ്കല്‌പം. ഓരോ ജനതയ്‌ക്കും അവർ ചിന്തിക്കുന്ന ഭാഷ ഉപയോഗിക്കുന്നതിനുള്ള മനുഷ്യാവകാശ പ്രഖ്യാപനമാണത്.\nബാബേൽ ഗോപുരം തകർക്കപ്പെട്ടതിന്റെ മാനുഷികമായ യുക്‌തിയും വ്യാഖ്യാനവുമാണത്. ലോക മാതൃഭാഷാദിനത്തിന്റെ പ്രാധാന്യം ചരിത്രപരമായി രൂപപ്പെട്ടതെങ്ങനെയെന്ന അനേ്വഷണം ഇവിടെ സംഗതമാണ്. പാകിസ്‌താൻ രൂപീകൃതമായപ്പോൾത്തന്നെ ഉർദു ഏക ഔദ്യോഗികഭാഷയായി പ്രഖ്യാപിച്ചു. തുടർന്ന് പാകിസ്‌താനിലെ പബ്ലിക് സർവീസ് കമ്മിഷൻ അംഗീകരിച്ച ഭാഷകളുടെ കൂട്ടത്തിൽനിന്ന് ബംഗാളിയെ നീക്കം ചെയ്‌തു. പാകിസ്‌താൻ സർക്കാറിന്റെ ഇത്തരത്തിലുള്ള ഭാഷാനയങ്ങൾക്കെതിരേ കലാപമാരംഭിച്ചത് കിഴക്കൻ പാക്കിസ്‌ഥാനിലെ ഡാക്ക സർവകലാശാലയിലെ വിദ്യാർഥികളായിരുന്നു. 1948 മാർച്ച് മുതൽതന്നെ അവർ സമരമാരംഭിച്ചിരുന്നു. തങ്ങൾ ചിന്തിക്കുകയും ആശയവിനിമയം നടത്തുകയും ചെയ്‌യുന്ന ബംഗാളിയെ പാകിസ്‌താനിലെ ഔദ്യോഗിക ഭാഷയാക്കണമെന്നതായിരുന്നു അവരുടെ ആവശ്യം.\nരാഷ്‌ട്ര രൂപീകരണത്തിൽ സ്വന്തം പ്രസക്‌തി തിരിച്ചറിഞ്ഞ വിദ്യാർഥി പ്രസ്‌ഥാനമെന്ന നിലയിൽ ഈ ഭാഷാവാദക്കാർ ചരിത്രത്തിൽ സ്വയം സ്‌ഥാനം പിടിച്ചവരാണ്. പാകിസ്‌താനിലെ സർക്കാർ ഇതംഗീകരിച്ചില്ല. എന്നു മാത്രമല്ല ബംഗാളി ഭാഷ സജീവമായ കിഴക്കൻ പാകിസ്‌താനിൽ ഉർദു മാത്രം മതിയെന്ന തീരുമാനം അവർ ആവർത്തിച്ചു. സ്വന്തമായ ലിപി പാരന്പര്യമുള്ള ബംഗാളി ഭാഷയെഴുതാൻ അറബി ലിപി ഉപയോഗിക്കണമെന്നു പോലും ഈ ഘട്ടത്തിൽ അവർ ശഠിച്ചു. ഇത് വലിയ പ്രതിരോധത്തിനിടയാക്കി.\n1952 ജനുവരി 30 ന് ഡാക്ക സർവകലാശാലയിലെ ലൈബ്രറി ഹാളിൽ ചേർന്ന സർവ കക്ഷി ആക്‌ഷൻ കമ്മിറ്റി ഫെബ്രു. 21 പ്രതിഷേധദിനമായി ആചരിക്കാൻ തീരുമാനിച്ചു. പാകിസ്‌താൻ സർക്കാറിനെ ഈ തീരുമാനം പ്രകോപിപ്പിച്ചതിൽ അദ്‌ഭുതപ്പെടാനില്ല. 1952 ഫെബ്രു 21 ന് ഡാക്ക സർവകലാശാലയിലും പരിസരത്തും പാകിസ്‌താൻ സർക്കാർ നിരോധനാജ്‌ഞ പ്രഖ്യാപിച്ചു. പോലീസ് സർവകലാശാല വളഞ്ഞു. പോലീസ് വലയം ഭേദിച്ച് കിഴക്കൻ പാകിസ്‌താനിലെ നിയമസഭാപരിസരത്തെത്തിയ വിദ്യാർഥികൾക്കു നേരെ വെടിവയ്‌പ്പുണ്ടായി.\nഅന്നും പിറ്റേന്നുമായി നടന്ന വെടിവയ്‌പ്പിൽ നിരവധിപേർ കൊല്ലപ്പെട്ടു. അനേകം പേർ ജയിലിലായി. ഭാഷയ്‌ക്കു വേണ്ടി ആദ്യമായി മരിച്ചുവീണ രക്‌തസാക്ഷികൾക്കായി അവർ വീണ മണ്ണിൽത്തന്നെ സ്‌മാരകമുയർത്താൻ ഡാക്ക സർവകലാശാലയിലെ വിദ്യാർഥികൾ തയാറായി. മൂന്നു ദിവസത്തിനുള്ളിൽ ഫെബ്രു. 24 ന് തന്നെ ഷഹീദ് സ്‌മൃതി സ്‌തംഭം എന്നാേലഖനം ചെയ്‌ത സ്‌മൃതി സ്‌തംഭം ഉയർത്തപ്പെട്ടു. എന്നാൽ ഫെബ്രു 26 ന് പോലീസ് ഈ സ്‌മാരകം നശിപ്പിച്ചു. ഭാഷയും ഭരണാധികാരവും നേർക്കുനേർ ഏറ്റുമുട്ടിയ ആദ്യത്തെ ചരിത്രസന്ദർഭമായി ഈ കലാപത്തെ വിലയിരുത്താം.\nഫെബ്രു 21 രക്‌തസാക്ഷി ദിനമായി ആചരിക്കാൻ ഡാക്ക വെടിവയ്‌പ്പിന്റെ ഒന്നാം വാർഷികത്തിൽ സർവകക്ഷി ഭാഷാസമര സമിതി തീരുമാനിച്ചു. മാതൃഭാഷാ സമരത്തിൽ ജയിലിലടക്കപ്പെട്ടവരെ തുറന്നു വിടാൻ അപ്പോഴും സർക്കാർ വിസമ്മതിച്ചു. മാത്രമല്ല, മാതൃഭാഷയായ ബംഗാളിക്കു വേണ്ടി വാദിക്കുന്നവരെ രാജ്യദ്രോഹികളായി അധികാരികൾ പ്രഖ്യാപിച്ചു. 1954 ഫെബ്രു 21 ന്റെ രക്‌തസാക്ഷി ദിനാചരണം വലിയ പ്രതിഷേധത്തിലും അറസ്‌റ്റിലുമാണവസാനിച്ചത്. ഇത് ഭാഷയ്‌ക്കെതിരേയുള്ള സർക്കാർ നടപടിയെന്നതിനപ്പുറം ഒരു ജനതയ്‌ക്കെതിരേ ഭരണാധികാരികൾ സ്വീകരിച്ച അക്രമാസക്‌തമായ നിലപാടായിരുന്നു എന്ന് വ്യക്‌തമാക്കിക്കൊണ്ട് 1954 ൽ നടന്ന പ്രവിശ്യാ തെരഞ്ഞെടുപ്പിൽ ബംഗാളി ഭാഷാസമരത്തെ പിന്തുണച്ച ഐക്യമുന്നണി അധികാരത്തിലെത്തി.\nആ സർക്കാരാണ് ബംഗാളി ഭാഷയ്‌ക്കു വേണ്ടി അക്കാദമി സ്‌ഥാപിക്കുന്നത്. 1956ൽ വീണ്ടും അതേ ഐക്യമുന്നണി തെരഞ്ഞെടുക്കപ്പെട്ടു. അവർ ഭാഷാരക്‌തസാക്ഷികൾക്ക് സ്‌മാരകമുണ്ടാക്കി. അതായത് ഒരു പതിറ്റാണ്ട് നീണ്ടുനിന്ന ഭാഷാസമരത്തിനൊടുവിൽ 1956 ഫെബ്രു 21 ന് പാകിസ്‌താനിലെ രണ്ടാമത്തെ ഔദ്യോഗികഭാഷയായി ബംഗാളി അംഗീകരിക്കപ്പെട്ടു. ഐക്യരാഷ്‌ട്ര സഭ 2000 ൽ ലോകമാതൃഭാഷാദിനമായി ഫെബ്രു. 21 നെ അംഗീകരിച്ചു. ഇത്രയും മഹത്തായ സമരപാരന്പര്യമുള്ള മാതൃഭാഷാദിനം ലോകമെന്പാടും സമുചിതമായി ആഘോഷിക്കുന്പോൾ മലയാളിയുടെ മനോഭാവത്തെ സ്വയം വിമർശനപരമായി പരിശോധിക്കേണ്ടതുണ്ട്. ഇതേ 1956 നവം ഒന്നിനാണ് മാതൃഭാഷാടിസ്‌ഥാനത്തിൽ കേരളം ഒരു സംസ്‌ഥാനമായി അംഗീകരിക്കപ്പെടുന്നത്. കേരളം മലയാളത്തോട് സ്വീകരിച്ച സമീപനമെന്തായിരുന്നു? 2013ൽ ഒരു മലയാളസർവകലാശാലയുണ്ടായതും മലയാളത്തിന് ക്ലാസിക്കൽ പദവി ലഭിച്ചതും ഭാഷാപണ്‌ഡിതന്മാർ എടുത്തുപറയുന്ന നേട്ടങ്ങളായേക്കാം. എന്നാൽ ഓരോ നിമിഷത്തിലും കേരളത്തിന്റെ തെക്കും വടക്കും നടുക്കും കൂണു പോലെ മുളച്ചു പൊന്തുന്ന അൺഎയ്‌ഡഡ് ഇംഗ്ലീഷ് മാധ്യമ വിദ്യാഭ്യാസ സ്‌ഥാപനങ്ങൾ എന്തിന്റെ തെളിവാണ് ? അവിടെ കോട്ടും ടൈയും ഷൂവുമിട്ട കുട്ടി സായ്‌പന്മാരും മദാമ്മക്കുട്ടികളും ഉല്‌പാദിപ്പിക്കപ്പെട്ടുകൊണ്ടേയിരിക്കുന്നു. ഇവർ മലയാളം പഠിക്കുന്നില്ല എന്നതുകൊണ്ടു തന്നെ കേരളത്തിന്റെ മണ്ണിനെയോ മനസിനെയോ ആകാശത്തെപ്പോലുമോ സ്‌പർശിക്കാൻ ഇവരുടെ മനസുകൾക്കാവില്ല.\nമസ്‌തിഷ്‌ക ചോർച്ചകൾക്കെതിരേ എത്ര ലക്ഷം നക്ഷത്രദീപങ്ങൾ ഉയർത്തിക്കാട്ടിയാലും ഇവർക്ക് കേരളത്തിലെ വായു ശ്വസിക്കാനോ കേരളത്തിനു വേണ്ടി ചിന്തിക്കാനോ സാധ്യമാകുകയില്ല തന്നെ. കാരണം മാന്യതയുടെയും അന്തസിന്റെയും മൂശ ഇംഗ്ലീഷിലാണ് വാർക്കപ്പെട്ടിരിക്കുന്നത്. അവന്റെ മലയാളം ഇംഗ്ലീഷിലാണ് ഉച്ചരിക്കപ്പെടുന്നത്. അവന്റെ ബാല്യകൗമാരങ്ങളും യൗവനവും ഇംഗ്ലീഷിലാണ് പുളയ്‌ക്കുന്നത്. ഈ വിദ്യാർഥികളുടെ രക്ഷിതാക്കളും ഇവരെ പഠിപ്പിക്കുന്ന അധ്യാപകരും വിദ്യാഭ്യാസ അവകാശ സംരംക്ഷണത്തിനായി ജാഥകൾ നടത്തുന്പോൾ അവരുയർത്തുന്ന മുദ്രാവാക്യങ്ങൾക്കർഥം ഇവിടം വിട്ടുപോയ ഇംഗ്ലീഷുകാരന് ഇവിടെ ജീവിക്കുന്ന മലയാളി ഇനിയും കപ്പം കൊടുക്കണമെന്നാണ്.\nമലയാളം പറഞ്ഞാൽ പിഴ ഈടാക്കുന്ന ഈ അധ്യാപകർ മലയാളിയുടെ നികുതി പിരിക്കുന്ന സർക്കാറിനോട് ഇംഗ്ലീഷിൽ ആവശ്യപ്പെട്ടുകൊണ്ടിരിക്കുന്നത് മലയാളത്തെ കൊന്ന് കുഴിച്ചു മൂടാനാണ്. എട്ടാം ക്ലാസുവരെ വിദ്യാഭ്യാസ മാധ്യമം മാതൃഭാഷയായിരിക്കണമെന്ന, ഇന്ത്യൻ സർക്കാർ പ്രഖ്യാപിച്ച വിദ്യാഭ്യാസ അവകാശനിയമത്തിലെ വകുപ്പിനെപ്പോലും അംഗീകരിക്കാനുള്ള ജനാധിപത്യബോധം ഇവർക്കില്ല. ഇവരെ തിരിച്ചറിയാനും പ്രതിരോധിക്കാനുമുള്ള ഇച്‌ഛാശക്‌തി കേരള സർക്കാർ കാണിച്ചില്ലെങ്കിൽ മലയാളി ഗതി മുട്ടിപ്പോകും. മലയാളിക്ക് ക്ലാസിക്കൽ പദവിയും മലയാളസർവകലാശാലയുമല്ല വേണ്ടത്, മലയാളമാണ് വേണ്ടത്.\nPosted by മലയാള ഐക്യവേദി at 10:25 PM3അഭിപ്രായങ്ങൾ:\nLabels: ഗീത, മംഗളം, ലേഖനം\nസത്യേന്ദ്രനാഥബോസും ലോകമാതൃഭാഷാദിനവും - പി. പവിത്രന്\nസ്വന്തം പ്രദേശത്തും സ്വന്തം ഭാഷയിലും ഊന്നിയാണ് ഒരാള് ലോകപൗരനാകുന്നതും ലോകശാസ്ത്രജ്ഞനാകുന്നതും എന്നതിന്റെ ഉദാഹരണമാണ് ബോസ് സത്യേന്ദ്രനാഥബോസ് ജവാഹര്‌ലാല് നെഹ്‌റുവിനൊപ്പം\nഇന്ന് ലോക മാതൃഭാഷാദിനം\nയൂറോപ്യന് ശാസ്ത്രജ്ഞരുടെയും ചിന്തകരുടെയും കൃതികള് ഇന്ത്യന്ഭാഷകളിലേക്ക് വിവര്ത്തനം ചെയ്യുന്നത് സര്വസാധാരണമാണ്. എന്നാല്, ഇന്ത്യന് ശാസ്ത്രജ്ഞരുടെ കൃതികള് യൂറോപ്യന്ഭാഷകളിലേക്ക് വിവര്ത്തനം ചെയ്യുന്നത് അത്ര സാധാരണമല്ല. 1924ല് ഒരു ഇന്ത്യന് ശാസ്ത്രജ്ഞന്റെ പ്രബന്ധം ജര്മന്ഭാഷയിലേക്ക് വിവര്ത്തനം ചെയ്യപ്പെട്ടു. വിവര്ത്തനംചെയ്തത് മറ്റാരുമല്ല, സാക്ഷാല് ആല്ബര്ട്ട് ഐന്‍സ്െറ്റെന്തന്നെ. വിവര്ത്തനം ചെയ്യപ്പെട്ട ശാസ്ത്രജ്ഞനാകട്ടെ, സത്യേന്ദ്രനാഥബോസും (18941974).\nക്വാണ്ടം മെക്കാനിക്‌സിലാണ് ബോസിന്റെ പ്രസിദ്ധമായ സംഭാവന. 2013ല് െനാേ\nബല് സമ്മാനം ലഭിച്ച, ദൈവകണമെന്ന് വിശേഷിപ്പിക്കപ്പെട്ട ഹിഗ്‌സ്‌ബോസോണ് എന്ന പേരില് മുദ്രിതമായത് സത്യേന്ദ്രനാഥബോസാണ്. ബോസിനെ മുന്നിര്ത്തി ബോസോണ് എന്ന പേര് നല്കിയതാകട്ടെ, മറ്റൊരു െനാേബല് സമ്മാനജേതാവായ പോള് ഡിറാക്കും. ബോസ്‌ഐന്‍സ്െറ്റെന് സ്റ്റാറ്റിസ്റ്റിക്‌സിലും ബോസ്‌ഐന്‍സ്െറ്റെന് ഘനീകരണത്തിലും വരുന്നതും സത്യേന്ദ്രനാഥബോസ് തന്നെ.\nസത്യേന്ദ്രനാഥബോസിനെ കല്ക്കത്ത പ്രസിഡന്‌സി കോളേജില് ഭൗതികശാസ്ത്രം പഠിപ്പിച്ചത് ജഗദീശ് ചന്ദ്രബോസും രസതന്ത്രം പഠിപ്പിച്ചത് പി.സി.റേയുമായിരുന്നു. മേഘനാഥ് സാഹ സഹപാഠിയായിരുന്നു. 1916ല് കല്ക്കത്ത സര്വകലാശാലയില് ആപേക്ഷികതാസിദ്ധാന്തത്തെ സംബന്ധിച്ച ഗവേഷണം ബോസ് ആരംഭിച്ചു. 1916'21 കാലത്ത് കല്ക്കത്ത സര്വകലാശാലയില് ഫിസിക്‌സ് അധ്യാപകനായി ജോലിചെയ്തു. തുടര്ന്ന് ധാക്ക സര്വകലാശാലയില് റീഡറായി ജോലിയില് പ്രവേശിച്ചു. ആ കാലത്താണ് മാക്‌സ് പ്ലാങ്കിന്റെ ക്വാണ്ടം വികിരണനിയമത്തെ മുന്നിര്ത്തി ആറ് പുറത്തിലുള്ള പ്രബന്ധം (പ്ലാങ്കിന്റെ നിയമവും പ്രകാശത്തിന്റെ ക്വാണ്ടവും) അദ്ദേഹം േേനര ആല്ബര്ട്ട് ഐന്‍സ്െറ്റെന് അയച്ചുകൊടുത്തത്. പ്രബന്ധത്തിന്റെ പ്രാധാന്യം കണക്കിലെടുത്ത് ഐന്‍സ്െറ്റെന്തന്നെ സ്വയം അത് ജര്മന് ഭാഷയിലേക്ക് വിവര്ത്തനംചെയ്ത് പ്രസിദ്ധമായ ശാസ്ത്രജേണലില് പ്രസിദ്ധീകരിക്കുകയായിരുന്നു. ക്വാണ്ടം സ്റ്റാറ്റിസ്റ്റിക്‌സിന് അടിത്തറയിടുകയായിരുന്നു ബോസ്. തന്റെ പ്രബന്ധംേേനര ഐന്‍സ്െറ്റെനുതന്നെ അയച്ചുകൊടുക്കാന് ബോസിനെ പ്രേരിപ്പിച്ചത് എന്താകാം? തന്റെ അധ്യാപകനായ ജഗദീശ് ചന്ദ്രബോസിനെപ്പോലുള്ളവര്ക്ക് ലണ്ടനിലെ റോയല് ഇന്സ്റ്റിറ്റിയൂട്ടില്‌നിന്ന് നേരിട്ട അനുഭവമാകാം കാരണമെന്ന് ഇ.സി.ജി. സുദര്ശന് സൂചിപ്പിക്കുന്നുണ്ട്. ജഗദീശ് ചന്ദ്രബോസ് വൈദ്യുത കാന്തിക തരംഗങ്ങളുടെ പരീക്ഷണവുമായി ബന്ധപ്പെട്ട ഉപകരണങ്ങള്ക്ക് രൂപംകൊടുക്കുകയും റോയല് ഇന്സ്റ്റിറ്റിയൂട്ടിന് മുമ്പില് പ്രദര്ശിപ്പിക്കുകയും ചെയ്തിട്ടും മാര്‌ക്കോണിക്ക് മുന്ഗണന കിട്ടുകയും അദ്ദേഹത്തിന് െനാേബല് സമ്മാനം ലഭിക്കുകയും ചെയ്തത് സുദര്ശന് എടുത്തുകാട്ടുന്നു.\nസത്യേന്ദ്രനാഥബോസിനെ വ്യത്യസ്തനാക്കുന്നത് മാതൃഭാഷയോടുള്ള അദ്ദേഹത്തിന്റെ സമീപനമാണ്. ബംഗാളിഭാഷ പഠനമാധ്യമമാക്കുന്നതിന് അദ്ദേഹം സര്വപ്രാധാന്യം നല്കി. പി.ജി. ക്ലാസുകളില് അദ്ദേഹം ബംഗാളി ഭാഷയിലാണ് ഭൗതികശാസ്ത്രം പഠിപ്പിച്ചത്. കല്ക്കത്ത സര്വകലാശാലയെക്കൊണ്ടും സര്ക്കാറിനെക്കൊണ്ടും ബംഗാളി പഠനമാധ്യമമായി അംഗീകരിപ്പിക്കാന് അക്കാലത്ത് അദ്ദേഹത്തിന് കഴിഞ്ഞു.\nശാസ്ത്രത്തോടുള്ള അദ്ദേഹത്തിന്റെ സമീപനത്തില് ഒരു സാംസ്‌കാരികഘടകംകൂടി ഉണ്ടായിരുന്നു. ശാസ്ത്രം സാര്വലൗകികമായിരിക്കെതന്നെ അതിലേക്കുള്ള വഴികള് പ്രാദേശികമായി ഭിന്നമാണെന്ന വീക്ഷണമാണ് അദ്ദേഹം സ്വീകരിച്ചത്. പ്രാദേശികമായ വസ്തുക്കളും പ്രാദേശികമായ സാങ്കേതികവിദ്യയും ഉപയോഗിച്ചുതന്നെ ഓരോ വിദ്യാര്ഥിയും സ്വന്തം പഠനോപകരണങ്ങളുണ്ടാക്കണമെന്ന കാര്യത്തില് അദ്ദേഹം നിര്ബന്ധംപിടിച്ചു. സര്വകലാശാലകള് നമ്മുടെ സാമൂഹിക ജീവിതത്തിന്റെ വിപുലനമാകണം. സ്വന്തം പ്രദേശത്തും സ്വന്തം ഭാഷയിലും ഊന്നിയാണ് ഒരാള് ലോകപൗരനാകുന്നതും ലോകശാസ്ത്രജ്ഞനാകുന്നതും എന്നതിന്റെ ഉദാഹരണമാണ് ബോസ്.\nഇംഗ്ലീഷിനെ ഒന്നാംഭാഷാസ്ഥാനത്തുനിന്ന് പുറത്താക്കുക എന്ന പേരില് 1962ല് ഹൈദരബാദില് നടന്ന സമ്മേളനത്തില് അദ്ദേഹം ചെയ്ത പ്രസംഗത്തിന്റെ തലക്കെട്ടുതന്നെ 'മാതൃഭാഷ' എന്നാണ്. ജപ്പാനിലെ ശാസ്ത്രപഠനരീതിയെക്കുറിച്ച് അദ്ദേഹം അതില് വിവരിക്കുന്നുണ്ട്. രണ്ടാം ലോകയുദ്ധത്തില് തരിപ്പണമായ ജപ്പാനെ ലോകശക്തിയാക്കി മാറ്റിയതില് മാതൃഭാഷാ പഠനമാധ്യമത്തിന് പ്രധാന പങ്കുണ്ട്. 'ശാസ്ത്രവും ആധുനികയുഗവും' എന്ന പേരില് അവിടെ താന് പങ്കെടുത്ത അന്താരാഷ്ട്ര സമ്മേളനത്തിന്റെ മാധ്യമം തന്നെ ജാപ്പനീസ് ഭാഷയായിരുന്നു എന്ന കാര്യം അദ്ദേഹം എടുത്തുപറയുന്നു. സങ്കീര്ണമായ ജാപ്പനീസ് ലിപി പഠിക്കാന്തന്നെ ആറുവര്ഷം വേണം. എങ്കിലും ജപ്പാനിലെ ശാസ്ത്രവും തത്ത്വചിന്തയും പ്രകാശിപ്പിക്കപ്പെടുന്നത് ആ ഭാഷയിലാണ്.\nമാതൃഭാഷയ്ക്കുവേണ്ടി വാദിച്ച സത്യേന്ദ്രനാഥബോസുമായി ലോക മാതൃഭാഷാദിനത്തിന് ബന്ധമുണ്ട്. ലോക മാതൃഭാഷാദിനത്തിലേക്ക് നയിച്ച ബംഗ്ലാദേശ് ഭാഷാസമരത്തിന്റെ ശില്പിയും മുന്നണിപ്പോരാളിയുമായി അറിയപ്പെടുന്ന അബുള് കാശെം (19201991) സത്യേന്ദ്രനാഥബോസിന്റെ ശിഷ്യനായിരുന്നു. കാശെമിന്റെ ബിരുദാനന്തര ബിരുദത്തിന്റെ മാര്ഗദര്ശിയും സത്യേന്ദ്രനാഥബോസായിരുന്നു.\nവിഭജനത്തിന്റെ തൊട്ടുമുമ്പ് ധാക്ക സര്വകലാശാലയില്‌നിന്ന് സത്യേന്ദ്രനാഥബോസ് ഉദ്യോഗം വിട്ടുവരുമ്പോഴാണ് കാശെം 1946ല് അവിടെ ഭൗതികശാസ്ത്രത്തിന്റെ ലക്ചററായി ചേരുന്നത്. ബോസിനെപ്പോലെതന്നെ സര്വകലാശാലയില് കാശെമും ഭൗതികശാസ്ത്രം ബംഗാളി ഭാഷാമാധ്യമത്തിലാണ് പഠിപ്പിച്ചത്. പാകി സ്താനിലെ രാഷ്ട്രഭാഷ ബംഗ്ലായോ ഉറുദുവോ എന്ന പേരില് ആ വര്ഷംതന്നെ കാശെം പ്രസിദ്ധീകരിച്ച പുസ്തകമാണ് മാതൃഭാഷാവബോധത്തെ മുന്നോട്ടുകൊണ്ടുപോകുന്നതില് വലിയ പങ്കുവഹിച്ചത്. ഭരണഭാഷയും കോടതിഭാഷയും വിദ്യാഭ്യാസ മാധ്യമവും മാതൃഭാഷയാകണമെന്ന ആവശ്യം ഉന്നയിച്ചു. ഇതിനായി കര്മസമിതി രൂപവത്കരിച്ചു.\nതുടര്ന്നുള്ള പ്രവര്ത്തനങ്ങളാണ് 1952 ഫിബ്രവരി 21ന് അനേകം പേരുടെ രക്തസാക്ഷിത്വത്തിലേക്ക് നയിച്ച ധാക്ക സര്വകലാശാലയിലെ വിദ്യാര്ഥിപ്രക്ഷോഭമായി വികസിച്ചത്. ബംഗാളിഭാഷയ്ക്കുവേണ്ടിയുള്ള മാതൃഭാഷാസ്‌നേഹികളുടെ ഈ രക്തസാക്ഷിത്വദിനമാണ് 2000 മുതല് ഐക്യരാഷ്ട്രസഭ ലോക മാതൃഭാഷാദിനമായി ആചരിക്കുന്നത്.\nമാതൃഭാഷയില് എല്ലാ വിഷയങ്ങളും പഠിപ്പിക്കുന്ന ഒരു സര്വകലാശാല എന്ന സങ്കല്പം സത്യേന്ദ്രനാഥബോസ് മുന്നോട്ടുവെച്ചിരുന്നു. ഇതിനുള്ള നടപടികളെടുക്കാന് അദ്ദേഹം യു.ജി.സി.യോട് അഭ്യര്ഥിക്കുകയും ചെയ്തു. അദ്ദേഹം ഗുരുവായി കരുതിയ ആല്ബര്ട്ട് ഐന്‍സ്െറ്റെനാണ് ഹീബ്രു സര്വകലാശാലയ്ക്കുവേണ്ടി രംഗത്തിറങ്ങിയത് എന്നുകൂടി ഓര്ക്കാം. നിര്ഭാഗ്യവശാല് മാതൃഭാഷാ സര്വകലാശാല സ്ഥാപിക്കണമെന്ന ആവശ്യം നമ്മുടെ നാട്ടില് സാഹിത്യലോകത്തുനിന്ന് മാത്രമാണ് ഉയര്ന്നുവന്നത്. അതിനാല്ത്തന്നെ നമ്മുടെ മലയാള സര്വകലാശാല ഭാഷാസാഹിത്യപണ്ഡിതരുടെ ഒരു ലോകം മാത്രമായി പരിമിതപ്പെട്ടിരിക്കുന്നു.\nശാസ്ത്രപഠനത്തിനും ഗവേഷണത്തിനുമുതകുന്ന എത്ര വിഭാഗങ്ങള് മലയാള സര്വകലാശാലയിലുണ്ടെന്നും സാഹിത്യേതര ലോകത്തുനിന്ന് എത്ര പേര് മലയാള സര്വകലാശാലയുടെ നയരൂപവത്കരണ സമിതികളിലുണ്ടെന്നുമുള്ള ചോദ്യംകൂടി ലോക മാതൃഭാഷാദിനത്തില് നമുക്കുന്നയിക്കാം. ബംഗാളിയില് ശാസ്ത്രജ്ഞരുള്‌പ്പെടെ നേതൃത്വം കൊടുത്ത ഭാഷാസമരത്തിന്റെ ഓര്മ പുതുക്കല് കൂടിയാണല്ലോ ഫിബ്രവരി 21 . മാതൃഭാഷാഭിമാനിയായ ഒരു ശാസ്ത്രജ്ഞന് മലയാള സര്വകലാശാലയുടെ പടികടന്ന് ചെല്ലാന് ഇനിയും എത്ര മാതൃഭാഷാദിനങ്ങള്കൂടി കടന്നുപോകണം?\nPosted by മലയാള ഐക്യവേദി at 9:30 PM2അഭിപ്രായങ്ങൾ:\nLabels: പി.പവിത്രന്, മാതൃഭാഷാദിനം, മാതൃഭൂമി, ലേഖനം\nസമഗ്ര മലയാള നിയമം നടപ്പിലാക്കുക\nPosted by മലയാള ഐക്യവേദി at 1:42 AM 1 അഭിപ്രായം:\nവിജ്ഞാനം ജനകീയമാക്കാന് - ഡോ. എ.എന്.പി. ഉമ്മര്‍കുട്ടി\nശാസ്ത്രസാങ്കേതിക പാരിസ്ഥിതിക വികസനത്തിനും പ്രോത്സാഹനത്തിനുമായി ഒരു പ്രത്യേക വകുപ്പും പിന്നീട് വകുപ്പിന്റെ കീഴില് അതേ പ്രവര്‍ത്തനങ്ങള് കൂടുതല് സ്വതന്ത്രമായി നിര്‍വഹിക്കാന് ഒരു കൗണ്‍സിലും രൂപവത്കരിച്ച ആദ്യ സംസ്ഥാനങ്ങളില് ഒന്നാണ് കേരളം. വകുപ്പ് രൂപവത്കൃതമായത് 1972-ലാണെങ്കിലും ഗട*ടഠ' (ഗവിമാമ ടറമറവ *്ുൃരഹാ ശ്ി ടരഹവൃരവ, ഠവരസൃ്ാ്ഷള് & 'ൃ്വഹി്ൃൗവൃറ) എന്ന അര്‍ധ സ്വതന്ത്ര കൗണ്‍സിലിന് രൂപംകൊടുത്തത് 2002-ലാണ്. കൗണ്‍സിലിന്റെ പ്രസിഡന്റ് മുഖ്യമന്ത്രിയാണ്.\nകൗണ്‍സിലിന്റെ പ്രവര്‍ത്തനങ്ങള്‍ക്ക് നേതൃത്വം കൊടുക്കുന്നത് വൈസ് പ്രസിഡന്റ് കൂടിയായ ചീഫ് എക്‌സിക്യൂട്ടീവ് ആണ്. ഇപ്പോഴത്തെ വൈസ് പ്രസിഡന്റ് ഡോ. രാജശേഖരന് പിള്ളയാണ്. മഹാത്മാഗാന്ധി യൂണിവേഴ്‌സിറ്റി വൈസ് ചാന്‍സലര്, നാഷണല് കൗണ്‍സില് ഫോര് അസസ്‌മെന്റ് ആന്‍ഡ് അക്രഡിറ്റേഷന്റെ ഡയറക്ടര്, യു.ജി.സി. ചെയര്‍മാന്, ഇന്ദിരാഗാന്ധി നാഷണല് ഓപ്പണ് യൂണിവേഴ്‌സിറ്റിയുടെ വി.സി. എന്നീ സ്ഥാനങ്ങള് നേരത്തേ വഹിച്ചിട്ടുള്ള ഡോ. രാജശേഖരന് പിള്ള പരിചയസമ്പന്നനായ ഒരു ഭരണാധികാരിയാണ്.\nസെസ്സ്, സി.ഡബ്ല്യു.ആര്.ഡി.എം., കെ.എഫ്.ആര്.ഐ., നാറ്റ്പാക് തുടങ്ങിയ നിരവധി ദേശീയ പ്രാധാന്യമുള്ള ഗവേഷണസ്ഥാപനങ്ങള് കൗണ്‍സിലിന്റെ കീഴില് പ്രവര്‍ത്തിക്കുന്നു. സംസ്ഥാനത്തിനും രാജ്യത്തിനും വിലയേറിയ സംഭാവനകള് ഈ ഗവേഷണസ്ഥാപനങ്ങള് നല്‍കിവരുന്നു.\nകൗണ്‍സിലിന്റെ വൈവിധ്യമാര്‍ന്ന പ്രവര്‍ത്തനങ്ങള് ജനങ്ങളിലെത്തിക്കാനും അതിന്റെ ഉദ്ദേശ്യലക്ഷ്യങ്ങള് സംസ്ഥാനത്ത് വ്യാപകമായി പ്രചരിപ്പിക്കാനുമായി ഓരോവര്‍ഷവും നടത്തപ്പെടുന്ന ഒരു ബൃഹത് സംഭവമാണ് കേരള ശാസ്ത്രകോണ്‍ഗ്രസ്. ഇന്ത്യന് സയന്‍സ് കോണ്‍ഗ്രസ്സിന്റെ മാതൃകയിലാണ് ഇത് സംഘടിപ്പിക്കുന്നത്. ഒരു നൂറ്റാണ്ടിലേറെ പഴക്കമുള്ള ഇന്ത്യന് സയന്‍സ് കോണ്‍ഗ്രസ് ഓരോവര്‍ഷവും ജനവരിയിലാണ് വാര്‍ഷികാഘോഷം നടത്തുന്നത്. രാജ്യത്തെ പ്രമുഖ ശാസ്ത്രജ്ഞന്മാരും ഗവേഷകരും ബുദ്ധിജീവികളും വിദ്യാര്‍ഥികളും സജീവമായി പങ്കെടുക്കുന്ന, ഏതാനും ദിവസം നീണ്ടുനില്‍ക്കുന്ന പ്രസ്തുത സമ്മേളനം ഒരു കീഴ്‌വഴക്കമെന്നോണം ഉദ്ഘാടനം ചെയ്യുന്നത് പ്രധാനമന്ത്രിയാണ്. ഇതേമാതൃകയില് കഴിഞ്ഞ ഏതാനും വര്‍ഷങ്ങളായി കേരള ശാസ്ത്രകോണ്‍ഗ്രസ് ഉദ്ഘാടനം ചെയ്യുന്നത് മുഖ്യമന്ത്രിയാണ്. ജനവരി 28-ന് ആരംഭിക്കുന്ന സമ്മേളനം ഏതാനും ദിവസം നീണ്ടുനില്‍ക്കും.\nകേരള സയന്‍സ് കോണ്‍ഗ്രസ് (കെ.എസ്.സി.) വാര്‍ഷികയോഗം കൂടുന്നത് വിവിധ ജില്ലകളിലാണെന്നത് വേറൊരു സവിശേഷതയാണ്. കൗണ്‍സിലിന്റെ സന്ദേശവും പ്രവര്‍ത്തനനേട്ടങ്ങളും സംസ്ഥാനത്തിന്റെ വിവിധഭാഗങ്ങളില് ഒരുപോലെ ലഭ്യമാക്കണം എന്ന ഉദ്ദേശ്യത്തോടെയാണ് വിവിധ നഗരങ്ങളില് വാര്‍ഷിക യോഗം നടത്തുന്നത്. അതുപോലെ, ഓരോ വര്‍ഷവും ഒരു നിശ്ചിത തീയതിയിലാണ് യോഗം ആരംഭിക്കുന്നത്- ജനവരി 28-ന്. ഓരോ വാര്‍ഷികയോഗത്തിലും ചര്‍ച്ചാവിധേയമാകുന്നത് മുന്‍കൂട്ടി തിരഞ്ഞെടുത്ത ഒരു പ്രത്യേകവിഷയമാണ്. 2014-ലെ കെ.എസ്.സി. സമ്മേളിക്കുന്നത് വയനാട് ജില്ലയിലാണ്. പൂക്കോട്ടെ കേരള വെറ്ററിനറി സയന്‍സ് യൂണിവേഴ്‌സിറ്റി ആതിഥ്യംവഹിക്കുന്ന ഈ മഹാസമ്മേളനം വയനാട്ടിലെത്തുന്നത് ആദ്യമാണ്. വയനാടിന്റെ തനിമയും സ്വന്തം സംഭാവനകളും പരിഗണിച്ച് ഈ വര്‍ഷം ചര്‍ച്ചാവിഷയമായി തിരഞ്ഞെടുത്തിരിക്കുന്നത് പാരമ്പര്യവിജ്ഞാനമാണ്.\nആവേശകരമായ പ്രതികരണവും പ്രോത്സാഹനവുമാണ് വയനാട് സമ്മേളനത്തിന് ലഭിച്ചിരിക്കുന്നത്. കൗണ്‍സിലിനെത്തന്നെ അദ്ഭുതപ്പെടുത്തിക്കൊണ്ട് 1800-ലേറെ പ്രബന്ധങ്ങളാണ് ഈ വിഷയത്തില് വിവിധ മേഖലകളിലായി ലഭിച്ചിട്ടുള്ളത്. ഇതില് തിരഞ്ഞെടുക്കപ്പെട്ടവ വിവിധ സെഷനുകളിലായി നാലു ദിവസങ്ങളില് അവതരിപ്പിക്കും. ഓരോ വര്‍ഷം ശാസ്ത്രകാരന്മാരില്‍നിന്നും പ്രത്യേകിച്ച് യുവശാസ്ത്രജ്ഞന്മാരില്‍നിന്നും ഗവേഷക വിദ്യാര്‍ഥികളില്‍നിന്നും കൗണ്‍സിലിന് ലഭിച്ചുകൊണ്ടിരിക്കുന്ന വര്‍ധമാനമായ സഹകരണവും പ്രോത്സാഹനവും കൗണ്‍സിലിന്റെ പ്രവര്‍ത്തനങ്ങള്‍ക്ക് ലഭിക്കുന്ന അംഗീകാരമാണ്.\nഇതിനുപുറമേ, രാജ്യത്തെ പ്രശസ്തരായ ശാസ്ത്രജ്ഞന്മാരെ സവിശേഷപ്രഭാഷണങ്ങള്‍ക്കായി ക്ഷണിക്കുന്നുണ്ട്. മണ്‍മറഞ്ഞ പ്രമുഖ മലയാളിശാസ്ത്രജ്ഞന്മാരുടെ സംഭാവനകള് ഉയര്‍ത്തിക്കാട്ടാന് അനുസ്മരണപ്രഭാഷണങ്ങളും സംഘടിപ്പിക്കപ്പെടുന്നുണ്ട്. ഇതും കൂടാതെ വൈകുന്നേരങ്ങളില് ജനപ്രിയഭാഷണങ്ങളും കലാപരിപാടികളും ആവിഷ്‌കരിച്ചിട്ടുണ്ട്.\nഈ വര്‍ഷം ആദ്യമായി മലയാളത്തിന് അര്‍ഹമായ പ്രാധാന്യവും നല്കിയിട്ടുണ്ട്. അവതരിപ്പിക്കപ്പെടുന്ന ഓരോ പ്രബന്ധത്തിന്റെയും ഒരു സംഗ്രഹം മലയാളത്തില് തയ്യാറാക്കി അയയ്ക്കാന് പ്രതിനിധികളെ അറിയിച്ചിട്ടുണ്ട്. ഈ നിബന്ധന ഇനിയങ്ങോട്ടുള്ള എല്ലാ സമ്മേളനങ്ങളിലും നിഷ്‌കര്‍ഷിക്കുന്നതാണ്.\nപഠന, ഗവേഷണങ്ങളില് കൈവരിച്ച കണ്ടെത്തലുകളുടെയും നേട്ടങ്ങളുടെയും ലളിതഭാഷയിലുള്ള സാരാംശം മലയാളവായനക്കാര്‍ക്ക്കൂടി ലഭ്യമാകണം എന്നതാണ് ഉദ്ദേശ്യം. ശാസ്ത്രമനഃസ്ഥിതിയും ശാസ്ത്രീയസമീപനവും ജനങ്ങളില് വ്യാപകമായി പ്രചരിക്കാന് ഈ നടപടി ആവശ്യമാണ്. അതുപോലെ, പരമ്പരാഗത വിജ്ഞാനത്തിന്റെ വിവിധ മേഖലകളില് തയ്യാറാക്കപ്പെട്ടിട്ടുള്ള മുഖ്യ പ്രബന്ധങ്ങളും മലയാളത്തിലും പ്രസിദ്ധീകരിക്കാന് കൗണ്‍സില് ഉദ്ദേശിക്കുന്നു.\nമുന് വി.സി.യാണ് ലേഖകന്)\nPosted by മലയാള ഐക്യവേദി at 1:35 AM അഭിപ്രായങ്ങളൊന്നുമില്ല:\nLabels: എ.എന്.പി. ഉമ്മര്‍കുട്ടി, മാതൃഭൂമി, ലേഖനം\nമലയാളം ഔദ്യോഗിക ഭാഷയാക്കാന് നിയമം നിര്‍മിക്കും-മുഖ്യമന്ത്രി\nതിരുവനന്തപുരം: മലയാളം ഔദ്യോഗിക ഭാഷയാക്കി നിയമനിര്‍മാണം നടത്തുമെന്ന് മുഖ്യമന്ത്രി ഉമ്മന്‍ചാണ്ടി നിയമസഭയില് പറഞ്ഞു. ഭരണതലം, വിദ്യാഭ്യാസം, കോടതി തുടങ്ങിയ മേഖലകളിലെല്ലാം മലയാളം ഔദ്യോഗിക ഭാഷയാക്കുകയാണ് ലക്ഷ്യം. നിയമത്തിന്റെ കരട് തയ്യാറായിട്ടുണ്ട്. വിവിധ വകുപ്പുകളുമായി ബന്ധപ്പെട്ട കാര്യമായതിനാല് കരട് നിയമത്തെക്കുറിച്ച് ഈ വകുപ്പുകളുമായി ചര്‍ച്ച നടത്തണം. തുടര്‍ന്ന് നിയമസഭയില് ബില് അവതരിപ്പിക്കും-മുഖ്യമന്ത്രി പറഞ്ഞു.\nപാലോട് രവിയുടെ ശ്രദ്ധക്ഷണിക്കല് പ്രമേയത്തിന് മറുപടി പറയുകയായിരുന്നു മുഖ്യമന്ത്രി. നമുക്ക് ഭാഷാഭ്രാന്തില്ലെങ്കിലും ഭാഷയെ സ്‌നേഹിക്കുന്നവരാണ് മലയാളികളെന്ന് അദ്ദേഹം പറഞ്ഞു. മലയാളം സര്‍വകലാശാല ഒന്നാംഭാഷ മലയാളമാക്കല്, മലയാളം നിര്‍ബന്ധിത ഭാഷയാക്കല് തുടങ്ങിയ നിയമങ്ങളൊക്കെ കൊണ്ടുവന്നു. ഇതിനൊപ്പം ഭാഷാന്യൂനപക്ഷങ്ങളുടെ ബൂദ്ധിമുട്ടുകള് പരിഹരിച്ചിട്ടുമുണ്ട്.\nപൊതുഭരണം, നിയമം, ആഭ്യന്തരം, ഔദ്യോഗികഭാഷ, വിദ്യാഭ്യാസം, സാംസ്‌കാരികം തുടങ്ങിയ വകുപ്പുകളുമായി ബന്ധപ്പെട്ടതാണ് ഔദ്യോഗിക ഭാഷാകാര്യം. ഈ വകുപ്പുകളുമായി ഉടന് ചര്‍ച്ച നടത്തുമെന്നും മുഖ്യമന്ത്രി പറഞ്ഞു.\nഅധ്യാപകര്‍ക്ക് സര്‍ക്കാര് നിര്‍ദേശിക്കുന്ന സേവന, വേതന വ്യവസ്ഥകള് നടപ്പാക്കുമെന്നും പുതുതായി അംഗീകാരം നല്‍കുന്ന എല്ലാ അണ് എയ്ഡഡ് സ്‌കൂളുകളുമായും കരാറിലേര്‍പ്പെടുന്നുണ്ടെന്നും മന്ത്രി പി. കെ. അബ്ദുറബ് പറഞ്ഞു. ഇക്കാര്യം നിര്‍ദേശിക്കുന്ന കോടതിയുത്തരവുമുണ്ട്. എന്നാല് എല്ലാ മാനേജ്‌മെന്റുകളും ഇതനുസരിച്ച് പ്രവര്‍ത്തിക്കുന്നില്ല. പരാതി ലഭിച്ചാല് വിദ്യാഭ്യാസ വകുപ്പിലെ ഉദ്യോഗസ്ഥര്‍ക്ക് ഇടപെടാനും പരിശോധിക്കാനും കഴിയും. എന്നാല് ഈ മേഖലയില് നിന്ന് പരാതി ലഭിക്കുന്നില്ലെന്നതാണ് സത്യം. പി. ശ്രീരാമകൃഷ്ണന്റെ ശ്രദ്ധക്ഷണിക്കല് പ്രമേയത്തിന് മറുപടിയായി മന്ത്രി പറഞ്ഞു.\nമറ്റ് സംസ്ഥാനങ്ങളില് വിമുക്തഭടന്മാര് അനുഭവിക്കുന്ന എല്ലാ ആനുകൂല്യങ്ങളും കേരളത്തിലും നല്‍കുമെന്ന് മുഖ്യമന്ത്രി ഉമ്മന്‍ചാണ്ടി പറഞ്ഞു. ഇവിടെ കുറവുണ്ടായിരുന്ന പല ആനുകൂല്യങ്ങളും നല്‍കി. ഇനിയുള്ളതും നല്‍കും. കേന്ദ്ര സര്‍ക്കാര് വിമുക്തഭടന്മാരുടെ ക്ഷേമത്തിനായി തുടങ്ങുന്ന പ്രവര്‍ത്തനങ്ങള്‍ക്ക് സ്ഥലം ലഭ്യമാക്കുമെന്നും തേറമ്പില് രാമകൃഷ്ണന്റെ സബ്മിഷന് മറുപടിയായി അദ്ദേഹം പറഞ്ഞു.\nവിവാഹമടക്കം പല ചടങ്ങുകളുമായും ബന്ധപ്പെട്ട ധൂര്‍ത്ത് അവസാനിപ്പിക്കാന് നിയമനിര്‍മാണം സര്‍ക്കാരിന്റെ പരിഗണനയിലുണ്ടെന്ന് മന്ത്രി എം.കെ. മുനീര് പറഞ്ഞു. നിയമനിര്‍മാണത്തിന് മുമ്പ് മതമേലധ്യക്ഷന്മാര്, രാഷ്ട്രീയ, സാമൂഹ്യ നേതാക്കന്മാര് എന്നിവരുടെയൊക്കെ യോഗം സര്‍ക്കാര് വിളിച്ചുചേര്‍ത്ത് ഇക്കാര്യത്തില് ബോധവത്കരണത്തിനുള്ള നടപടികള് ആലോചിക്കും. നിയമനിര്‍മാണത്തെ കോടതി എങ്ങനെ കാണുമെന്നതും ആലോചിക്കണം. പൗരന്റെ മൗലികാവകാശത്തിന്മേലുള്ള കടന്നുകയറ്റമായി ഇത്തരം നിയന്ത്രണങ്ങള് വ്യാഖ്യാനിക്കപ്പെട്ടേക്കാം. പാകിസ്താനിലെ പഞ്ചാബില് ആര്‍ഭാടവിവാഹങ്ങള്‍ക്ക് നിയന്ത്രണം ഏര്‍പ്പെടുത്തുന്ന നിയമം ഉണ്ടെന്നും സി.പി. മുഹമ്മദിന്റെ സബ്മിഷന് മറുപടിയായി മന്ത്രി പറഞ്ഞു.\nദേശീയപാത വികസനത്തിന് ഭൂമി നഷ്ടപ്പെടുന്നവര്‍ക്കായി മെച്ചപ്പെട്ട പാക്കേജ് തന്നെയായിരിക്കും നടപ്പാക്കുകയെന്ന് മന്ത്രി വി.കെ. ഇബ്രാഹിംകുഞ്ഞ് പറഞ്ഞു. സംസ്ഥാന സര്‍ക്കാര് പ്രഖ്യാപിച്ച പാക്കേജിന് അനുസൃതമായി നഷ്ടപരിഹാരം നല്‍കണമെന്ന് കേന്ദ്രത്തോട് ആവശ്യപ്പെട്ടു. കേന്ദ്രം പ്രഖ്യാപിച്ച പാക്കേജാണെങ്കിലും മെച്ചപ്പെട്ട തുകയായിരിക്കും ലഭിക്കുക. കെ.ടി. ജലീലിന്റെ സബ്മിഷന് മറുപടി പറയുകയായിരുന്നു മന്ത്രി. വിത്തുതേങ്ങയുടെ സംഭരണവില 32 രൂപയാക്കുന്ന കാര്യം സര്‍ക്കാരിന്റെ പരിഗണനയിലാണെന്ന് ഇ.കെ. വിജയന്റെ സബ്മിഷന് മറുപടിയായി മന്ത്രി കെ.പി. മോഹനന് പറഞ്ഞു.\nLabels: ഭാഷാനിയമം, മാതൃഭൂമി, വാര്‍ത്ത\nസത്യേന്ദ്രനാഥബോസും ലോകമാതൃഭാഷാദിനവും - പി. പവിത്രന...\nവിജ്ഞാനം ജനകീയമാക്കാന് - ഡോ. എ.എന്.പി. ഉമ്മര്‍കു...\nമലയാളം ഔദ്യോഗിക ഭാഷയാക്കാന് നിയമം നിര്‍മിക്കും-മ...


സാനിറ്റൈസര് ദേഹത്ത് വീണതിന് പിന്നാലെ തീപ്പിടുത്തം; മദ്ധ്യവയസ്‌കന് ആശുപത്രിയില് | man sets himself on fire while cleaning household items with alcohol sanitiser\nTrivandrum, First Published 30, Mar 2020, 11:27 PM\nഅടുക്കളയില് ഭാര്യം പാചകം ചെയ്തുകൊണ്ടിരിക്കെ അതിനടുത്ത് നിന്നായിരുന്നു ഇദ്ദേഹം സാനിറ്റൈസര് ഉപയോഗിച്ച് സാധനങ്ങള് വൃത്തിയാക്കിക്കൊണ്ടിരുന്നത്. ഇതിനിടെ കയ്യില് നിന്ന് കുപ്പി മറിഞ്ഞ് സാനിറ്റൈസര് ദേഹത്തേക്ക് വീഴുകയായിരുന്നു. ഉടന് തന്നെ ഗ്യാസടുപ്പില് നിന്ന് വസ്ത്രത്തിലേക്ക് തീ പടരുകയും ചെയ്തു\nകൊറോണ വൈറസ് പകരുന്നത് തടയാന് പ്രതിരോധ മാര്‍ഗമെന്നോണം നമ്മള് ഉപയോഗിക്കുന്ന ഒന്നാണ് ആല്‍ക്കഹോള് അടങ്ങിയ ഹാന്‍ഡ് സാനിറ്റൈസര്. കൈകള് അണുവിമുക്തമാക്കാനാണ് ഇത് ഉപയോഗിക്കുന്നത്. അതിനൊപ്പം തന്നെ നമ്മള് നിരന്തരം ഉപയോഗിക്കുന്ന മൊബൈല് ഫോണ്, വാലറ്റ് തുടങ്ങിയവയും ഇടവിട്ട് സാനിറ്റൈസ് ചെയ്യണമെന്ന് ആരോഗ്യപ്രവര്‍ത്തകരുടെ നിര്‍ദേശമുണ്ടായിരുന്നു.\nഅതേസമയം തന്നെ സാനിറ്റൈസര് ഉപയോഗിക്കുമ്പോള് ഏറെ ശ്രദ്ധിക്കണമെന്നും അല്ലാത്ത പക്ഷം ഇത് അപകടങ്ങള്‍ക്ക് ഇടയാക്കുമെന്നും വിദഗ്ധര് സൂചിപ്പിച്ചിരുന്നു. അത്തരമൊരു അപകടമാണ് ഹരിയാനയില് നിന്ന് ഇപ്പോള് റിപ്പോര്‍ട്ട് ചെയ്തിരിക്കുന്നത്.\nഫോണും താക്കോല്‍ക്കൂട്ടവും പോലുള്ള സാധനങ്ങള് സാനിറ്റൈസ് ചെയ്യുന്നതിനിടെ സാനിറ്റൈസര് ദേഹത്തേക്ക് മറിഞ്ഞതിന് പിന്നാലെ തീ പടര്‍ന്ന് നാല്‍പത്തിനാലുകാരന് പൊള്ളലേറ്റുവെന്നാണ് ഈ വാര്‍ത്ത. ഹരിയാനയിലെ രിവാരിയിലാണ് സംഭവം നടന്നിരിക്കുന്നത്.\nഅടുക്കളയില് ഭാര്യം പാചകം ചെയ്തുകൊണ്ടിരിക്കെ അതിനടുത്ത് നിന്നായിരുന്നു ഇദ്ദേഹം സാനിറ്റൈസര് ഉപയോഗിച്ച് സാധനങ്ങള് വൃത്തിയാക്കിക്കൊണ്ടിരുന്നത്. ഇതിനിടെ കയ്യില് നിന്ന് കുപ്പി മറിഞ്ഞ് സാനിറ്റൈസര് ദേഹത്തേക്ക് വീഴുകയായിരുന്നു. ഉടന് തന്നെ ഗ്യാസടുപ്പില് നിന്ന് വസ്ത്രത്തിലേക്ക് തീ പടരുകയും ചെയ്തു. ഏതാണ്ട് 35 ശതമാനം പൊള്ളലേറ്റിട്ടുണ്ടെന്നാണ് ഇദ്ദേഹം ചികിത്സയിലുള്ള, ദില്ലിയിലെ സര് ഗംഗ രാം ആശുപത്രിയില് നിന്നുള്ള റിപ്പോര്‍ട്ട്.\nമുഖത്തും കഴുത്തിലും നെഞ്ചിലും വയറിലും ഇരുകൈകളും പൊള്ളലേറ്റിട്ടുണ്ട്. എങ്കിലും അപകടനില തരണം ചെയ്തതായി ഡോക്ടര്‍മാര് അറിയിക്കുന്നു.\nആല്‍ക്കഹോള് അടങ്ങിയ സാനിറ്റൈസര് ഉപയോഗിക്കുമ്പോള്...\nഹാന്‍ഡ് സാനിറ്റൈസര് അണുവിമുക്തമാക്കാനുപയോഗിക്കുന്ന ലായനിയാണെങ്കില് കൂടി അതിനെ ഒരിക്കലും ഒരു മരുന്നായോ, അല്ലെങ്കില് അത്തരത്തില് എപ്പോഴും സുരക്ഷിതമായി കരുതാവുന്ന ഒന്നായോ കണക്കാക്കരുതെന്നാണ് വിദഗ്ധര് ചൂണ്ടിക്കാട്ടുന്നത്. എന്നാല് ഇപ്പോഴും നിരുത്തരവാദപരമായി ഇത് ഉപയോഗിക്കുന്നവര് ഏറെയാണ്.\nചെറിയൊരു കുപ്പി സാനിറ്റൈസറാണെങ്കില് പോലും അതില് 'ഈഥൈല് ആല്‍ക്കഹോള്' അളവ് വളരെ കൂടുതലായിരിക്കും. രണ്ട് ഔണ്‍സ് ബോട്ടിലിലാണെങ്കില് ശരാശരി 62 ശതമാനം 'ഈഥൈല് ആല്‍ക്കഹോള്' അടങ്ങിയിരിക്കും. നമ്മളെ അപകടപ്പെടുത്താന് ഇത്രയും തന്നെ വേണമെന്നില്ല. ചെറിയ ഡോസ് ആണെങ്കില് പോലും അത് ഉള്ളിലേക്ക് ചെന്നാല് ഗുരുതരമായ പ്രശ്‌നമാണ്.\nകടുത്ത തലകറക്കം മുതല് തലച്ചോറിന് പ്രശ്‌നം വരെ സംഭവിച്ചേക്കാവുന്ന അവസ്ഥകളുണ്ടായേക്കാം. പ്രത്യേകിച്ച് കുട്ടികളുടെ കാര്യത്തിലാണ് ഇത് തീര്‍ച്ചയായും ശ്രദ്ധിക്കേണ്ടത്. അപൂര്‍വ്വം കേസുകളില് മരണം വരെ ഇതുമൂലം സംഭവിച്ചേക്കാമെന്ന് ഡോക്ടര്‍മാര് വ്യക്തമാക്കുന്നു.\nഅതുപോലെ ശ്രദ്ധിക്കേണ്ട മറ്റൊരപകടമാണ് ആല്‍ക്കഹോളടങ്ങിയ സാനിറ്റൈസര് മൂലമുണ്ടാകുന്ന തീപിടുത്തം. നേരത്തേ സൂചിപ്പിച്ച സംഭവത്തില് നടന്നതും ഇതുതന്നെ. നിര്‍ബന്ധമായും തീ കത്തുന്നിടത്ത് നിന്ന് സാനിറ്റൈസര് ഉപയോഗിക്കുകയോ അത് സൂക്ഷിക്കുകയോ ചെയ്യരുത്. അടുക്കളയില് സാനിറ്റൈസര് സൂക്ഷിക്കുകയോ അവിടെ വച്ച് ഉപയോഗിക്കുകയോ ചെയ്യരുത്. വളരെ പെട്ടെന്ന് തന്നെ തീ കത്തിപ്പിടിക്കാന് ഇത് ഇടയാക്കും. അനിയന്ത്രിതമായി തീ പടരുന്നതോടെ അപകടത്തിന്റെ തീവ്രതയും വലിയ തോതില് വര്‍ധിക്കാം.\nസാനിറ്റൈസറിന്റെ ഒഴിഞ്ഞ കുപ്പിയും കത്തിക്കാന് വേണ്ടി എടുത്ത് വയക്കരുത്. അതിനകത്ത് ലായനിയുടെ അംശങ്ങള് കിടപ്പുണ്ടായിരിക്കും. അതും തീ കത്തിപ്പിടിക്കാന് കാരണമാകും. ഉപയോഗത്തിന് ശേഷം ധാരാളം തണുത്ത വെള്ളമൊഴിച്ച് പല വട്ടം കുപ്പി കഴുകിയെടുക്കണം. തുടര്‍ന്ന് റീസൈക്കിള് ചെയ്യാനുള്ള പ്ലാസ്റ്റിക്കിന്റെ കൂട്ടത്തിലേക്ക് മാറ്റുന്നതാണ് നല്ലത്. നന്നായി കഴുകിയെടുത്ത കുപ്പി പിന്നീട് കത്തിക്കാവുന്നതാണ്. എങ്കില് പോലും പരമാവധി ഇത് ചെയ്യാതിരിക്കാന് ശ്രമിക്കാം.\nഅതിനാല് സാനിറ്റൈസര് ഉപയോഗിക്കും മുമ്പ് അതിന്മേല് എഴുതിയിരിക്കുന്ന നിര്‍ദേശങ്ങള് കൃത്യമായി വായിക്കുക. അതനുസരിച്ച് മാത്രം സൂക്ഷിക്കുക. അതുപോലെ ലോകാരോഗ്യ സംഘടനയുള്‍പ്പെടെ സാനിറ്റൈസര് ഉപയോഗിക്കുമ്പോള് ശ്രദ്ധിക്കേണ്ട കാര്യങ്ങളെ കുറിച്ച് പല അംഗീകൃത സംഘടനകളും ഗൈഡ്‌ലൈനുകളിറക്കിയിട്ടുണ്ട്. അവയും വായിച്ച് മനസിലാക്കാവുന്നതാണ്.\nLast Updated 30, Mar 2020, 11:27 PM\nTreatment for Burning\nഭർത്താവിന്റെ നിറവയറിൽ ചുംബിച്ച് ഭാര്യ, ട്രാൻസ്ജെൻഡർ ദമ്പതികൾക്ക് പിറക്കാൻ പോകുന്നത് ആൺ കുഞ്ഞ്


ഈ മാസം പതിനെട്ടിന് സംസ്ഥാനത്ത് മോട്ടോര് വാഹന പണിമുടക്ക് | www.vyganews.com\nഈ മാസം പതിനെട്ടിന് സംസ്ഥാനത്ത് മോട്ടോര് വാഹന പണിമുടക്ക്\nതിരുവനന്തപുരം: സംസ്ഥാനത്ത് വരുന്ന ചൊവ്വാഴ്ച മോട്ടോര് വാഹന പണിമുടക്ക്. ഓട്ടോറിക്ഷ ഒഴികെയുള്ള വാഹനങ്ങളില് ജിപിഎസ് ഘടിപ്പിക്കുന്നത് നിര്‍ബ...\nതിരുവനന്തപുരം: സംസ്ഥാനത്ത് വരുന്ന ചൊവ്വാഴ്ച മോട്ടോര് വാഹന പണിമുടക്ക്. ഓട്ടോറിക്ഷ ഒഴികെയുള്ള വാഹനങ്ങളില് ജിപിഎസ് ഘടിപ്പിക്കുന്നത് നിര്‍ബന്ധമാക്കിയതില് പ്രതിഷേധിച്ചാണ് പണിമുടക്ക്. ഇന്ന് തൃശൂരില് ചേര്‍ന്ന മോട്ടോര് വാഹന സംരക്ഷണസമിതി യോഗത്തിലാണ് തീരുമാനമുണ്ടായത്.\nബസ്, ഓട്ടോ, ലോറി, ടാക്‌സി എന്നീ വാഹനങ്ങള് പണിമുടക്കില് പങ്കെടുക്കുമെന്ന് മോട്ടോര് വാഹന സംരക്ഷണസമിതി നേതാക്കള് വ്യക്തമാക്കി. ഈ മാസം ഒന്നു മുതലാണ് വാഹനങ്ങളില് ജിപിഎസ് ഘടിപ്പിക്കുന്നത് നിര്‍ബന്ധമാക്കിയത്.\nKeywords: Strike, Tuesday, GPS\nwww.vyganews.com: ഈ മാസം പതിനെട്ടിന് സംസ്ഥാനത്ത് മോട്ടോര് വാഹന പണിമുടക്ക്


Lock down | രാത്രിയോടെ എറണാകുളം അതിര്‍ത്തി അടയ്ക്കും; നിയമ ലംഘകർക്കെതിരേ കേസെടുക്കുമെന്ന് കമ്മിഷണർ – News18 Malayalam\nLock down | രാത്രിയോടെ എറണാകുളം അതിര്‍ത്തി അടയ്ക്കും; നിയമ ലംഘകർക്കെതിരേ കേസെടുക്കുമെന്ന് കമ്മിഷണർ\nജില്ലാ അതിർത്തി കടന്നു വരുന്നവരെ പരിശോധിച്ചതിന് ശേഷം മാത്രമേ കടത്തി വിടുകയുള്ളൂ. സർക്കാർ മാർഗനിർദ്ദേശത്തിൽ നൽകിയിരിക്കുന്ന അവശ്യ സർവീസുകൾക്ക് മാത്രമായിരിക്കും യാത്രാ അനുമതി നൽകുക.\nLast Updated : May 07, 2021, 13:39 IST\nകൊച്ചി: നാളെ മുതൽ സംസ്ഥാനത്ത് ലോക്ക്ഡൗൺ പ്രഖ്യാപിച്ച സാഹചര്യത്തിൽ എറണകുളത്ത് അതിർത്തികൾ പൂർണമായും ഇന്നു രാത്രിയോടെ അടയ്ക്കുമെന്ന് കമ്മിഷണർ സി.എച്ച്. നാഗരാജു. ജില്ലാ അതിർത്തികൾ ബാരിക്കേഡുകൾ കൊണ്ടാണ് അടയ്ക്കുന്നത്. അനാവശ്യയാത്ര നടത്തുന്നവർക്കെതിരേ കർശന നടപടി സ്വീകരിക്കുമെന്നും വ്യക്തമാക്കി. കണ്ടെയ്ൻമെന്റ് സോണുകളായ പ്രദേശങ്ങളിൽ കടുത്ത നിയന്ത്രണമുണ്ടാകുമെന്ന് ആലുവ റൂറൽ എസ്പി കെ.കാർത്തിക് വ്യക്തമാക്കി.\nജില്ലാ അതിർത്തി കടന്നു വരുന്നവരെ പരിശോധിച്ചതിന് ശേഷം മാത്രമേ കടത്തി വിടുകയുള്ളൂ. സർക്കാർ മാർഗനിർദ്ദേശത്തിൽ നൽകിയിരിക്കുന്ന അവശ്യ സർവീസുകൾക്ക് മാത്രമായിരിക്കും യാത്രാ അനുമതി നൽകുക. അല്ലാതെയുള്ള നിയമലംഘകർക്കെതിരേ കേസെടുക്കുമെന്നും കമ്മിഷണർ പറഞ്ഞു.\nജില്ലയിൽ കോവിഡ് ബാധിതരുടെ എണ്ണം 60,000 കടന്നു. ടെസ്റ്റ് പോസിറ്റിവിറ്റി നിരക്ക് 25 ശതമാനത്തിലധികമുള്ള 74 പഞ്ചായത്തുകളിൽ ലോക്‌ഡൗണിനു സമാന നിയന്ത്രണങ്ങൾ നിലവിൽ വന്നു. കോവിഡ് രോഗികളുടെ എണ്ണം വൻതോതിൽ ഉയർന്നതോടെ ജില്ലയിൽ താഴേത്തട്ടിലുള്ള ചികിത്സയ്ക്ക് ഊന്നൽ നൽകാനും തീരുമാനമായി.\nകോവിഡ് പോസിറ്റീവായി ജില്ലയിൽ ചികിത്സയിൽ കഴിയുന്നത് 61,847 പേരാണ്. സംസ്ഥാനത്ത് ആദ്യമായാണ് ഒരു ജില്ലയിൽ ചികിത്സയിലുള്ളവരുടെ എണ്ണം 60,000 കടക്കുന്നത്. 10 ദിവസത്തിൽ പോസിറ്റീവായത് 45,187 പേർ. 31.8 ആണ് നിലവിലെ ടെസ്റ്റ് പോസിറ്റിവിറ്റി നിരക്ക്. 100 പേരെ പരിശോധിക്കുമ്പോൾ 32 പേരിൽ കോവിഡ് സ്ഥിരീകരിക്കപ്പെടുന്നു. പോസിറ്റീവായവരിൽ ഏകദേശം 1200 പേരോളം വിദഗ്ധ ചികിത്സ ആവശ്യമുള്ളവരായുണ്ട്.\nAlso Read ചങ്ങല തകർത്ത് പിണറായി വിജയൻ; കൈവരിച്ചത് നാലുപതിറ്റാണ്ടിനിടെ കേരളത്തിൽ മറ്റൊരു നേതാവിനും ലഭിക്കാത്ത നേട്ടം\n2500 പേരോളമാണു ജില്ലയിലെ സ്വകാര്യ ആശുപത്രിയിൽ ചികിത്സയിലുള്ളത്. സർക്കാർ ആശുപത്രികളിൽ 800 പേർ. എഫ്എൽടിസി, എസ്എൽടിസി, ഡൊമിസിലിയറി കെയർ സെന്ററുകളിൽ ആയിരത്തോളം പേരും കഴിയുന്നു. കോവിഡ് രോഗികളുടെ എണ്ണം വൻതോതിൽ ഉയർന്നതോടെ പരമാവധി രോഗികളെ പഞ്ചായത്ത് തലത്തിൽ തന്നെ കൈകാര്യം ചെയ്യാനും തീരുമാനമായി.\nതദ്ദേശ സ്ഥാപനങ്ങളുടെ ഏകോപനം ശക്തമാക്കാൻ ഇൻസിഡന്റ്സ് റെസ്പോൺസ് സംവിധാനം ഉടൻ പ്രവർത്തനം ആരംഭിക്കും. എല്ലാ പഞ്ചായത്തുകളും 24 മണിക്കൂറും പ്രവർത്തിക്കുന്ന കൺട്രോൾ റൂമുകൾ തുടങ്ങും ഈ കൺട്രോൾ റൂമുകൾ വഴിയാണു രോഗികളെ കൈകാര്യം ചെയ്യുക. സന്നദ്ധ സേവനത്തിനായി ജില്ലയിൽ റജിസ്റ്റർ ചെയ്ത 18,000 പേരുടെ സേവനവും താഴേത്തട്ടിൽ പ്രയോജനപ്പെടുത്തും.\nആര്‍ടിപിസിആര് നിരക്ക് 500 രൂപയായി തുടരും; ലാബുടമകളുടെ ആവശ്യം ഹൈക്കോടതി തള്ളി\nകൊച്ചി: കേരളത്തില് കോവിഡ് പരിശോധനയ്ക്കായുള്ള ആര്‍ടിപിസിആര് ടെസ്റ്റിന്റെ നിരക്ക് 500 രൂപയായി തുടരും. നിരക്ക് കുറച്ച സര്‍ക്കാര് നടപടി സ്റ്റേ ചെയ്യണമെന്ന് സ്വകാര്യ ലാബുകളുടെ ആവശ്യം ഹൈക്കോടതി തള്ളി. പരിശോധയ്ക്ക് 135 രൂപ മുതല് 245 രൂപ വരെ ചെലവ് വരുന്നുള്ളുവെന്ന് കോടതി ചൂണ്ടിക്കാട്ടി. നിരക്ക് കുറയ്ക്കാന് വിസമ്മതിയ്ക്കുന്ന സ്ഥാപനങ്ങള്‍ക്കെതിരെ നിയമ നടപടി പാടില്ലെന്ന ലാബുടമകളുടെ ആവശ്യവും കോടതി അംഗീകരിച്ചില്ല.\nരാജ്യത്ത് ഏറ്റവും ഉയര്‍ന്ന നിരക്ക് ഈടാക്കുന്നത് കേരളത്തിലാണെന്നായിരുന്നു സര്‍ക്കാരിന്റെ വാദം. ഒറീസയില് 400ഉം പഞ്ചാബില് 450ഉം മഹാരാഷ്ട്രയില് 500 ഉം ആണ് നിരക്ക്. ടെസ്റ്റിംഗ് കിറ്റുകളുടെ വില ഗണ്യമായി കുറഞ്ഞതും സര്‍ക്കാര് ചൂണ്ടിക്കാട്ടി. സംസ്ഥാനത്ത് 65 ലാബുകളാണുള്ളത്. ഇതില് 10 ലാബുകള് മാത്രമാണ് നിരക്ക് കുറച്ചതിനെ എതിര്‍ത്തതെന്നും സര്‍ക്കാര് ചൂണ്ടിക്കാട്ടി. ആര്‍ടിപിസിആര് ടെസ്റ്റുകളുടെ നിരക്ക് നിശ്ചയ്ക്കാന് തങ്ങള്‍ക്ക് അധികാരമുണ്ടെന്നും സര്‍ക്കാര് കോടതിയില് വ്യക്തമാക്കി.\nFirst published: May 07, 2021, 13:39 IST\nCorona Virus in KeralaCovidernakulamlockdown


സിംഹങ്ങളിലെ സൂപ്പർ സ്റ്റാറിന് വിട; നൊമ്പരപ്പെടുത്തി അന്ത്യനിമിഷങ്ങൾ - വിഡിയോ | Farewell to the Lions Superstar; Sad Last Moments - Video | Madhyamam\ndate_range 12 Jun 2021 1:09 PM GMT\nസിംഹങ്ങളിലെ സൂപ്പർ സ്റ്റാറിന് വിട; നൊമ്പരപ്പെടുത്തി അന്ത്യനിമിഷങ്ങൾ - വിഡിയോ\nസിംഹങ്ങളിലെ സൂപ്പർ സ്റ്റാറായി വിലസിയ കെനിയയിലെ സ്കാർഫേസിന് വിടചൊല്ലി ആരാധകർ. മസായ് മാര ദേശീയ ഉദ്യാനത്തിലെ ഏറ്റവും പ്രശസ്തനായ സിംഹമായിരുന്നു സ്കാർഫേസ്. 14 വയസ്സുള്ള ഇവൻ മാരയിലെ ഏറ്റവും പ്രായം ചെന്ന സിംഹവുമായിരുന്നു. ജൂൺ 11ന് പ്രാദേശിക സമയം ഉച്ചക്ക് ഒന്നിനായിരുന്നു അന്ത്യം.\nവിശാലമായ ഭൂപ്രദേശത്തിൻെറ അധിപനായ സ്കാർഫേസിന് ലോകമെമ്പാടുമുള്ള വന്യജീവി പ്രേമികൾ ഐതിഹാസിക പദവിയാണ് നൽകിയിരുന്നത്. സ്വാഭാവിക കാരണങ്ങളാൽ സ്കാർഫേസ് മാര ഭവനത്തിൽ മരണപ്പെട്ടതായി വേൾഡ് ഹെരിറ്റേജ് സ്പീഷിസ് അറിയിച്ചു. സിംഹത്തിൻെറ മരണം ഏറെ ദഃഖിപ്പിക്കുന്നതാണെന്നും അവർ പറഞ്ഞു.\nഅവസാന സമയത്ത് സിംഹത്തിൻെറ ഭാരം കുറയുകയും രോഗങ്ങൾ വർധിക്കുകയും ചെയ്തിരുന്നു. നടക്കാൻ പോലും ഏറെ പ്രയാസപ്പെട്ടു. സ്കാർഫേസിൻെറ അവസാന നിമിഷങ്ങളുടെ വിഡിയോ ആരാധകരിൽ സങ്കടം തീർക്കുന്നതാണ്.\nസിംഹങ്ങൾ സാധാരണയായി 10-14 വർഷമാണ് ജീവിക്കാറ്. ധാരാളം പരിക്കുകളെ അതിജീവിച്ചാണ് സ്കാർഫേസ് 14 വർഷം രാജാവായി വാണത്.\nഇവൻെറ വന്യരൂപവും ശൗര്യവും കണ്ണിലെ മുറിവുമെല്ലാം നിരവധി പേരിൽ ആരാധനക്ക് കാരണമായി. കന്നുകാലികളെ ആക്രമിച്ച സ്കാർഫേസിനെ, ആത്മരക്ഷക്കായി യുവാവ് കുന്തം കൊണ്ട് കുത്തിയതിനെ തുടർന്നാണ് കണ്ണിന് മുറിവേറ്റത്. ഇതിൽ പലപ്പോഴും അണുബാധയേറ്റെങ്കിലും പരിചരണത്തിലൂടെ അവ സുഖപ്പെടുത്തി. കണ്ണിന് മുറിവേറ്റതിനെ തുടർന്നാണ് സ്കാർഫേസ് എന്ന പേരിൽ അറിയപ്പെടാൻ തുടങ്ങിയത്.\nധാരാളം ഡോക്യുമെൻററികളും ലേഖനങ്ങളുമാണ് സ്കാർഫേസിനെ കുറിച്ച് വന്നിട്ടുള്ളത്. സഹോദരന്മാരായ ഹണ്ടർ, മൊറാനി, സിക്കിയോ എന്നിവർക്കൊപ്പമുള്ള സ്കാർഫേസിൻെറ യാത്രകളും വേട്ടകളും നിരവധി പേരെയാണ് ആകർഷിച്ചത്. അവരുടെ സാഹസങ്ങൾ നിരവധി പരിപാടികളിലൂടെ ലോകമെമ്പാടും കണ്ടു. ബി.ബി.സി ഡോക്യുമെൻററി ബിഗ് ക്യാറ്റ്സ് ഡയറി ഇതിൽ ഏറെ പ്രശസ്തമാണ്.\nNews Summary - Farewell to the Lions Superstar; Sad Last Moments - Video


തിങ്കള്, 8 മാര്‍ച്ച് 2021 (15:16 IST)\nമമ്മൂട്ടി-മഞ്ജു വാര്യര് ആദ്യമായി ഒന്നിക്കുന്ന 'ദി പ്രീസ്റ്റ്' കാണുവാനായി കാത്തിരിക്കുകയാണ് ആരാധകര്. നവാഗതനായ ജോഫിന് ടി ചാക്കോ സംവിധാനം ചെയ്യുന്ന ചിത്രത്തില് നിഖില വിമല്, സാനിയ ഇയ്യപ്പന്, ബേബി മോണിക്ക തുടങ്ങിയ വന് താരനിര തന്നെ അണിനിരക്കുന്നുണ്ട്.ഈ ചിത്രം എങ്ങനെ ആയിരിക്കും എന്നതിന് ഒരു സൂചന നല്‍കിയിരിക്കുകയാണ് തിരക്കഥാകൃത്ത് ശ്യാം മേനോന്.\nമമ്മൂക്ക ഇന്‍വെസ്റ്റിഗേഷന് ഓഫീസര് ആയിട്ട് വരുന്ന ഒരുപാട് സിനിമകള് നമ്മള് കണ്ടിട്ടുണ്ട്. എന്നാല് പോലീസ് അല്ലാത്ത ഒരാള് നടത്തുന്ന ഇന്‍വെസ്റ്റിഗേഷന് എന്നതാണ് ഈ സിനിമയെന്ന് തിരക്കഥാകൃത്ത് ശ്യാം മേനോന് വെളിപ്പെടുത്തി. മാത്രമല്ല തിയേറ്ററില് തന്നെ ആസ്വദിക്കേണ്ട സിനിമയാണെന്നും അദ്ദേഹം കൂട്ടിച്ചേര്‍ത്തു. അതേസമയം സെക്കന്‍ഷോ ഇല്ലാത്ത കാരണത്താല് റിലീസ് വൈകുകയാണ്. എന്നാല് അടുത്തുതന്നെ റിലീസ് ഉണ്ടാകുമെന്ന സൂചന നല്‍കിക്കൊണ്ട് മഞ്ജു വാര്യര് സിനിമയുടെ പുത്തന് പോസ്റ്റര് പങ്കുവയ്ക്കുകയും ചെയ്തു.\nജയസൂര്യ ചിത്രത്തിനുവേണ്ടി പുത്തന് ഹെയര് സ്‌റ്റൈലില് മഞ്ജു വാര്യര്,'മേരി ആവാസ് സുനോ' ഷൂട്ടിംഗ് പുരോഗമിക്കുന്നു !


അര്‍ധരാത്രിയില് തിരുവനന്തപുരത്തെത്തിയ ഇന്ത്യ-ന്യൂസിലാന്‍ഡ് താരങ്ങള് ആ കാഴ്ച്ച കണ്ട് അമ്പരന്നുപോയി (വീഡിയോ) | Gramajyothi News\nഅര്‍ധരാത്രിയില് തിരുവനന്തപുരത്തെത്തിയ ഇന്ത്യ-ന്യൂസിലാന്‍ഡ് താരങ്ങള് ആ കാഴ്ച്ച കണ്ട് അമ്പരന്നുപോയി (വീഡിയോ)\nNovember 6, 2017 2:06 pm Published by : Web Desk\nതിരുവനന്തപുരം: മൂന്ന് മത്സരങ്ങളടങ്ങിയ ട്വന്റി-20 യിലെ ഫൈനല് മത്സരത്തിനായി വിമാനം കയറിയ ഇന്ത്യ-ന്യൂസിലന്‍ഡ് താരങ്ങള് അര്‍ധരാത്രിയില് തിരുവനന്തപുരത്തെത്തിയപ്പോള് അമ്പരന്നു. താരങ്ങളെ അമ്പരപ്പിച്ച് വിമാനത്താവളത്തിലേക്ക് ഒഴുകിയെത്തിയത് ആയിരകണക്കിന് കാണികള്. ഞായറാഴ്ച്ച രാത്രി 12 മണിക്ക് ശേഷമെത്തിയ താരങ്ങള്‍ക്ക് ഇത് ശരിക്കും സര്‍പ്രൈസായിരുന്നു.\nആരാധകര് ആര്‍പ്പുവിളികളോടെയാണ് ടീമുകളെ സ്വീകരിച്ചത്. പല താരങ്ങളും ആവേശത്തോടെ തന്നെയാണ് ഈ സ്വീകരണം ഏറ്റുവാങ്ങിയത്. തുടര്‍ന്ന് ടീമുകള് കോവളത്തെ റാവിസ് ലീല ഹോട്ടലിലേക്ക് പോയി. അവിടെയാണ് ഇരുടീമുകള്‍ക്കും താമസ സൗകര്യമൊരുക്കിയിരുന്നത്.\nന്യൂസിലാന്‍ഡ് പേസ് ബൗളര് ടിം സൗത്തി ഇതിന്റെ വീഡിയോ ഇന്‍സ്റ്റഗ്രാമില് ഷെയര് ചെയ്തിട്ടുണ്ട്. അവിശ്വസനീയമായ സ്വീകരണമാണ് തങ്ങള്‍ക്ക് തിരുവനന്തപുരത്ത് നിന്ന് ലഭിച്ചതെന്ന് സൗത്ത് ഇന്‍സ്റ്റഗ്രാമില് കുറിക്കുന്നു.\nഅതെസമയം ഇരുടീമുകളും തിങ്കളാഴ്ച്ച പരിശീലനത്തിന് എത്തുമെന്ന് നേരത്തെ അറിയിച്ചിരുന്നെങ്കിലും അത് റദ്ദാക്കി. തുടര്‍ച്ചയായ മത്സരങ്ങളും യാത്രയും ടീമംഗങ്ങളെ തളര്‍ത്തിയതിനാലാണ് പരിശീലനം ഒഴിവാക്കിയത്. പകരം ഹോട്ടലിലെ ജിമ്മില് പ്രത്യേക പരിശീലനം ഒരുക്കിയിട്ടുണ്ട്. ക്യാപ്റ്റന്‍മാരും പരിശീലകരും പിച്ച് പരിശോധിക്കാനായി ഇന്ന് സ്റ്റേഡിയത്തിലെത്തിയേക്കും.\nപരമ്പരയില് ഇരുടീമുകളും ഓരോ മത്സരം വീതം വിജയിച്ച കഴിഞ്ഞതിനാല് പരമ്പര വിജയിയെ തെരഞ്ഞെടുക്കുക ഈ മത്സര വിജയമാകും. അതിനാല് തന്നെ തിരുവനന്തപുരത്ത് വിരുന്നെത്തിയ ആദ്യ ട്വന്റി- 20യില് തീപാറും പോരാട്ടം ഉണ്ടാകുമെന്ന് ഉറപ്പാണ്.\nTags: 20 -20 - cricekt